               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.9.2015
            COM(2015) 467 final
            2015/0224(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη σύναψη συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτόκολλου εφαρμογής της

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

                  Βάσει των σχετικών διαπραγματευτικών οδηγιών
                     1
                  , η Επιτροπή διεξήγαγε διαπραγματεύσεις με την κυβέρνηση της Λιβερίας με σκοπό τη σύναψη νέας συμφωνίας σύμπραξης βιώσιμης αλιείας και του πρωτοκόλλου εφαρμογής της μεταξύ της Ευρωπαϊκής Ένωσης και της Δημοκρατίας της Λιβερίας. Μετά το πέρας των εν λόγω διαπραγματεύσεων, στις 5 Ιουνίου 2015, μονογραφήθηκε νέα συμφωνία και το πρωτόκολλο αυτής. Αμφότερα καλύπτουν περίοδο πέντε ετών από την ημερομηνία προσωρινής εφαρμογής τους, ήτοι από την ημερομηνία υπογραφής τους, όπως ορίζεται στο άρθρο 15 της συμφωνίας και στο άρθρο 12 του πρωτοκόλλου.

                  Η νέα συμφωνία θα προβλέπει ένα πλαίσιο το οποίο θα λαμβάνει υπόψη τις προτεραιότητες της μεταρρυθμισμένης κοινής αλιευτικής πολιτικής και της εξωτερικής της διάστασης με στόχο τη σύναψη στρατηγικής εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας.

                  Κύριος στόχος του νέου πρωτοκόλλου είναι η παροχή αλιευτικών δυνατοτήτων για τα ενωσιακά σκάφη στην αλιευτική ζώνη της Λιβερίας, με βάση τις βέλτιστες διαθέσιμες επιστημονικές γνωμοδοτήσεις και λαμβάνοντας υπόψη τις συστάσεις της Διεθνούς Επιτροπής για τη Διατήρηση των Θυννοειδών του Ατλαντικού (ICCAT), κατά περίπτωση εντός των ορίων του διαθέσιμου πλεονάσματος. Η θέση της Επιτροπής βασίστηκε, μεταξύ άλλων, στα αποτελέσματα προορατικής αξιολόγησης σχετικά με το ενδεχόμενο σύναψης νέας συμφωνίας και πρωτοκόλλου, η οποία διενεργήθηκε από εξωτερικούς εμπειρογνώμονες. Στόχος είναι επίσης να ενισχυθεί η συνεργασία μεταξύ της Ευρωπαϊκής Ένωσης και της Δημοκρατίας της Λιβερίας, με σκοπό την ανάπτυξη βιώσιμης αλιευτικής πολιτικής και την υπεύθυνη εκμετάλλευση των αλιευτικών πόρων στην αλιευτική ζώνη της Λιβερίας, προς το συμφέρον και των δύο μερών.

                  Το πρωτόκολλο προβλέπει αλιευτικές δυνατότητες στις ακόλουθες κατηγορίες:

                  –
                        28 θυνναλιευτικά γρι-γρι·

                  –
                        6 παραγαδιάρικα επιφανείας.

                  Η Επιτροπή προτείνει, ως εκ τούτου, στο Συμβούλιο, με τη συναίνεση του Ευρωπαϊκού Κοινοβουλίου, να εγκρίνει με απόφαση τη σύναψη της εν λόγω νέας συμφωνίας και του πρωτοκόλλου της.

               2.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

                  Διεξήχθησαν διαβουλεύσεις με τα ενδιαφερόμενα μέρη κατά τη διάρκεια της εκ των προτέρων αξιολόγησης μιας ενδεχόμενης συμφωνίας σύμπραξης βιώσιμης αλιείας και του σχετικού πρωτοκόλλου μεταξύ της Ευρωπαϊκής Ένωσης και της Δημοκρατίας της Λιβερίας. Διεξήχθησαν επίσης διαβουλεύσεις με τους εμπειρογνώμονες των κρατών μελών και του κλάδου στο πλαίσιο συνεδριάσεων τεχνικής φύσεως. Επιπροσθέτως, στο πλαίσιο συνεδρίασης τεχνικής φύσεως διεξήχθησαν διαβουλεύσεις με τις λιβεριανές αρχές αλιείας και τα ενδιαφερόμενα μέρη. Από τις εν λόγω διαβουλεύσεις προέκυψε ότι θα ήταν σκόπιμο η ΕΕ και η Δημοκρατία της Λιβερίας να συνάψουν νέα συμφωνία σύμπραξης βιώσιμης αλιείας και πρωτόκολλο.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

                  Η παρούσα διαδικασία διεξάγεται παράλληλα με τις διαδικασίες που αφορούν την απόφαση του Συμβουλίου για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης και του πρωτοκόλλου εφαρμογής της στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας, καθώς και τις διαδικασίες που αφορούν τον κανονισμό του Συμβουλίου σχετικά με την κατανομή των αλιευτικών δυνατοτήτων στα κράτη μέλη της ΕΕ.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η ετήσια χρηματική αντιπαροχή ανέρχεται σε 715 000 ευρώ για το πρώτο έτος, σε 650 000 ευρώ για το δεύτερο, το τρίτο και το τέταρτο έτος, και σε 585 000 ευρώ για το πέμπτο έτος, με βάση:

                  α) βάρος αναφοράς 6 500 τόνων για το οποίο έχει οριστεί ένα συνδεδεμένο με την πρόσβαση ποσό ύψους 357 500 ευρώ για το πρώτο έτος, 325 000 ευρώ για το δεύτερο, το τρίτο και το τέταρτο έτος, και 292 500 ευρώ για το πέμπτο έτος· και

                  στήριξη της ανάπτυξης της τομεακής πολιτικής αλιείας της Δημοκρατίας της Λιβερίας, που ανέρχεται σε 357 500 ευρώ για το πρώτο έτος, 325 000 ευρώ για το δεύτερο, το τρίτο και το τέταρτο έτος, και 292 500 ευρώ για το πέμπτο έτος. Η εν λόγω στήριξη ανταποκρίνεται στους στόχους της εθνικής πολιτικής στον τομέα της αλιείας και ιδίως στις ανάγκες της Δημοκρατίας της Λιβερίας όσον αφορά την επιστημονική έρευνα, την αλιεία μικρής κλίμακας, την παρακολούθηση, τον έλεγχο και την εποπτεία της αλιείας, καθώς και την καταπολέμηση της παράνομης αλιείας.

               2015/0224 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη σύναψη συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτόκολλου εφαρμογής της

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 6 δεύτερο εδάφιο στοιχείο α) και το άρθρο 218 παράγραφος 7,

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την έγκριση του Ευρωπαϊκού Κοινοβουλίου
                  2
               ,

               Εκτιμώντας τα ακόλουθα:

               (1)Η ΕΕ διαπραγματεύθηκε με τη Δημοκρατία της Λιβερίας συμφωνία σύμπραξης στον τομέα της βιώσιμης αλιείας (εφεξής «η συμφωνία») διάρκειας πέντε ετών, που δύναται να ανανεωθεί με σιωπηρή παράταση, και πρωτόκολλο εφαρμογής της, με το οποίο παραχωρούνται στα σκάφη της Ένωσης αλιευτικές δυνατότητες στα ύδατα στα οποία η Δημοκρατία της Λιβερίας ασκεί την κυριαρχία ή τη δικαιοδοσία της σε θέματα αλιείας.

               (2)Η συμφωνία και το πρωτόκολλο υπεγράφησαν στις [...] σύμφωνα με την απόφαση 2015/.../ΕΕ
                  3
                και εφαρμόζονται προσωρινά από την ημερομηνία υπογραφής τους.

               (3)Η συμφωνία και το πρωτόκολλο πρέπει να εγκριθούν.

               (4)Το άρθρο 8 της συμφωνίας προβλέπει τη σύσταση μεικτής επιτροπής αρμόδιας για την παρακολούθηση της εφαρμογής της συμφωνίας. Περαιτέρω, σύμφωνα με το πρωτόκολλο, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Ευρωπαϊκή Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει, βάσει απλουστευμένης διαδικασίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και το πρωτόκολλο εφαρμογής της εγκρίνονται εξ ονόματος της Ένωσης.

               Το κείμενο της συμφωνίας και το κείμενο του πρωτοκόλλου επισυνάπτονται στην παρούσα απόφαση ως παράρτημα I και παράρτημα ΙΙ.

               Άρθρο 2

               Ο Πρόεδρος του Συμβουλίου ορίζει το(τα) πρόσωπο(α) που είναι αρμόδιο(α) να προβεί(ούν), εξ ονόματος της Ένωσης, στις κοινοποιήσεις που προβλέπονται στο άρθρο 16 της συμφωνίας αλιευτικής σύμπραξης και στο άρθρο 13 του πρωτοκόλλου, ώστε να εκφραστεί η συναίνεση της Ένωσης να δεσμευθεί από τη συμφωνία και το πρωτόκολλό της.

               Άρθρο 3

               Με την επιφύλαξη των διατάξεων και όρων που παρατίθενται στο παράρτημα της παρούσας απόφασης, ανατίθεται στην Επιτροπή η εξουσία να εγκρίνει, εξ ονόματος της Ένωσης, τροποποιήσεις του πρωτοκόλλου που εγκρίνει η μεικτή επιτροπή η οποία συστήνεται βάσει του άρθρου 8 της συμφωνίας.

               Άρθρο 4

               Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                     Για το Συμβούλιο

                     Ο Πρόεδρος

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Ονομασία της πρότασης/πρωτοβουλίας:

               1.2.Σχετικός(-οί) τομέας(-είς) πολιτικής που αφορά(-ούν) τη δομή ΔΒΔ/ΠΒΔ

               1.3.Χαρακτήρας της πρότασης/πρωτοβουλίας

               1.4.Στόχος(-οι)

               1.5.Αιτιολόγηση της πρότασης/πρωτοβουλίας

               1.6.Διάρκεια και δημοσιονομικός αντίκτυπος της δράσης

               1.7.Προβλεπόμενος(-οι) τρόπος(-οι) διαχείρισης

               2.MEΤΡΑ ΔΙΑΧΕΙΡΙΣΗΣ

               2.1.Διατάξεις στον τομέα της παρακολούθησης και της υποβολής εκθέσεων

               2.2.Σύστημα διαχείρισης και ελέγχου

               2.3.Μέτρα για την πρόληψη περιπτώσεων απάτης και παρατυπίας

               3.ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται

               3.2.Εκτιμώμενες επιπτώσεις στις δαπάνες

               3.2.1.Συνοπτική παρουσίαση του εκτιμώμενου αντικτύπου στις δαπάνες:

               3.2.2.Εκτιμώμενες επιπτώσεις στις επιχειρησιακές πιστώσεις

               3.2.3.Εκτιμώμενος αντίκτυπος στις πιστώσεις διοικητικού χαρακτήρα

               3.2.4.Συμβατότητα με το ισχύον πολυετές δημοσιονομικό πλαίσιο

               3.2.5.Συνεισφορές τρίτων

               3.3.Εκτιμώμενος δημοσιονομικός αντίκτυπος στα έσοδα

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Ονομασία της πρότασης/πρωτοβουλίας:

                  Πρόταση απόφασης του Συμβουλίου σχετικά με τη σύναψη συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Λιβερίας και του πρωτοκόλλου εφαρμογής.

               1.2.Σχετικός(οί) τομέας(είς) πολιτικής στη δομή ΔΒΔ/ΠΒΔ
                  4

                  11. - Θαλάσσιες υποθέσεις και αλιεία

                  11.03 – Υποχρεωτικές εισφορές στις περιφερειακές οργανώσεις διαχείρισης αλιείας (ΠΟΔΑ) και άλλες διεθνείς οργανώσεις και συμφωνίες βιώσιμης αλιείας (ΣΒΑ).

               1.3.Χαρακτήρας της πρότασης/πρωτοβουλίας

               X Η πρόταση/πρωτοβουλία αφορά νέα δράση

               ◻ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
                  5

               ◻ Η πρόταση/πρωτοβουλία αφορά την παράταση υφιστάμενης δράσης

               ◻ Η πρόταση/πρωτοβουλία αφορά δράση προσανατολισμένη προς νέα δράση

               1.4.Στόχος(-οι)

               1.4.1.Ο(οι) πολυετής(είς) στρατηγικός(οί) στόχος(οι) της Επιτροπής που επιδιώκει η πρόταση/ πρωτοβουλία

                  Η διαπραγμάτευση και η σύναψη συμφωνιών σύμπραξης στον τομέα της βιώσιμης αλιείας (ΣΣΒΑ) με τρίτες χώρες ανταποκρίνονται στον γενικό στόχο της εξασφάλισης πρόσβασης στα αλιευτικά σκάφη της ΕΕ στις αλιευτικές ζώνες τρίτων χωρών και της δημιουργίας σύμπραξης με τις εν λόγω χώρες με σκοπό την ενίσχυση της βιώσιμης εκμετάλλευσης των αλιευτικών πόρων εκτός των υδάτων της ΕΕ.

                  Οι ΣΣΒΑ εξασφαλίζουν επίσης τη συνοχή μεταξύ των αρχών που διέπουν την Κοινή Αλιευτική Πολιτική και των δεσμεύσεων που έχουν αναληφθεί στο πλαίσιο άλλων ευρωπαϊκών πολιτικών (βιώσιμη εκμετάλλευση των πόρων τρίτων χωρών, καταπολέμηση της παράνομης, λαθραίας και άναρχης (ΠΛΑ) αλιείας, ενσωμάτωση των χωρών-εταίρων στην παγκόσμια οικονομία, και καλύτερη πολιτική και οικονομική διαχείριση της αλιείας).

               1.4.2.Ειδικός(οί) στόχος(οι) και δραστηριότητα(ες) ΔΒΔ/ΠΒΔ

                  Ειδικός στόχος:

                  Η συμβολή στη βιώσιμη αλιεία εκτός των υδάτων της Ευρωπαϊκής Ένωσης, η διατήρηση της ευρωπαϊκής παρουσίας σε αλιευτικές δραστηριότητες που διεξάγονται σε απομακρυσμένες περιοχές και η προστασία των συμφερόντων του ευρωπαϊκού αλιευτικού κλάδου και των καταναλωτών μέσω της διαπραγμάτευσης και της σύναψης συμφωνιών αλιευτικής σύμπραξης με παράκτια κράτη, οι οποίες συνάδουν με άλλες ευρωπαϊκές πολιτικές.

                  Σχετική(-ές) δραστηριότητα(-ες) ΔΒΔ/ΠΒΔ

                  Θαλάσσιες υποθέσεις και αλιεία, καθιέρωση ενός πλαισίου διαχείρισης των αλιευτικών δραστηριοτήτων που ασκούνται από τα αλιευτικά σκάφη της Ευρωπαϊκής Ένωσης στα ύδατα τρίτων χωρών (ΣΒΑ) (γραμμή του προϋπολογισμού 11.0301).

               1.4.3.Αναμενόμενο(-α) αποτέλεσμα(-τα) και αντίκτυπος

               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους στοχοθετημένους(-ες) δικαιούχους/ομάδες.

                  Η σύναψη της συμφωνίας επιτρέπει την καθιέρωση στρατηγικής σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Λιβερίας. Η σύναψη του πρωτοκόλλου θα συντελέσει στη δημιουργία αλιευτικών δυνατοτήτων για τα σκάφη της Ένωσης στην αλιευτική ζώνη της Λιβερίας.

                  Το πρωτόκολλο θα συμβάλλει επίσης στην καλύτερη διαχείριση και διατήρηση των αλιευτικών πόρων, μέσω της χρηματοοικονομικής στήριξης (τομεακή στήριξη) για την εφαρμογή προγραμμάτων που εγκρίνονται σε εθνικό επίπεδο από τη χώρα-εταίρο, ιδίως όσον αφορά τον έλεγχο και την καταπολέμηση της παράνομης αλιείας.

               1.4.4.Δείκτες αποτελεσμάτων και επιπτώσεων

               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας

                  Ποσοστό χρησιμοποίησης των αλιευτικών δυνατοτήτων (ποσοστό των αδειών αλιείας που χρησιμοποιούνται ετησίως σε σχέση με τη διαθεσιμότητα που προσφέρει το πρωτόκολλο)·

                  Συλλογή και ανάλυση των δεδομένων για τα αλιεύματα και για την εμπορική αξία της συμφωνίας.

                  Συμβολή στην απασχόληση και στην προστιθέμενη αξία στην ΕΕ, καθώς και στη σταθεροποίηση της αγοράς της ΕΕ (συγκεντρωτικά, με άλλες συμφωνίες σύμπραξης στον τομέα της βιώσιμης αλιείας)·

                  (αριθμός τεχνικών συνεδριάσεων και συνεδριάσεων της μεικτής επιτροπής.

               1.5.Αιτιολόγηση της πρότασης/πρωτοβουλίας

               1.5.1.Βραχυπρόθεσμη ή μακροπρόθεσμη κάλυψη αναγκών

                  Δεν συνήφθη ποτέ συμφωνία σύμπραξης στον τομέα της βιώσιμης αλιείας ή πρωτόκολλο μεταξύ της Ευρωπαϊκής Ένωσης και της Δημοκρατίας της Λιβερίας. Μια προορατική αξιολόγηση που διενεργήθηκε από ανεξάρτητους εμπειρογνώμονες κατέληξε στο συμπέρασμα ότι μια νέα ΣΣΒΑ και ένα νέο πρωτόκολλο μεταξύ της ΕΕ και της Δημοκρατίας της Λιβερίας θα ήταν προς όφελος αμφοτέρων των μερών.

                  Στόχος είναι η νέα συμφωνία και το πρωτόκολλο να εφαρμοστούν προσωρινά από την ημερομηνία της υπογραφής τους, προκειμένου να μην καθυστερήσει η έναρξη των αλιευτικών δραστηριοτήτων.

                  Το νέο πρωτόκολλο θα παρέχει το πλαίσιο για τις αλιευτικές δραστηριότητες του ευρωπαϊκού στόλου στην αλιευτική ζώνη της Λιβερίας και θα επιτρέπει στους ευρωπαίους πλοιοκτήτες να υποβάλλουν αιτήσεις χορήγησης αδειών αλιείας που θα τους επιτρέπουν να αλιεύουν στην εν λόγω ζώνη. Επιπλέον, το νέο πρωτόκολλο ενισχύει τη συνεργασία μεταξύ της ΕΕ και της Δημοκρατίας της Λιβερίας ενόψει της προώθησης της ανάπτυξης βιώσιμης αλιευτικής πολιτικής. Προβλέπει ειδικότερα την παρακολούθηση των σκαφών με VMS (σύστημα παρακολούθησης σκαφών μέσω δορυφόρου) και την ηλεκτρονική διαβίβαση των δεδομένων σχετικά με τα αλιεύματα. Η τομεακή στήριξη που διατίθεται δυνάμει του πρωτοκόλλου θα συνδράμει τη Δημοκρατία της Λιβερίας όσον αφορά την εθνική στρατηγική της στον τομέα της αλιείας, συμπεριλαμβανομένης της καταπολέμησης της ΠΛΑ αλιείας.

               1.5.2.Προστιθέμενη αξία της παρέμβασης της ΕΕ

                  Όσον αφορά αυτή τη νέα συμφωνία και το πρωτόκολλο, η απουσία δράσης από την ΕΕ θα οδηγούσε σε σύναψη ιδιωτικών συμφωνιών, οι οποίες δεν θα διασφάλιζαν τη βιωσιμότητα της αλιείας. Η Ευρωπαϊκή Ένωση ελπίζει επίσης ότι, με το παρόν πρωτόκολλο, η Δημοκρατία της Λιβερίας θα συνεχίσει να συνεργάζεται αποτελεσματικά με την ΕΕ, ιδίως όσον αφορά την καταπολέμηση της παράνομης αλιείας.

               1.5.3.Κυριότερα διδάγματα που αποκομίστηκαν από ανάλογες εμπειρίες του παρελθόντος

                  Η ανάλυση των ιστορικών στοιχείων αλιευμάτων στην αλιευτική ζώνη της Λιβερίας και των πρόσφατων στοιχείων αλιευμάτων στο πλαίσιο παρόμοιων πρωτοκόλλων στην περιοχή, καθώς και των διαθέσιμων αξιολογήσεων και επιστημονικών γνωμοδοτήσεων, οδήγησαν τα μέρη στον καθορισμό του βάρους αναφοράς για τον τόννο και τα θυννοειδή στους 6 500 τόνους ετησίως, με αλιευτικές δυνατότητες για 28 γρι-γρι και 6 παραγαδιάρικα επιφανείας. Η τομεακή στήριξη έχει οριστεί σε σχετικά υψηλό επίπεδο, προκειμένου να ληφθούν υπόψη οι απαιτήσεις όσον αφορά την οικοδόμηση της ικανότητας των αλιευτικών αρχών της Λιβερίας και οι προτεραιότητες της εθνικής στρατηγικής στον τομέα της αλιείας.

               1.5.4.Συμβατότητα και ενδεχόμενη συνέργεια με άλλα κατάλληλα μέσα

                  Τα κονδύλια που καταβάλλονται στο πλαίσιο των ΣΣΒΑ συνιστούν ανταλλάξιμα έσοδα στους προϋπολογισμούς των τρίτων χωρών-εταίρων. Ωστόσο, προϋπόθεση για τη σύναψη και την παρακολούθηση των ΣΣΒΑ είναι ένα μέρος αυτών των κονδυλίων να διατίθεται για την εφαρμογή δράσεων στο πλαίσιο της τομεακής πολιτικής της χώρας. Οι εν λόγω οικονομικοί πόροι είναι συμβατοί με άλλους πόρους χρηματοδότησης από άλλους διεθνείς χορηγούς για την εκτέλεση έργων και/ή προγραμμάτων σε εθνικό επίπεδο στον τομέα της αλιείας.

               1.6.Διάρκεια και δημοσιονομικός αντίκτυπος της δράσης

               X Πρόταση/Πρωτοβουλία περιορισμένης διάρκειας

               –X
                     Πρόταση/πρωτοβουλία με ισχύ από το 2015 έως το 2020

               –◻ Δημοσιονομική επίπτωση από το 2015 έως το 2019

               ◻ Πρόταση/πρωτοβουλία απεριόριστης διάρκειας

               –Περίοδος σταδιακής εφαρμογής από το ΕΕΕΕ έως το ΕΕΕΕ,

               –και στη συνέχεια λειτουργία με κανονικό ρυθμό.

               1.7.Προβλεπόμενος(-οι) τρόπος(-οι) διαχείρισης
                  6

               X Άμεση διαχείριση από την Επιτροπή

               –X από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης·

               –◻ από τους εκτελεστικούς οργανισμούς

               ◻ Επιμερισμένη διαχείριση με τα κράτη μέλη

               ◻ Έμμεση διαχείριση με ανάθεση καθηκόντων εκτέλεσης του προϋπολογισμού:

               –◻ σε τρίτες χώρες ή σε οντότητες που έχουν αυτές ορίσει·

               –◻ σε διεθνείς οργανισμούς και τις οργανώσεις τους (να προσδιοριστούν)·

               –◻ την ΕΤΠ και το Ευρωπαϊκό Ταμείο Επενδύσεων·

               –◻ στους φορείς που αναφέρονται στα άρθρα 208 και 209 του δημοσιονομικού κανονισμού·

               –◻ οργανισμούς δημοσίου δικαίου·

               –◻ σε οντότητες ιδιωτικού δικαίου επιφορτισμένες με δημόσια υπηρεσία στο βαθμό που προσφέρουν επαρκείς οικονομικές εγγυήσεις·

               –◻ σε οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις·

               –◻ σε πρόσωπα στα οποία ανατίθεται η εκτέλεση συγκεκριμένων ενεργειών στον τομέα της ΚΕΠΠΑ δυνάμει του τίτλου V της ΣΕΕ και τα οποία προσδιορίζονται στην αντίστοιχη βασική πράξη.

               –Αν αναφέρονται περισσότεροι του ενός τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

               Σχόλια

               2.MEΤΡΑ ΔΙΑΧΕΙΡΙΣΗΣ

               2.1.Διατάξεις στον τομέα της παρακολούθησης και της υποβολής εκθέσεων

               Να προσδιοριστούν η συχνότητα και οι όροι.

                  Η Επιτροπή (ΓΔ Θαλάσσιας Πολιτικής και Αλιείας /ΓΔ MARE), σε συνεργασία με τον αρμόδιο σε θέματα αλιείας σύμβουλό της που έχει την έδρα του στην περιοχή) θα παρακολουθεί τακτικά την εφαρμογή του πρωτοκόλλου, ιδίως όσον αφορά τη χρήση των αλιευτικών δυνατοτήτων και των στοιχείων αλιευμάτων από τους φορείς εκμετάλλευσης.

                  Στη συμφωνία σύμπραξης στον τομέα της βιώσιμης αλιείας προβλέπεται τουλάχιστον μία ετήσια συνεδρίαση της μεικτής επιτροπής, κατά τη διάρκεια της οποίας η Επιτροπή και η Δημοκρατία της Λιβερίας επανεξετάζουν την εφαρμογή της συμφωνίας και του πρωτοκόλλου και τροποποιούν, εφόσον είναι αναγκαίο, τον προγραμματισμό και, ενδεχομένως, στη χρηματοδοτική συνεισφορά.

               2.2.Σύστημα διαχείρισης και ελέγχου

               2.2.1.Κίνδυνος(-οι) που έχει(-ουν) επισημανθεί

                  Η σύναψη νέας συμφωνίας και του πρωτοκόλλου στον τομέα της αλιείας ενέχει ορισμένους κινδύνους, ιδίως όσον αφορά τα ποσά που προορίζονται για τη χρηματοδότηση της τομεακής πολιτικής αλιείας (ανεπαρκής προγραμματισμός).

               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί

                  Προγραμματίζεται εκτενής διάλογος σχετικά με τον προγραμματισμό και την υλοποίηση της τομεακής πολιτικής που προβλέπεται από τη συμφωνία και το πρωτόκολλο. Η από κοινού ανάλυση των αποτελεσμάτων που αναφέρεται στο άρθρο 4 του πρωτοκόλλου αποτελεί επίσης μέρος των εν λόγω μεθόδων ελέγχου.

                  Επιπλέον, η συμφωνία και το πρωτόκολλο προβλέπουν ειδικές ρήτρες για την αναστολή τους, υπό ορισμένες προϋποθέσεις και σε δεδομένες συνθήκες.

               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου του κινδύνου σφάλματος

               2.3.Μέτρα για την πρόληψη περιπτώσεων απάτης και παρατυπίας

               Να προσδιορισθούν υπάρχοντα ή προβλεπόμενα μέτρα πρόληψης και προστασίας.

                  Η Επιτροπή δεσμεύεται να καθιερώσει πολιτικό διάλογο και τακτικές διαβουλεύσεις με τη Δημοκρατία της Λιβερίας, ώστε να καταστεί δυνατή η βελτίωση της διαχείρισης της συμφωνίας και του πρωτοκόλλου, και να ενισχυθεί η συμβολή της ΕΕ στη βιώσιμη διαχείριση των πόρων. Εν πάση περιπτώσει, κάθε πληρωμή που πραγματοποιεί η Επιτροπή στο πλαίσιο συμφωνίας σύμπραξης στον τομέα της βιώσιμης αλιείας υπόκειται στους συνήθεις κανόνες και δημοσιονομικές και χρηματοοικονομικές διαδικασίες της Επιτροπής. Αυτό επιτρέπει ιδίως την πλήρη ταυτοποίηση των τραπεζικών λογαριασμών των τρίτων χωρών στους οποίους κατατίθενται τα ποσά της χρηματικής αντιπαροχής. Όσον αφορά το υπόψη πρωτόκολλο, το άρθρο 3 παράγραφος 8 ορίζει ότι το σύνολο της χρηματοδοτικής συνεισφοράς πρέπει να καταβάλλεται σε λογαριασμό του Δημόσιου Ταμείου που έχει ανοιχθεί στην Κεντρική Τράπεζα της Λιβερίας.

               3.ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται

               Υφιστάμενες γραμμές του προϋπολογισμού

               Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος
                        δαπάνης

                        Συνεισφορά

                        Αριθμός
                        [Τομέας………………………...………]

                        ΔΠ/ΜΔΠ
                           7
                        .

                        χωρών ΕΖΕΣ
                           8

                        από υποψήφιες χώρες
                           9

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        2

                        11.03.01

                        Καθιέρωση ενός πλαισίου διακυβέρνησης για τις αλιευτικές δραστηριότητες που ασκούνται από αλιευτικά σκάφη της Ευρωπαϊκής Ένωσης σε ύδατα τρίτων χωρών (ΣΒΑ)

                        Ζων βάρος kg

                        ΟΧΙ

                        ΟΧΙ

                        ΟΧΙ

                        ΟΧΙ

                        2

                        11.010401

                        Δαπάνες στήριξης για τις θαλάσσιες υποθέσεις και την αλιεία — Μη επιχειρησιακή διοικητική και τεχνική βοήθεια

                        ΜΔΠ

                        ΟΧΙ

                        ΟΧΙ

                        ΟΧΙ

                        ΟΧΙ

               Νέες γραμμές του προϋπολογισμού, των οποίων έχει ζητηθεί η δημιουργία

               Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος
                        δαπάνης

                        Συνεισφορά

                        Αριθμός
                        [Τομέας………………………………………]

                        ΔΠ/ΜΔΠ

                        χωρών ΕΖΕΣ

                        από υποψήφιες χώρες

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        [XX.YY.YY.YY]

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

               3.2.Εκτιμώμενες επιπτώσεις στις δαπάνες

               3.2.1.Συνοπτική παρουσίαση του εκτιμώμενου αντικτύπου στις δαπάνες:

               εκατ. ευρώ (με ακρίβεια τρίτου δεκαδικού ψηφίου)

                        Τομέας του πολυετούς δημοσιονομικού
                        πλαισίου

                        Αριθμός 2

                        Βιώσιμη ανάπτυξη: φυσικοί πόροι

                        ΓΔ: <…….>

                        Έτος
                        N
                           10

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        •Επιχειρησιακές πιστώσεις

                        Αριθμός γραμμής του προϋπολογισμού 11.0301

                        Αναλήψεις υποχρεώσεων

                        (1)

                        0,715

                        0,650

                        0,650

                        0,650

                        0,585

                        3,250

                        Πληρωμές

                        (2)

                        0,715

                        0,650

                        0,650

                        0,650

                        0,585

                        3,250

                        Αριθμός γραμμής του προϋπολογισμού

                        Αναλήψεις υποχρεώσεων

                        (1a)

                        Πληρωμές

                        (2a)

                        Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων
                           11

                        Αριθμός γραμμής του προϋπολογισμού 11.010401

                        (3)

                        0,037

                        0,037

                        0,037

                        0,037

                        0,097

                        0,245

                        ΣΥΝΟΛΟ πιστώσεων
                        για τη ΓΔ<….>

                        Αναλήψεις υποχρεώσεων

                        =1+1α +3

                        0,752

                        0,687

                        0,687

                        0,687

                        0,682

                        3,495

                        Πληρωμές

                        =2+2α

                        +3

                        0,752

                        0,687

                        0,687

                        0,687

                        0,682

                        3,495

                        •ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        0,715

                        0,650

                        0,650

                        0,650

                        0,585

                        3,250

                        Πληρωμές

                        (5)

                        0,715

                        0,650

                        0,650

                        0,650

                        0,585

                        3,250

                        •ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        0,037

                        0,037

                        0,037

                        0,037

                        0,097

                        0,245

                        ΣΥΝΟΛΟ πιστώσεων
                        του ΤΟΜΕΑ 2>
                           του πολυετούς δημοσιονομικού πλαισίου

                        Αναλήψεις υποχρεώσεων

                        =4+ 6

                        0,752

                        0,687

                        0,687

                        0,687

                        0,682

                        3,495

                        Πληρωμές

                        =5+ 6

                        0,752

                        0,687

                        0,687

                        0,687

                        0,682

                        3,495

               Αν η πρόταση/πρωτοβουλία επηρεάζει περισσότερους του ενός τομείς:

                        •ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        Πληρωμές

                        (5)

                        •ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        ΣΥΝΟΛΟ πιστώσεων
                        των ΤΟΜΕΩΝ 1 έως 4
                        του πολυετούς δημοσιονομικού πλαισίου
                        (Ποσό αναφοράς)

                        Αναλήψεις υποχρεώσεων

                        =4+ 6

                        Πληρωμές

                        =5+ 6

                        Τομέας του πολυετούς δημοσιονομικού
                        πλαισίου

                        5

                        «Διοικητικές δαπάνες»

               εκατ. ευρώ (με ακρίβεια τρίτου δεκαδικού ψηφίου)

                        Έτος
                        N

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        ΓΔ: ΑΛΙΕΙΑΣ

                        •Ανθρώπινοι πόροι

                        0,113

                        0,113

                        0,113

                        0,113

                        0,113

                        0,565

                        •Άλλες διοικητικές δαπάνες

                        0,009

                        0,009

                        0,009

                        0,009

                        0,009

                        0,045

                        ΣΥΝΟΛΟ ΓΔ MARE

                        Πιστώσεις

                        0,122

                        0,122

                        0,122

                        0,122

                        0,122

                        0,610

                        ΣΥΝΟΛΟ πιστώσεων
                        του ΤΟΜΕΑ 5
                        του πολυετούς δημοσιονομικού πλαισίου

                        (Σύνολο αναλήψεων υποχρεώσεων = Σύνολο πληρωμών)

                        0,122

                        0,122

                        0,122

                        0,122

                        0,122

                        0,610

               εκατ. ευρώ (με ακρίβεια τρίτου δεκαδικού ψηφίου)

                        Έτος
                        N
                           12

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        ΣΥΝΟΛΟ πιστώσεων
                        των ΤΟΜΕΩΝ 1 έως 5
                        του πολυετούς δημοσιονομικού πλαισίου

                        Αναλήψεις υποχρεώσεων

                        0,874

                        0,809

                        0,809

                        0,809

                        0,804

                        4,105

                        Πληρωμές

                        0,874

                        0,809

                        0,809

                        0,809

                        0,804

                        4,105

               3.2.2.Εκτιμώμενες επιπτώσεις στις επιχειρησιακές πιστώσεις

               –◻ Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

               –X
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

               Πιστώσεις ανάληψης υποχρεώσεων σε εκατ. ευρώ (με τρία δεκαδικά ψηφία)

                        Να προσδιοριστούν οι στόχοι και τα αποτελέσματα

                        ⇩

                        Έτος
                        N

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        AΠOTEΛΕΣΜATA

                        Είδος
                           13

                        Μέσο κόστος

                        Όχι

                        Κόστος

                        Όχι

                        Κόστος

                        Όχι

                        Κόστος

                        Όχι

                        Κόστος

                        Όχι

                        Κόστος

                        Όχι

                        Κόστος

                        Όχι

                        Κόστος

                        Συνολικός αριθμός

                        Συνολικό κόστος

                        ΕΙΔΙΚΟΣ ΣΤΟΧΟΣ αριθ. 1
                           14
                        …

                        - άδειες για σκάφη

                        t/έτος

                           15

                        0,357

                        0,325

                        0,325

                        0,325

                        0,292

                        1,625

                        - τομεακή

                        ετήσια

                        0,325

                        0,357

                        0,325

                        0,325

                        0,325

                        0,292

                        1,625

                        Μερικό σύνολο για τον ειδικό στόχο αριθ. 1

                        0,715

                        0,650

                        0,650

                        0,650

                        0,585

                        3,250

                        ΕΙΔΙΚΟΣ ΣΤΟΧΟΣ αριθ. 2 ...

                        - Αποτέλεσμα

                        Μερικό σύνολο για τον ειδικό στόχο αριθ. 2

                        ΣΥΝΟΛΙΚΟ ΚΟΣΤΟΣ

                        0,715

                        0,650

                        0,650

                        0,650

                        0,585

                        3,250

               3.2.3.Εκτιμώμενος αντίκτυπος στις πιστώσεις διοικητικού χαρακτήρα

               3.2.3.1.Σύνοψη

               –◻ Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

               –X
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

               εκατ. ευρώ (με ακρίβεια τρίτου δεκαδικού ψηφίου)

                        Έτος
                        N
                           16

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        ΤΟΜΕΑΣ 5
                        του πολυετούς δημοσιονομικού πλαισίου

                        Ανθρώπινοι πόροι

                        0,113

                        0,113

                        0,113

                        0,113

                        0,113

                        0,565

                        Άλλες διοικητικές δαπάνες

                        0,009

                        0,009

                        0,009

                        0,009

                        0,009

                        0,045

                        Υποσύνολο ΤΟΜΕΑ 5
                        του πολυετούς δημοσιονομικού πλαισίου

                        0,122

                        0,122

                        0,122

                        0,122

                        0,122

                        0,610

                        Εκτός ΤΟΜΕΑ 5
                           17

                        του πολυετούς δημοσιονομικού πλαισίου

                        Ανθρώπινοι πόροι

                        0,031

                        0,031

                        0,031

                        0,031

                        0,031

                        0,155

                        Λοιπές δαπάνες
                        διοικητικού χαρακτήρα

                        0,006

                        0,006

                        0,006

                        0,006

                        0,066

                        0,090

                        Μερικό σύνολο
                        εκτός ΤΟΜΕΑ 5
                        του πολυετούς δημοσιονομικού πλαισίου

                        0,037

                        0,037

                        0,037

                        0,037

                        0,097

                        0,245

                        ΣΥΝΟΛΟ

                        0,159

                        0,159

                        0,159

                        0,159

                        0,219

                        0,855

               Οι απαιτούμενες πιστώσεις για ανθρώπινους πόρους και λοιπές δαπάνες διοικητικού χαρακτήρα θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί εντός της ΓΔ και οι οποίες θα συμπληρωθούν, εάν χρειαστεί, με όλα τα πρόσθετα κονδύλια που ενδέχεται να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας κατανομής και λαμβανομένων υπόψη των δημοσιονομικών περιορισμών.

               3.2.3.2.Εκτιμώμενες ανάγκες σε ανθρώπινους πόρους

               –◻ Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.

               –X
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

               Εκτίμηση που εκφράζεται σε μονάδες ισοδυνάμων πλήρους απασχόλησης

                        Έτος
                        N

                        2015

                        Έτος
                        N+1

                        2016

                        Έτος N+2

                        2017

                        Έτος N+3

                        2018

                        Έτος N+4

                        2019

                        ΣΥΝΟΛΟ

                        • Θέσεις εργασίας στον πίνακα προσωπικού (θέσεις μόνιμων και έκτακτων υπαλλήλων)

                        11 01 01 01 (Έδρα και γραφεία αντιπροσωπείας της Επιτροπής)

                        0,099

                        0,099

                        0,099

                        0,099

                        0,099

                        0,495

                        11 01 01 02 (Αντιπροσωπείες)

                        XX 01 05 01 (Έμμεση έρευνα)

                        10 01 05 01 (Άμεση έρευνα)

                        • Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)
                           18

                        XX 01 02 01 (AC, END, INT από το «συνολικό κονδύλιο»)

                        0,014

                        0,014

                        0,014

                        0,014

                        0,014

                        0,070

                        XX 01 02 02 (AC, AL, END, INT και JED στις αντιπροσωπείες)

                        11 01 04 02
                           19

                        - στην έδρα

                        - σε αντιπροσωπείες

                        0,031

                        0,031

                        0,031

                        0,031

                        0,031

                        0,155

                        XX 01 05 02 (AC, END, INT - Έμμεση έρευνα)

                        10 01 05 02 (AC, END, INT - Άμεση έρευνα)

                        Άλλες γραμμές του προϋπολογισμού (να προσδιοριστούν)

                        ΣΥΝΟΛΟ

                        0,144

                        0,144

                        0,144

                        0,144

                        0,144

                        0,720

               XX είναι ο τομέας πολιτικής ή ο σχετικός τίτλος του προϋπολογισμού.

               Οι ανάγκες σε ανθρώπινους πόρους θα καλυφθούν από προσωπικό της ΓΔ που απασχολείται ήδη στη διαχείριση της δράσης ή/και που έχει μετακινηθεί στο πλαίσιο της ίδιας ΓΔ και θα συμπληρωθούν, ενδεχομένως, με όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ, στο πλαίσιο της ετήσιας διαδικασίας κατανομής των πιστώσεων με βάση τους δημοσιονομικούς περιορισμούς.

               Περιγραφή των προς εκτέλεση καθηκόντων:

                        Μόνιμοι και έκτακτοι υπάλληλοι

                        Παρακολούθηση και διαχείριση της διαδικασίας (επανα)διαπραγμάτευσης της συμφωνίας σύμπραξης στον τομέα της βιώσιμης αλιείας και έγκρισης των αποτελεσμάτων των διαπραγματεύσεων από τα θεσμικά όργανα· διαχείριση της ισχύουσας συμφωνίας σύμπραξης στον τομέα της βιώσιμης αλιείας, καθώς και της συνεχούς επιχειρησιακής και χρηματοοικονομικής παρακολούθησης· τρέχουσα παρακολούθηση της εφαρμογής της τομεακής στήριξης, διαχείριση αδειών.

                        Αρμόδιος υπάλληλος της ΓΔ MARE + Προϊστάμενος /Αναπληρωτής Προϊστάμενος Διοικητικής Μονάδας + αρμόδιος για τη διαχείριση των αδειών + γραμματεία:

                        γενική εκτίμηση 0,75 ΙΠΑ / έτος

                        Μοναδιαίο κόστος: 132 000 ευρώ/έτος

                        Υπολογισμός του κόστους: 0,75 ΙΠΑ x 132 000 ευρώ / έτος

                        Συνολικό κόστος: 99 000 => 0,099 εκατ. ευρώ

                        Εξωτερικό προσωπικό

                        1) Βοηθός στον τομέα των χρηματοοικονομικών ΓΔ MARE:

                        γενική εκτίμηση 0,2 ΙΠΑ / έτος

                        Μοναδιαίο κόστος: 70 000 ευρώ

                        Υπολογισμός του κόστους: 0,2 ΙΠΑ x 70 000 ευρώ / έτος

                        Συνολικό κόστος: EUR 14 000 => EUR 0,014 M

                        2) Συμβασιούχος υπάλληλος σε αντιπροσωπεία της ΕΕ:

                        γενική εκτίμηση 0,25 ΙΠΑ / έτος

                        Μοναδιαίο κόστος: 125 000 ευρώ

                        Υπολογισμός του κόστους: 0,25 ΙΠΑ x 125 000 ευρώ / έτος

                        Συνολικό κόστος: 31 250 ευρώ => 0,031 εκατ. ευρώ

               3.2.4.Συμβατότητα με το ισχύον πολυετές δημοσιονομικό πλαίσιο

               –X
                     Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο.

               –◻ Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

                  Να εξηγηθεί ο απαιτούμενος αναπρογραμματισμός και να προσδιοριστούν οι σχετικές γραμμές του προϋπολογισμού και τα αντίστοιχα ποσά.

               –◻ Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου.

                  Να εξηγηθούν οι απαιτούμενες ενέργειες και να προσδιοριστούν οι τομείς και οι γραμμές του προϋπολογισμού και τα αντίστοιχα ποσά.

               3.2.5.Συνεισφορές τρίτων

               –Η πρόταση/πρωτοβουλία δεν προβλέπει συγχρηματοδότηση από τρίτα μέρη.

               –(Η πρόταση/πρωτοβουλία προβλέπει συγχρηματοδότηση που εκτιμάται ως ακολούθως:

               Πιστώσεις σε εκατ. ευρώ (με 3 δεκαδικά ψηφία)

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Σύνολο

                        Να προσδιοριστεί ο φορέας συγχρηματοδότησης

                        ΣΥΝΟΛΟ συγχρηματοδοτούμενων πιστώσεων

               3.3.Εκτιμώμενος δημοσιονομικός αντίκτυπος στα έσοδα

               –X
                     Η πρόταση/πρωτοβουλία δεν έχει δημοσιονομικές επιπτώσεις στα έσοδα.

               –◻Η πρόταση/πρωτοβουλία έχει τις ακόλουθες δημοσιονομικές επιπτώσεις:

               –◻ στους ιδίους πόρους

               –◻ στα διάφορα έσοδα

               εκατ. ευρώ (με ακρίβεια τρίτου δεκαδικού ψηφίου)

                        Γραμμή εσόδων του προϋπολογισμού:

                        Διαθέσιμες πιστώσεις για το τρέχον οικονομικό έτος

                        Επιπτώσεις της πρότασης/πρωτοβουλίας
                           20

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Άρθρο ….

               Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που επηρεάζονται.

               Να προσδιοριστεί η μέθοδος υπολογισμού των επιπτώσεων στα έσοδα.

                     (1)
                  Εγκρίθηκε από την 3324η συνεδρίαση του Συμβουλίου (ECOFIN) στις 20 Ιουνίου 2014.

                     (2)
                  ΕΕ C , , σ. .

                     (3)
                  EE L […] της […], σ. […].

                     (4)
                  ΔΒΔ: διαχείριση βάσει δραστηριοτήτων· ΠΒΔ: προϋπολογισμός βάσει δραστηριοτήτων.

                     (5)
                  Όπως αναφέρεται στο άρθρο 54 παράγραφος 2 στοιχείο α) ή β) του δημοσιονομικού κανονισμού.

                     (6)
                  Αναλυτικές πληροφορίες σχετικά με τους τρόπους διαχείρισης και παραπομπές στον δημοσιονομικό κανονισμό διατίθενται στον δικτυακό τόπο BudgWeb:

                     http://www.cc.cec/budg/man/budgmanag/budgmanag_en.html

                     (7)
                  ΔΠ = Διαχωριζόμενες πιστώσεις / ΜΔΠ = Μη διαχωριζόμενες πιστώσεις.

                     (8)
                  ΕΖΕΣ: Ευρωπαϊκή Ζώνη Ελεύθερων Συναλλαγών.

                     (9)
                  Υποψήφιες χώρες και, ενδεχομένως, δυνάμει υποψήφιες χώρες των Δυτικών Βαλκανίων.

                     (10)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (11)
                  Τεχνική και/ή διοικητική βοήθεια και δαπάνες για τη στήριξη της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (12)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (13)
                  Τα αποτελέσματα αφορούν τα προϊόντα και τις υπηρεσίες που θα παρασχεθούν (παράδειγμα: αριθμός ανταλλαγών σπουδαστών που θα χρηματοδοτηθούν, αριθμός χλμ οδών που θα κατασκευαστούν κ.λπ.).

                     (14)
                  Όπως περιγράφεται στο σημείο 1.4.2. «Ειδικός(οι) στόχος (οι)…».

                     (15)
                  Τιμή ανά τόνο με βάση το βάρος αναφοράς των 6 500 τόνων/έτος: 55 ευρώ το πρώτο έτος (σύνολο 357 500 ευρώ), 50 ευρώ το δεύτερο, το τρίτο και το τέταρτο έτος (σύνολο 325 000 ευρώ ανά έτος), και 45 ευρώ το πέμπτο έτος (σύνολο 292 500 ευρώ).

                     (16)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (17)
                  Τεχνική και/ή διοικητική βοήθεια και δαπάνες για τη στήριξη της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (18)
                  AC = συμβασιούχος υπάλληλος· AL = τοπικός υπάλληλος· END = αποσπασμένος εθνικός εμπειρογνώμονας· ΠΠ = προσωρινό προσωπικό· JED= νέος εμπειρογνώμονας σε αντιπροσωπεία.

                     (19)
                  Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

                     (20)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.9.2015
            COM(2015) 467 final
            ΠΑΡΑΡΤΗΜΑΤΑ
            στην πρόταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη σύναψη συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτοκόλλου εφαρμογής της

               ΠΑΡΑΡΤΗΜΑΤΑ

               στην πρόταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη σύναψη συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτοκόλλου εφαρμογής της

               ΠΑΡΑΡΤΗΜΑ I

               ΣΥΜΦΩΝΙΑ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ

               μεταξύ της Ευρωπαϊκής Ένωσης και της Δημοκρατίας της Λιβερίας

               Η ΕΥΡΩΠΑΪΚΗ ΕΝΩΣΗ, εφεξής «η Ένωση», και

               Η ΔΗΜΟΚΡΑΤΙΑ ΤΗΣ ΛΙΒΕΡΙΑΣ, εφεξής «Λιβερία»,

               εφεξής καλούμενα «συμβαλλόμενα μέρη»,

               ΕΚΤΙΜΩΝΤΑΣ τις στενές σχέσεις συνεργασίας μεταξύ της Ένωσης και της Λιβερίας, ιδίως στο πλαίσιο της συμφωνίας Κοτονού, καθώς και την κοινή τους επιθυμία να ενισχύσουν τις εν λόγω σχέσεις,

               ΕΧΟΝΤΑΣ ΥΠΟΨΗ τη σύμβαση των Ηνωμένων Εθνών για το Δίκαιο της Θάλασσας (UNCLOS), της 10ης Δεκεμβρίου 1982, και τη συμφωνία όσον αφορά στη διατήρηση και στη διαχείριση των αλληλοεπικαλυπτόμενων αποθεμάτων και των άκρως μεταναστευτικών αποθεμάτων υδρόβιων ζώων, του 1995,

               ΑΠΟΦΑΣΙΣΜΕΝΕΣ να εφαρμόσουν τις αποφάσεις και τις συστάσεις της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και άλλων αρμόδιων περιφερειακών οργανώσεων στις οποίες συμβαλλόμενα μέρη είναι μέλη,

               ΕΧΟΝΤΑΣ ΕΠΙΓΝΩΣΗ της σημασίας των αρχών που ορίζονται στον Κώδικα Δεοντολογίας για την υπεύθυνη αλιεία που εγκρίθηκε στη διάσκεψη του Οργανισμού Τροφίμων και Γεωργίας (FAO) το 1995,

               ΑΠΟΦΑΣΙΣΜΕΝΕΣ να συνεργαστούν, προς το αμοιβαίο συμφέρον, για την προώθηση της καθιέρωσης υπεύθυνης αλιείας, με σκοπό τη μακροπρόθεσμη διατήρηση και την αειφόρο εκμετάλλευση των έμβιων θαλάσσιων πόρων,

               ΠΕΠΕΙΣΜΕΝΕΣ ότι η συνεργασία αυτή πρέπει να λάβει τη μορφή πρωτοβουλιών και μέτρων, που είτε θα λαμβάνονται από κοινού είτε χωριστά, θα αλληλοσυμπληρώνονται και θα διασφαλίζουν την συνοχή των πολιτικών και τη συνέργεια των προσπαθειών,

               ΠΡΟΤΙΘΕΜΕΝΕΣ, προς τον σκοπούς αυτούς, να αρχίσουν διάλογο με αντικείμενο την τομεακή αλιευτική πολιτική της κυβέρνησης της Λιβερίας και να προσδιορίσουν τα κατάλληλα μέσα που θα διασφαλίσουν την αποτελεσματική εφαρμογή της εν λόγω πολιτικής και τη συμμετοχή των οικονομικών παραγόντων και της κοινωνίας των πολιτών στη σχετική διαδικασία,

               ΕΠΙΘΥΜΩΝΤΑΣ να καθορίσουν τους όρους και τις συνθήκες που θα διέπουν τις αλιευτικές δραστηριότητες των ενωσιακών σκαφών στην αλιευτική ζώνη της Λιβερίας και την ενωσιακή χρηματοδοτική στήριξη για την ανάπτυξη υπεύθυνης αλιείας στη ζώνη αυτή,

               ΕΠΙΘΥΜΩΝΤΑΣ να συνάψουν συμφωνία προς το αμοιβαίο όφελος της Ένωσης και της Λιβερίας, η οποία θα περιλαμβάνει την ανάπτυξη των τοπικών αλιευμάτων της Λιβερίας,

               ΑΠΟΦΑΣΙΣΜΕΝΕΣ να προωθήσουν τη στενότερη οικονομική συνεργασία στον τομέα της αλιείας και των συναφών δραστηριοτήτων μεταξύ αμφοτέρων των συμβαλλομένων μερών,

               ΣΥΜΦΩΝΗΣΑΝ ΣΤΑ ΑΚΟΛΟΥΘΑ:

               Άρθρο 1 - Ορισμοί

               Για τους σκοπούς της παρούσας συμφωνίας νοούνται ως:

               α)«αρχές της Λιβερίας»: το Υπουργείο Αλιείας της Λιβερίας·

               β)«ενωσιακές αρχές»: η Ευρωπαϊκή Επιτροπή

               γ)«αλιευτική δραστηριότητα»: η αναζήτηση αλιευμάτων, η ρίψη, η πόντιση και η έλξη και η ανάσυρση αλιευτικών εργαλείων και αλιευμάτων, η μεταποίηση επί του σκάφους, η μεταφόρτωση, η διατήρηση, η μεταβίβαση, ο εγκλωβισμός, η πάχυνση και η εκφόρτωση ιχθύων και αλιευτικών προϊόντων·

               δ)«αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση έμβιων βιολογικών πόρων της θάλασσας,

               ε)«σκάφος υποστήριξης»: κάθε ενωσιακό σκάφος το οποίο υποστηρίζει αλιευτικά σκάφη·

               στ)«ενωσιακό σκάφος»: αλιευτικό σκάφος που φέρει τη σημαία κράτους μέλους της Ένωσης και είναι νηολογημένο στην Ένωση·

               ζ)«αλιευτική ζώνη της Λιβερίας»: το μέρος των υδάτων υπό την κυριαρχία ή τη δικαιοδοσία της Λιβερίας, όπου η Λιβερία εξουσιοδοτεί τα ενωσιακά σκάφη να ασκούν αλιευτικές δραστηριότητες·

               η)«ανωτέρα βία»: οποιοδήποτε αιφνίδιο, απρόβλεπτο και αναπόφευκτο συμβάν, το οποίο θέτει σε κίνδυνο ή παρακωλύει την άσκηση συνήθων αλιευτικών δραστηριοτήτων στην αλιευτική ζώνη της Λιβερίας.

               Άρθρο 2 - Πεδίο εφαρμογής

               Η παρούσα συμφωνία καθορίζει τις αρχές, τους κανόνες και τις διαδικασίες που διέπουν:

               α)τους όρους υπό τους οποίους τα ενωσιακά σκάφη μπορούν να ασκούν αλιευτικές δραστηριότητες στην αλιευτική ζώνη της Λιβερίας·

               β)την οικονομική, χρηματοοικονομική, τεχνική και επιστημονική συνεργασία στον τομέα της αλιείας, με σκοπό την προώθηση της βιώσιμης αλιείας στις αλιευτικές ζώνες της Λιβερίας και την ανάπτυξη του κλάδου της αλιείας στη Λιβερία·

               γ)τη συνεργασία όσον αφορά τα μέτρα διαχείρισης, ελέγχου και επιτήρησης  στην αλιευτική ζώνη της Λιβερίας, με στόχο τη διασφάλιση της τήρησης των ανωτέρω κανόνων και όρων, την αποτελεσματική διατήρηση και διαχείριση των αλιευτικών δραστηριοτήτων, ιδίως κατά της παράνομης, λαθραίας και άναρχης αλιείας·

               δ)τις συμπράξεις μεταξύ επιχειρήσεων με σκοπό την ανάπτυξη, προς το κοινό συμφέρον, των οικονομικών δραστηριοτήτων του τομέα της αλιείας και των συναφών δραστηριοτήτων.

               Άρθρο 3 – Αρχές

               1.Με την παρούσα τα συμβαλλόμενα μέρη αναλαμβάνουν να προωθήσουν την υπεύθυνη αλιεία στην αλιευτική ζώνη της Λιβερίας βάσει της αρχής της μη εισαγωγής διακρίσεων που ορίζεται στον Κώδικα Δεοντολογίας για την υπεύθυνη αλιεία του FAO.

               2.Οι αρχές της Λιβερίας δεσμεύονται να μην παραχωρούν ευνοϊκότερους όρους από αυτούς που προβλέπει η παρούσα συμφωνία σε άλλους αλλοδαπούς στόλους που δραστηριοποιούνται στην αλιευτική ζώνη της Λιβερίας, τα σκάφη των οποίων έχουν τα ίδια χαρακτηριστικά και προορίζονται για την αλίευση των ίδιων ειδών που καλύπτει η παρούσα συμφωνία και το πρωτόκολλο εφαρμογής της. Οι όροι αυτοί αφορούν τη διατήρηση, την ανάπτυξη και τη διαχείριση των αλιευτικών πόρων, τις χρηματοοικονομικές ρυθμίσεις, τα τέλη και τα δικαιώματα που σχετίζονται με την έκδοση αδειών αλιείας.

               3.Για λόγους αμοιβαίας διαφάνειας, η Λιβερία αναλαμβάνει να δημοσιοποιεί κάθε συμφωνία με βάση την οποία επιτρέπει σε αλλοδαπό στόλο να αλιεύει στα ύδατα υπό τη δικαιοδοσία της.

               4.Τα συμβαλλόμενα μέρη αναλαμβάνουν να εφαρμόζουν τη συμφωνία σύμφωνα με το άρθρο 9 της συμφωνίας του Κοτονού σχετικά με τα ουσιώδη στοιχεία όσον αφορά τα ανθρώπινα δικαιώματα, τις δημοκρατικές αρχές και το κράτος δικαίου, καθώς και τη θεμελιώδη αρχή της χρηστής διακυβέρνησης, σύμφωνα με τη διαδικασία που προβλέπεται στα άρθρα 8 και 96 της εν λόγω συμφωνίας.

               5.Τα συμβαλλόμενα μέρη συνεργάζονται με στόχο την υλοποίηση τομεακής αλιευτικής πολιτικής που θα εγκρίνει η κυβέρνηση της Λιβερίας και προς τούτο αρχίζουν διάλογο με αντικείμενο την πολιτική για τις αναγκαίες μεταρρυθμίσεις. Πραγματοποιούν διαβουλεύσεις με στόχο την ενδεχόμενη λήψη μέτρων στον συγκεκριμένο τομέα.

               6.Τα συμβαλλόμενα μέρη αναλαμβάνουν την υποχρέωση να εξασφαλίσουν την εφαρμογή της παρούσας συμφωνίας σύμφωνα με τις αρχές της χρηστής οικονομικής και κοινωνικής διακυβέρνησης, σεβόμενα την κατάσταση των αλιευτικών αποθεμάτων.

               7.Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται αυτοδικαίως στους ναυτικούς των χωρών ΑΚΕ ναυτολογημένους σε σκάφη της Ένωσης, ιδίως όσον αφορά την ελευθερία του συνεταιρίζεσθαι, τις συλλογικές διαπραγματεύσεις των εργαζομένων και την κατάργηση των διακρίσεων σε θέματα απασχόλησης και άσκησης του επαγγέλματος.

               8.Τα συμβαλλόμενα μέρη διαβουλεύονται πριν εκδώσουν αποφάσεις που ενδέχεται να επηρεάσουν τις δραστηριότητες των ενωσιακών σκαφών στο πλαίσιο της παρούσας συμφωνίας.

               Άρθρο 4 – Πρόσβαση στην αλιευτική ζώνη της Λιβερίας

               1.Τα ενωσιακά σκάφη μπορούν να αλιεύουν στην αλιευτική ζώνη της Λιβερίας μόνον εφόσον διαθέτουν άδεια αλιείας που έχει εκδοθεί στο πλαίσιο της παρούσας συμφωνίας. Απαγορεύεται οποιαδήποτε εμπορική αλιευτική δραστηριότητα εκτός του πλαισίου της παρούσας συμφωνίας.

               2.Οι αρχές της Λιβερίας δεν χορηγούν άδειες αλιείας σε ενωσιακά σκάφη πλην εκείνων δυνάμει της παρούσας συμφωνίας. Απαγορεύεται η έκδοση αδειών αλιείας σε ενωσιακά σκάφη εκτός του πλαισίου της παρούσας συμφωνίας, ιδίως υπό μορφή ιδιωτικών αδειών.

               Άρθρο 5 - Ισχύον δίκαιο και εφαρμογή

               1.Οι δραστηριότητες των αλιευτικών σκαφών της Ευρωπαϊκής Ένωσης που δραστηριοποιούνται στην αλιευτική ζώνη της Λιβερίας υπόκεινται στους ισχύοντες νόμους και κανονισμούς της Λιβερίας, εκτός εάν προβλέπεται διαφορετικά στη συμφωνία, το πρωτόκολλο και το παράρτημα. Η Λιβερία διαβιβάζει στις ενωσιακές αρχές τους ισχύοντες νόμους και κανονισμούς.

               2.Η Λιβερία αναλαμβάνει την υποχρέωση να λάβει όλα τα κατάλληλα μέτρα για την αποτελεσματική εφαρμογή των διατάξεων παρακολούθησης, ελέγχου και επιτήρησης της αλιείας που προβλέπονται στην παρούσα συμφωνία. Τα ενωσιακά σκάφη συνεργάζονται με τις αρχές της Λιβερίας που είναι αρμόδιες για την διενέργεια της εν λόγω παρακολούθησης, ελέγχου και επιτήρησης.

               3.Οι αρχές της Λιβερίας κοινοποιούν στις ενωσιακές αρχές κάθε αλλαγή κείμενης νομοθεσίας ή νέας νομοθεσίας που ενδέχεται να επηρεάσει τις δραστηριότητες των ενωσιακών σκαφών. Κάθε τέτοια νομοθεσία τίθεται σε ισχύ για τα ενωσιακά σκάφη την εξηκοστή ημέρα από την ημερομηνία παραλαβής της κοινοποίησης των ενωσιακών αρχών από τη Λιβερία.

               4.Η Ένωση αναλαμβάνει την υποχρέωση να λάβει όλα τα κατάλληλα μέτρα προκειμένου να εξασφαλίσει ότι τα σκάφη της τηρούν τις διατάξεις της παρούσας συμφωνίας, καθώς και τη νομοθεσία που διέπει την αλιεία στα ύδατα που υπάγονται στην κυριαρχία ή στη δικαιοδοσία της Λιβερίας.

               5.Οι ενωσιακές αρχές κοινοποιούν στις αρχές της Λιβερίας κάθε αλλαγή ενωσιακής νομοθεσίας που ενδέχεται να επηρεάσει τις δραστηριότητες των ενωσιακών σκαφών βάσει της παρούσας συμφωνίας.

               Άρθρο 6 - Χρηματική αντιπαροχή

               1.Η Ένωση παρέχει χρηματική αντιπαροχή στη Λιβερία στο πλαίσιο της παρούσας συμφωνίας ώστε:

               α)να χρηματοδοτηθεί μέρος του κόστους πρόσβασης των ενωσιακών σκαφών στην αλιευτική ζώνη και τους αλιευτικούς πόρους της Λιβερίας, ανεξαρτήτως του μεριδίου του κόστους πρόσβασης που αναλαμβάνουν οι πλοιοκτήτες·

               β)να ενισχυθούν οι ικανότητες ανάπτυξης βιώσιμης αλιείας από τη Λιβερία μέσω της στήριξης του κλάδου.

               2.Η χρηματική αντιπαροχή για τη στήριξη του κλάδου δεν συνδέεται με τις πληρωμές που αφορούν το κόστος πρόσβασης και καθορίζεται και εξαρτάται από την επίτευξη των στόχων της στήριξης του κλάδου της Λιβερίας σύμφωνα με το πρωτόκολλο και το ετήσιο και το πολυετές πρόγραμμα εφαρμογής του.

               3.Η χρηματική αντιπαροχή που χορηγείται από την Ένωση καταβάλλεται ετησίως σύμφωνα με το πρωτόκολλο.

               α)Το ύψος της αντιπαροχής που αναφέρεται στην παράγραφο 1 στοιχείο α) ενδέχεται να αναθεωρηθεί κατ’ εφαρμογή του άρθρου 8 της παρούσας συμφωνίας για:

               i)μείωση των αλιευτικών δυνατοτήτων που χορηγούνται στα ενωσιακά σκάφη κατ’ εφαρμογή των μέτρων διαχείρισης των σχετικών αποθεμάτων, εφόσον κρίνεται απαραίτητη για τη διατήρηση και τη βιώσιμη εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων·

               ii)αύξηση των αλιευτικών δυνατοτήτων που χορηγούνται στα ενωσιακά σκάφη, εάν, με βάση τις βέλτιστες διαθέσιμες επιστημονικές γνωμοδοτήσεις, το επιτρέπει η κατάσταση των πόρων·

               β)Το ύψος της αντιπαροχής που αναφέρεται στην παράγραφο 1 στοιχείο β) ενδέχεται να αναθεωρηθεί συνεπεία επαναξιολόγησης των όρων χορήγησης της οικονομικής στήριξης για την εφαρμογή της τομεακής αλιευτικής πολιτικής της Λιβερίας, εφόσον αυτό δικαιολογείται από τα ειδικά αποτελέσματα του ετήσιου και πολυετούς προγραμματισμού που διαπιστώνουν αμφότερα τα συμβαλλόμενα μέρη·

               γ) Η αντιπαροχή είναι δυνατόν να ανασταλεί λόγω:

               i)εφαρμογής του άρθρου 13 της παρούσας συμφωνίας·

               ii)εφαρμογής του άρθρου 14 της παρούσας συμφωνίας.

               Άρθρο 7 - Προώθηση της συνεργασίας μεταξύ των οικονομικών παραγόντων και της κοινωνίας των πολιτών

               1.Τα μέρη ενθαρρύνουν την οικονομική, επιστημονική και τεχνική συνεργασία στον τομέα της αλιείας και στους συναφείς τομείς. Διαβουλεύονται μεταξύ τους για να συντονίσουν τα διάφορα μέτρα που θα ληφθούν ενδεχομένως προς το σκοπό αυτό.

               2.Τα συμβαλλόμενα μέρη αναλαμβάνουν την υποχρέωση να προωθήσουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία, τις μεθόδους διατήρησης και τις βιομηχανικές μεθόδους μεταποίησης των αλιευτικών προϊόντων.

               3.Τα μέρη καταβάλλουν, εφόσον αυτό ενδείκνυται, προσπάθειες για να δημιουργήσουν συνθήκες ευνοϊκές για την προώθηση των σχέσεων μεταξύ των επιχειρήσεών τους στον τεχνικό, οικονομικό και εμπορικό τομέα, ενθαρρύνοντας την εδραίωση περιβάλλοντος ευνοϊκού για την ανάπτυξη επιχειρήσεων και επενδύσεων.

               4.Τα συμβαλλόμενα μέρη δεσμεύονται να υλοποιήσουν σχέδιο και δράσεις μεταξύ ναυλωτών πλοίων της Λιβερίας και της Ένωσης με στόχο την προώθηση της εκφόρτωσης από σκάφη της Ένωσης στη Λιβερία.

               5.Τα συμβαλλόμενα μέρη ενθαρρύνουν, εφόσον αυτό ενδείκνυται, τη σύσταση κοινών επιχειρήσεων με στόχο το αμοιβαίο συμφέρον, με συστηματική τήρηση της ισχύουσας νομοθεσίας της Λιβερίας και της Ένωσης.

               Άρθρο 8 - Μεικτή επιτροπή

               1.Συστήνεται μεικτή επιτροπή απαρτιζόμενη από εκπροσώπους των αρχών της ΕΕ και της Λιβερίας, αρμόδια για την παρακολούθηση της εφαρμογής της παρούσας συμφωνίας. Η μεικτή επιτροπή μπορεί να εγκρίνει προσαρμογές του πρωτοκόλλου, του παραρτήματος και των προσαρτημάτων.

               2.Τα καθήκοντα της μεικτής επιτροπής συνίστανται ιδίως στα εξής:

               α)στον έλεγχο της εκτέλεσης, της ερμηνείας και της εφαρμογής της συμφωνίας, και ιδίως την κατάρτιση του ετήσιου και πολυετούς προγραμματισμού που αναφέρεται στο άρθρο 6 παράγραφος 2, καθώς και την αξιολόγηση της υλοποίησής του·

               β)στον αναγκαίο σύνδεσμο για τα ζητήματα αμοιβαίου ενδιαφέροντος στον τομέα της αλιείας, και ιδίως για τη στατιστική ανάλυση των σχετικών με τα αλιεύματα δεδομένων·

               γ)στη λειτουργία της ως βήματος για τον φιλικό διακανονισμό των διαφορών που αφορούν την ερμηνεία ή την εφαρμογή της συμφωνίας.

               3.Ο ρόλος της μεικτής επιτροπής ως οργάνου λήψης αποφάσεων συνίσταται στην έγκριση των τροποποιήσεων του πρωτοκόλλου, του παραρτήματος και των προσαρτημάτων της παρούσας συμφωνίας σχετικά με:

               α)την επανεξέταση των αλιευτικών δυνατοτήτων και, κατά συνέπεια, της χρηματικής αντιπαροχής·

               β)τις διαδικασίες της στήριξης του κλάδου·

               γ)τους τεχνικούς όρους και τρόπους με βάση τους οποίους τα ενωσιακά σκάφη αναπτύσσουν τις αλιευτικές τους δραστηριότητες.

               4.Η μεικτή επιτροπή ασκεί τα καθήκοντά της σύμφωνα με τους στόχους της παρούσας συμφωνίας και με τους σχετικούς κανόνες της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και άλλων αρμόδιων περιφερειακών οργανώσεων, όταν αυτό ενδείκνυται.

               5.Η μεικτή επιτροπή συνεδριάζει τουλάχιστον μία φορά ετησίως, εκ περιτροπής στη Λιβερία και στην Ένωση, ή σε άλλο τόπο που καθορίζεται με κοινή συμφωνία, υπό την προεδρία του συμβαλλόμενου μέρους υποδοχής της συνεδρίασης. Συνεδριάζει εκτάκτως κατόπιν αιτήσεως ενός συμβαλλομένου μέρους. Οι αποφάσεις λαμβάνονται συναινετικά και προσαρτώνται στα πρακτικά της συνεδρίασης. Αρχίζουν να ισχύουν από την ημερομηνία κατά την οποία τα συμβαλλόμενα μέρη κοινοποιούν εκατέρωθεν εγγράφως ότι έχουν ολοκληρώσει τις αναγκαίες διαδικασίες για το σκοπό αυτό.

               6.Η μεικτή επιτροπή δύναται να καταρτίσει τον εσωτερικό της κανονισμό.

               Άρθρο 9 - Συνεργασία στον τομέα της επιτήρησης και της καταπολέμησης της παράνομης, λαθραίας και άναρχης αλιείας

               Τα συμβαλλόμενα μέρη αναλαμβάνουν την υποχρέωση να συνεργάζονται στενά για την καταπολέμηση της παράνομης, λαθραίας και άναρχης αλιείας με σκοπό την καθιέρωση βιώσιμης και υπεύθυνης αλιείας

               Άρθρο 10 - Συνεργασία στον επιστημονικό τομέα

               1.Τα συμβαλλόμενα μέρη ενθαρρύνουν την επιστημονική συνεργασία προκειμένου να εκτιμούν τακτικά την κατάσταση των αλιευτικών αποθεμάτων στα ύδατα της Λιβερίας.

               2.Τα συμβαλλόμενα μέρη αναλαμβάνουν την υποχρέωση να διαβουλεύονται στο πλαίσιο της μεικτής επιστημονικής συνεδρίασης και στην ICCAT και στο πλαίσιο άλλων αρμόδιων περιφερειακών οργανώσεων για να ενισχυθεί η διαχείριση και η διατήρηση των θαλάσσιων βιολογικών πόρων στην αλιευτική ζώνη της Λιβερίας και η συνεργασία στη σχετική επιστημονική έρευνα.

               Άρθρο 11 – Γεωγραφική ζώνη εφαρμογής της συμφωνίας

               Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για την Ευρωπαϊκή Ένωση, υπό τους όρους που προβλέπονται στην εν λόγω Συνθήκη και, αφετέρου, στο έδαφος της Λιβερίας και στα ύδατα υπό τη δικαιοδοσία της Λιβερίας.

               Άρθρο 12 - Διάρκεια και σιωπηρή ανανέωση

               Η παρούσα συμφωνία εφαρμόζεται επί πέντε έτη από την ημερομηνία έναρξης προσωρινής εφαρμογής της. Ανανεώνεται σιωπηρά, εκτός εάν καταγγελθεί σύμφωνα με το άρθρο 14.

               Το πρωτόκολλο και το παράρτημα με τα προσαρτήματά του αποτελούν αναπόσπαστο μέρος της παρούσας συμφωνίας.

               Άρθρο 13 - Αναστολή

               1.Η εφαρμογή της παρούσας συμφωνίας μπορεί να ανασταλεί με πρωτοβουλία ενός των συμβαλλομένων μερών σε περίπτωση:

               α)ανωτέρας βίας· ή

               β)διαφοράς μεταξύ των συμβαλλομένων μερών ως προς την ερμηνεία ή την εφαρμογή της παρούσας συμφωνίας· ή

               γ)μη τήρησης των διατάξεων της παρούσας συμφωνίας από ένα συμβαλλόμενο μέρος, ιδίως, του άρθρου 3 παράγραφος 4 σχετικά με τα ανθρώπινα δικαιώματα.

               2.Η αναστολή εφαρμογής της συμφωνίας κοινοποιείται εγγράφως στο ενδιαφερόμενο συμβαλλόμενο μέρος και παράγει αποτελέσματα τρεις μήνες από την παραλαβή της κοινοποίησης. Τα συμβαλλόμενα μέρη διαβουλεύονται από τη στιγμή της κοινοποίησης της αναστολής με σκοπό την εξεύρεση φιλικού διακανονισμού στη διαφορά τους εντός τριών μηνών. Εφόσον επιτευχθεί φιλικός διακανονισμός, αρχίζει και πάλι η εφαρμογή της παρούσας συμφωνίας και το ύψος της χρηματικής αντιπαροχής που αναφέρεται στο άρθρο 6 μειώνεται αναλόγως και σε συνάρτηση με το διάστημα αναστολής της συμφωνίας.

               Άρθρο 14 – Καταγγελία

               1.Η παρούσα συμφωνία μπορεί να καταγγελθεί από ένα από τα συμβαλλόμενα μέρη ιδίως σε περίπτωση:

               α)ανωτέρας βίας·

               β)επιδείνωσης της κατάστασης των σχετικών αποθεμάτων σύμφωνα με την καλύτερη διαθέσιμη αξιόπιστη και ανεξάρτητη επιστημονική γνωμοδότηση·

               γ)μειωμένου επιπέδου αξιοποίησης των αλιευτικών δυνατοτήτων που έχουν χορηγηθεί στα ενωσιακά σκάφη·

               δ)μη τήρησης των δεσμεύσεων των συμβαλλομένων μερών ως προς την καταπολέμηση της παράνομης, λαθραίας και άναρχης αλιείας.

               2.Η καταγγελία της συμφωνίας κοινοποιείται εγγράφως στο άλλο συμβαλλόμενο μέρος και παράγει αποτελέσματα έξι μήνες από την παραλαβή της κοινοποίησης, εκτός εάν τα συμβαλλόμενα μέρη αποφασίσουν από κοινού την παράταση της εν λόγω προθεσμίας. Τα συμβαλλόμενα μέρη διαβουλεύονται από τη στιγμή της κοινοποίησης της καταγγελίας με σκοπό την εξεύρεση φιλικού διακανονισμού στη διαφορά τους εντός προθεσμίας έξι μηνών.

               3.Σε περίπτωση καταγγελίας, η καταβολή της χρηματικής αντιπαροχής που αναφέρεται στο άρθρο 6 για το έτος κατά το οποίο παράγει αποτελέσματα η καταγγελία μειώνεται αναλόγως και κατά χρονική αναλογία.

               Άρθρο 15 - Προσωρινή εφαρμογή

               Η υπογραφή της παρούσας συμφωνίας από τα συμβαλλόμενα μέρη συνεπάγεται την προσωρινή εφαρμογή της πριν από την έναρξη ισχύος της.

               Άρθρο 16 – Γλώσσα και έναρξη ισχύος

               Η παρούσα συμφωνία συντάσσεται στη γερμανική, αγγλική, βουλγαρική, κροατική, δανική, ισπανική, εσθονική, φινλανδική, γαλλική, ελληνική, ουγγρική, ιταλική, ιρλανδική, λετονική, λιθουανική, μαλτέζικη, ολλανδική, πολωνική, πορτογαλική, ρουμανική, σλοβακική, σλοβενική, σουηδική και τσεχική γλώσσα, όλα δε τα κείμενα αυτά είναι εξίσου αυθεντικά.

               Αρχίζει να ισχύει από την ημερομηνία κατά την οποία τα συμβαλλόμενα μέρη έχουν κοινοποιήσει εκατέρωθεν ότι έχουν ολοκληρώσει τις αναγκαίες διαδικασίες.

               ΠΑΡΑΡΤΗΜΑ II

               Πρωτόκολλο σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας

               Άρθρο 1 – Πεδίο εφαρμογής

               1.Οι αλιευτικές δυνατότητες που χορηγούνται στα ενωσιακά σκάφη  δυνάμει του άρθρου 4 της συμφωνίας έχουν ως εξής:

               Άκρως μεταναστευτικά είδη (είδη που περιλαμβάνονται στο παράρτημα 1 της σύμβασης των Ηνωμένων Εθνών του 1982 για το Δίκαιο της Θάλασσας).

               2.Τα καλυπτόμενα είδη ενωσιακών σκαφών δυνάμει του παρόντος πρωτοκόλλου είναι:

               α)28 θυνναλιευτικά γρι-γρι και

               β)6 παραγαδιάρικα επιφανείας.

               3.Η παράγραφος 1 εφαρμόζεται με την επιφύλαξη των διατάξεων των άρθρων 6 και 7 του παρόντος πρωτοκόλλου.

               4.Σύμφωνα με το άρθρο 4 της συμφωνίας, τα ενωσιακά σκάφη μπορούν να αναπτύσσουν αλιευτικές δραστηριότητες στην αλιευτική ζώνη της Λιβερίας μόνον εφόσον διαθέτουν άδεια αλιείας εκδοθείσα δυνάμει του παρόντος πρωτοκόλλου σύμφωνα με το παράρτημα.

               Άρθρο 2 - Διάρκεια

               Το παρόν πρωτόκολλο και το παράρτημά του εφαρμόζονται για περίοδο 5 ετών από την ημερομηνία της προσωρινής εφαρμογής.

               Άρθρο 3 - Χρηματική αντιπαροχή

               1.Η χρηματική αντιπαροχή που αναφέρεται στο άρθρο 6 της συμφωνίας ανέρχεται, για την περίοδο που αναφέρεται στο άρθρο 2, σε 3.250.000 ευρώ.

               2.Η εν λόγω χρηματική αντιπαροχή περιλαμβάνει:

               α)ετήσιο ποσό για την πρόσβαση στους αλιευτικούς πόρους της αλιευτικής ζώνης της Λιβερίας ύψους 357.500 ευρώ για το πρώτο έτος, 325.000 ευρώ για το δεύτερο, τρίτο και τέταρτο έτος και 292.500 ευρώ για το πέμπτο έτος, το οποίο ισοδυναμεί με βάρος αναφοράς 6.500 τόνους ετησίως και

               β)ειδικό ετήσιο ποσό για τη στήριξη της εφαρμογής της τομεακής αλιευτικής πολιτικής της Λιβερίας ύψους 357.500 ευρώ για το πρώτο έτος, 325.000 ευρώ για το δεύτερο, τρίτο και τέταρτο έτος και 292.500 ευρώ για το πέμπτο έτος.

               3.Η παράγραφος 1 εφαρμόζεται με την επιφύλαξη των διατάξεων των άρθρων 4, 5, 6, 7 και 8 του παρόντος πρωτοκόλλου και των άρθρων 13 και 14 της συμφωνίας.

               4.Εάν η ετήσια ποσότητα αλιευμάτων από τα ενωσιακά σκάφη στην αλιευτική ζώνη της Λιβερίας υπερβαίνει το ετήσιο βάρος αναφοράς που προβλέπεται στην παράγραφο 2 στοιχείο α), το συνολικό ποσό της ετήσιας χρηματικής αντιπαροχής αυξάνεται κατά 55 ευρώ για το πρώτο έτος, 50 ευρώ για το δεύτερο, το τρίτο και το τέταρτο έτος και κατά 45 ευρώ για το πέμπτο έτος για κάθε επιπλέον τόνο που αλιεύεται.

               5.Ωστόσο, το συνολικό ετήσιο ποσό που καταβάλλει η Ένωση δεν υπερβαίνει το διπλάσιο του ποσού που αναφέρεται στην παράγραφο 2 στοιχείο α). Όταν οι ποσότητες που αλιεύονται από τα ενωσιακά σκάφη υπερβαίνουν τις ποσότητες που αντιστοιχούν στο διπλάσιο του συνολικού ετήσιου ποσού, το οφειλόμενο ποσό για την ποσότητα που υπερβαίνει το εν λόγω όριο καταβάλλεται το επόμενο έτος.

               6.Η καταβολή της χρηματικής αντιπαροχής που καθορίζεται στην παράγραφο 2 στοιχείο α) για την πρόσβαση των ενωσιακών σκαφών στους αλιευτικούς πόρους της Λιβερίας πραγματοποιείται από την Ένωση το αργότερο τρεις (3) μήνες από την ημερομηνία προσωρινής εφαρμογής και, για τα επόμενα έτη, το αργότερο τον πρώτο χρόνο από την ημερομηνία έναρξης της προσωρινής εφαρμογής του παρόντος πρωτοκόλλου.

               7.Η χρήση της χρηματικής αντιπαροχής που προβλέπεται στην παράγραφο 2 στοιχείο α) υπάγεται στην αποκλειστική αρμοδιότητα των αρχών της Λιβερίας.

               8.Η χρηματική αντιπαροχή που προβλέπεται στην παράγραφο 2 καταβάλλεται σε λογαριασμό του Δημόσιου Ταμείου της Λιβερίας που θα ανοίξει στην Κεντρική Τράπεζα της Λιβερίας. Η χρηματική αντιπαροχή που προβλέπεται στην παράγραφο 2 στοιχείο β) διατίθεται στο Υπουργείο Γεωργίας της Λιβερίας. Τα στοιχεία του τραπεζικού λογαριασμού παρέχονται ετησίως από τις αρχές της Λιβερίας στις αρχές της Ένωσης.

               Άρθρο 4 - Στήριξη του κλάδου

               1.Το αργότερο τρεις (3) μήνες από την έναρξη ισχύος ή προσωρινής εφαρμογής του παρόντος πρωτοκόλλου, η μεικτή επιτροπή συμφωνεί σε πολυετές τομεακό πρόγραμμα και σε λεπτομερείς εφαρμοστικούς κανόνες, οι οποίοι καλύπτουν ιδίως:

               α)τους ετήσιους και πολυετείς προσανατολισμούς για τη χρήση του ειδικού ποσού της χρηματικής αντιπαροχής που προβλέπεται στο άρθρο 3 παράγραφος 2 στοιχείο β)·

               β)τους στόχους, σε ετήσια και πολυετή βάση, που πρέπει να επιτευχθούν ώστε να καταστεί δυνατή, με την πάροδο του χρόνου, η καθιέρωση υπεύθυνων και βιώσιμων αλιευτικών δραστηριοτήτων με βάση τις προτεραιότητες που θέτει η Λιβερία στο πλαίσιο των εθνικών της πολιτικών που συνδέονται με την καθιέρωση της υπεύθυνης και βιώσιμης αλιείας ή έχουν επίπτωση σε αυτήν, ιδίως όσον αφορά τη στήριξη της αλιείας μικρής κλίμακας, την παρακολούθηση, τον έλεγχο, την επιτήρηση και την καταπολέμηση της παράνομης, λαθραίας και άναρχης αλιείας (ΠΛΑ), καθώς και όσον αφορά τις προτεραιότητες για την ενίσχυση των επιστημονικών ικανοτήτων της Λιβερίας στον αλιευτικό τομέα·

               γ)τα κριτήρια και τις διαδικασίες, συμπεριλαμβανομένων, κατά περίπτωση, των δημοσιονομικών και χρηματοοικονομικών δεικτών για την αξιολόγηση των αποτελεσμάτων ετησίως.

               2.Η χρήση της χρηματικής αντιπαροχής που προβλέπεται στο άρθρο 3 παράγραφος 2 στοιχείο β) βασίζεται στον προσδιορισμό από τη μεικτή επιτροπή, των στόχων που πρέπει να επιτευχθούν και στον ετήσιο και πολυετή προγραμματισμό της επίτευξής τους.

               3.Κάθε προτεινόμενη τροποποίηση του πολυετούς τομεακού προγράμματος συμφωνείται στη μεικτή επιτροπή. Επείγουσες αλλαγές του ετήσιου τομεακού προγραμματισμού κατ’ αίτηση των αρχών της Λιβερίας επιτρέπονται μέσω της μεικτής επιτροπής, καθώς και μέσω της ανταλλαγής επιστολών.

               4.Κάθε έτος η Λιβερία υποβάλλει έκθεση προόδου για τις αναληφθείσες δράσεις και τα επιτευχθέντα αποτελέσματα με τη στήριξη του κλάδου, την οποία εξετάζει η μεικτή επιτροπή. Η Λιβερία υποβάλλει επίσης τελική έκθεση πριν τη λήξη του παρόντος πρωτοκόλλου.

               5.Το ειδικό ποσό της χρηματικής αντιπαροχής που αναφέρεται στο άρθρο 3 παράγραφος 2 στοιχείο β) καταβάλλεται σε δόσεις. Για το πρώτο έτος του πρωτοκόλλου, η δόση καταβάλλεται συναρτήσει των αναγκών που διαπιστώνονται στο πλαίσιο του συμφωνηθέντος προγραμματισμού. Για τα επόμενα έτη εφαρμογής, οι δόσεις καταβάλλονται συναρτήσει των αναγκών που διαπιστώνονται στο πλαίσιο του συμφωνηθέντος προγραμματισμού και βάσει ανάλυσης των αποτελεσμάτων που επιτυγχάνονται κατά την εφαρμογή της στήριξης του κλάδου.

               6.Η Ένωση διατηρεί το δικαίωμα μερικής ή πλήρους επανεξέτασης και/ή αναστολής της πληρωμής της ειδικής χρηματικής αντιπαροχής, που προβλέπεται στο άρθρο 3 παράγραφος 2 στοιχείο β) του παρόντος πρωτοκόλλου:

               α)εάν τα επιτευχθέντα αποτελέσματα δεν συνάδουν με τον προγραμματισμό βάσει αξιολόγησης της μεικτής επιτροπής·

               β)σε περίπτωση μη ανάληψης υποχρέωσης της εν λόγω χρηματικής αντιπαροχής σύμφωνα με όσα έχει ορίσει η μεικτή επιτροπή.

               7.Η καταβολή της χρηματικής αντιπαροχής επαναλαμβάνεται μετά από διαβουλεύσεις των συμβαλλομένων μερών και συμφωνία της μεικτής επιτροπής όταν αυτό δικαιολογείται από τα αποτελέσματα της εφαρμογής του συμφωνηθέντος προγραμματισμού που προβλέπεται στην παράγραφο 1. Ωστόσο, η ειδική χρηματική αντιπαροχή που προβλέπεται στο άρθρο 3 παράγραφος 2 στοιχείο β) δεν επιτρέπεται να καταβληθεί μετά την παρέλευση έξι (6) μηνών από τη λήξη του πρωτοκόλλου.

               8.Κάθε έτος, η Λιβερία μπορεί να αποφασίζει τη χορήγηση επιπλέον ποσού από τη χρηματική αντιπαροχή που προβλέπεται στο άρθρο 3 παράγραφος 2 στοιχείο β) για την υλοποίηση του πολυετούς τομεακού προγράμματος. Η εν λόγω χορήγηση κοινοποιείται στην Ένωση το αργότερο δύο (2) μήνες πριν από την επέτειο έναρξης ισχύος του παρόντος πρωτοκόλλου.

               9.Τα δύο συμβαλλόμενα μέρη μεριμνούν για την προβολή των μέτρων που εφαρμόζονται για τη στήριξη του κλάδου.

               Άρθρο 5 - Επιστημονική συνεργασία για υπεύθυνη αλιεία

               1.Τα δύο συμβαλλόμενα μέρη αναλαμβάνουν να προωθήσουν την υπεύθυνη αλιεία στην αλιευτική ζώνη της Λιβερίας, με βάση την αρχή της μη εισαγωγής διακρίσεων μεταξύ των διαφόρων στόλων με ίδια χαρακτηριστικά που αλιεύουν τα ίδια είδη με αυτά που καλύπτει το παρόν πρωτόκολλο.

               2.Κατά τη διάρκεια της περιόδου που καλύπτει το παρόν πρωτόκολλο, τα δύο συμβαλλόμενα μέρη δεσμεύονται να συνεργάζονται για την παρακολούθηση της κατάστασης των αλιευτικών πόρων στην αλιευτική ζώνη της Λιβερίας ώστε να ενημερώνουν για τη διαχείριση της βιώσιμης αλιείας.

               3.Τα συμβαλλόμενα μέρη τηρούν τις συστάσεις και τα ψηφίσματα της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και λαμβάνουν υπόψη τις επιστημονικές συμβουλές άλλων αρμόδιων περιφερειακών οργανώσεων.

               4.Τα συμβαλλόμενα μέρη αναλαμβάνουν την υποχρέωση να διοργανώνουν, ανάλογα με τις ανάγκες, κοινές επιστημονικές συνεδριάσεις προκειμένου να εξετάζουν οποιοδήποτε επιστημονικό θέμα που αφορά την εφαρμογή του παρόντος πρωτοκόλλου Η μεικτή επιτροπή μπορεί να καθορίζει τη διαδικασία αυτών των κοινών επιστημονικών συνεδριάσεων.

               5.Με βάση τα ψηφίσματα και τις συστάσεις που εκδίδονται στο πλαίσιο της ICCAT και τις βέλτιστες διαθέσιμες επιστημονικών γνωμοδοτήσεων και, κατά περίπτωση, τα αποτελέσματα της κοινής επιστημονικής συνεδρίασης, η μεικτή επιτροπή μπορεί να αποφασίσει τη λήψη μέτρων για να εξασφαλισθεί βιώσιμη διαχείριση των αλιευτικών πόρων που καλύπτει το παρόν πρωτόκολλο σε ό,τι αφορά τις δραστηριότητες των ενωσιακών αλιευτικών σκαφών.

               Άρθρο 6 - Επανεξέταση των αλιευτικών δυνατοτήτων και αμοιβαία συμφωνηθέντα τεχνικά μέτρα

               1.Η μεικτή επιτροπή δύναται να επανεκτιμά και να αποφασίζει την αναθεώρηση των αλιευτικών δυνατοτήτων που προβλέπονται στο άρθρο 1, εφόσον οι συστάσεις και τα ψηφίσματα της ICCAT επιβεβαιώνουν ότι με την εν λόγω επανεξέταση διασφαλίζεται βιώσιμη διαχείριση των αλιευτικών πόρων που καλύπτει το παρόν πρωτόκολλο. Στην περίπτωση αυτή, η χρηματική αντιπαροχή που αναφέρεται στο άρθρο 3 παράγραφος 2 στοιχείο α) αναπροσαρμόζεται αναλόγως και κατά χρονική αναλογία με απόφαση της μεικτής επιτροπής. Ωστόσο, το συνολικό ετήσιο ποσό που καταβάλλει η Ευρωπαϊκή Ένωση δεν υπερβαίνει το διπλάσιο του ποσού που καθορίζεται στο άρθρο 3 παράγραφος 2 στοιχείο α).

               2.Η μεικτή επιτροπή μπορεί, εφόσον κριθεί απαραίτητο, να εξετάσει και να αποφασίσει την έγκριση με αμοιβαία συμφωνία τεχνικών διατάξεων του παρόντος πρωτοκόλλου και του παραρτήματός του.

               Άρθρο 7 - Πειραματική αλιεία και νέες αλιευτικές δυνατότητες

               1.Κατ’ αίτηση ενός συμβαλλομένου μέρους, η μεικτή επιτροπή μπορεί να εξετάσει τη δυνατότητα πειραματικής αλιείας στην αλιευτική ζώνη της Λιβερίας με σκοπό να ερευνηθεί η τεχνική σκοπιμότητα και η οικονομική βιωσιμότητα νέων τρόπων αλιείας που δεν προβλέπονται στο άρθρο 1 του παρόντος πρωτοκόλλου. Για τον σκοπό αυτό, η μεικτή επιτροπή προσδιορίζει κατά περίπτωση τα είδη, τους όρους και τυχόν άλλες σχετικές παραμέτρους.

               2.Λαμβανομένων υπόψη των διαθέσιμων βέλτιστων επιστημονικών γνωμοδοτήσεων και με βάση τα αποτελέσματα της πειραματικής αλιείας, η μεικτή επιτροπή συγκαλείται για να συζητήσει και να προδιαγράψει τους εφαρμοστέους όρους για τις εν λόγω νέες αλιευτικές δραστηριότητες.

               3.Εφόσον η Λιβερία επιτρέψει αυτές τις νέες αλιευτικές δραστηριότητες, η μεικτή επιτροπή μπορεί να προβεί στις σχετικές τροποποιήσεις του παρόντος πρωτοκόλλου και του παραρτήματός του.

               Άρθρο 8 - Αναστολή

               1.Η εφαρμογή του παρόντος πρωτοκόλλου, συμπεριλαμβανομένης της καταβολής της χρηματικής αντιπαροχής που προβλέπεται στο άρθρο 3 παράγραφος 2 στοιχεία α) και β), μπορεί να ανασταλεί από οποιοδήποτε από τα συμβαλλόμενα μέρη στις περιπτώσεις και υπό τις προϋποθέσεις που αναφέρονται στο άρθρο 13 της συμφωνίας.

               2.Με την επιφύλαξη των διατάξεων του άρθρου 4 του παρόντος πρωτοκόλλου, η καταβολή των χρηματικών αντιπαροχών επαναλαμβάνεται μόλις επανέλθει η κατάσταση που επικρατούσε πριν τα συμβάντα που αναφέρονται στο άρθρο 13 της συμφωνίας.

               Άρθρο 9 – Καταγγελία

               Το παρόν πρωτόκολλο μπορεί να καταγγελθεί μονομερώς από οποιοδήποτε από τα συμβαλλόμενα μέρη στις περιπτώσεις και υπό τις προϋποθέσεις που αναφέρονται στο άρθρο 14 της συμφωνίας.

               Άρθρο 10 - Ηλεκτρονικές ανταλλαγές δεδομένων

               1.Η Λιβερία και η Ένωση αναλαμβάνουν τη δέσμευση να θέσουν σε εφαρμογή τα αναγκαία συστήματα για την ηλεκτρονική ανταλλαγή όλων των πληροφοριών και των εγγράφων που σχετίζονται με την εφαρμογή της συμφωνίας και του παρόντος πρωτοκόλλου.

               2.Η ηλεκτρονική μορφή ενός εγγράφου θεωρείται ανά πάσα στιγμή ισοδύναμη της έντυπης μορφής του.

               3.Αμφότερα τα συμβαλλόμενα μέρη κοινοποιούν το άλλο συμβαλλόμενο μέρος για τυχόν διακοπή της λειτουργίας συστήματος υπολογιστών που εμποδίζει αυτές τις ανταλλαγές. Σε αυτές τις περιπτώσεις, οι πληροφορίες και τα έγγραφα που αφορούν την εφαρμογή της συμφωνίας και του παρόντος πρωτοκόλλου αντικαθίστανται αυτομάτως από την έντυπη μορφή τους με τον τρόπο που ορίζεται στο παράρτημα.

               Άρθρο 11 - Εμπιστευτικότητα

               1.Η Λιβερία και η Ένωση δεσμεύονται να εξασφαλίσουν ότι η επεξεργασία όλων των εμπορικά ευαίσθητων που σχετίζονται με τα ενωσιακά σκάφη και τις αλιευτικές τους δραστηριότητες, τα οποία προκύπτουν στο πλαίσιο της συμφωνίας και του παρόντος πρωτοκόλλου, πραγματοποιείται πάντοτε σύμφωνα με τις σχετικές αρχές εμπιστευτικότητας και προστασίας των δεδομένων.

               2.Αμφότερα τα συμβαλλόμενα μέρη μεριμνούν ώστε να  δημοσιοποιούνται μόνο τα συγκεντρωτικά δεδομένα για τις αλιευτικές δραστηριότητες του ενωσιακού στόλου στην αλιευτική ζώνη της Λιβερίας, σύμφωνα με τις σχετικές διατάξεις της ICCAT και άλλων περιφερειακών οργανώσεων διαχείρισης της αλιείας. Δεδομένα τα οποία ενδέχεται να θεωρηθούν εμπιστευτικά χρησιμοποιούνται αποκλειστικά για την εφαρμογή της συμφωνίας και για τους σκοπούς της διαχείρισης, παρακολούθησης, ελέγχου και επιτήρησης της αλιείας.

               Άρθρο 12 - Προσωρινή εφαρμογή

               Η υπογραφή του παρόντος πρωτοκόλλου από τα συμβαλλόμενα μέρη συνεπάγεται την προσωρινή εφαρμογή της πριν από την έναρξη ισχύος του.

               Άρθρο 13 - Έναρξη ισχύος

               Το παρόν πρωτόκολλο αρχίζει να ισχύει από την ημερομηνία κατά την οποία τα συμβαλλόμενα μέρη έχουν κοινοποιήσει εκατέρωθεν ότι έχουν ολοκληρώσει τις αναγκαίες διαδικασίες.

               ΠΑΡΑΡΤΗΜΑ

               ΟΡΟΙ ΠΟΥ ΔΙΠΕΟΥΝ ΤΙΣ ΑΛΙΕΥΤΙΚΕΣ ΔΡΑΣΤΗΡΙΟΤΗΤΕΣ ΤΩΝ ΕΝΩΣΙΑΚΩΝ ΣΚΑΦΩΝ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΛΙΒΕΡΙΑΣ

               ΚΕΦΑΛΑΙΟ I

               ΓΕΝΙΚΕΣ ΔΙΑΤΑΞΕΙΣ

               Ορισμός αρμόδιων αρχών

               1.Για τους σκοπούς του παρόντος παραρτήματος και εκτός αν ορίζεται διαφορετικά, οιαδήποτε αναφορά της Ευρωπαϊκής Ένωσης (η «Ένωση») ή της Λιβερίας ορίζεται:

               - για την Ένωση: η Ευρωπαϊκή Επιτροπή, κατά περίπτωση εκπροσωπούμενη από την Αντιπροσωπεία της Ευρωπαϊκής Ένωσης στη Λιβερία (Αντιπροσωπεία της ΕΕ),

               - για τη Λιβερία: το Υπουργείο Γεωργίας της Λιβερίας (ΥΓ).

               Αλιευτική ζώνη της Λιβερίας

               2.Οι γεωγραφικές συντεταγμένες της αλιευτικής ζώνης της Λιβερίας, όπως αυτή ορίζεται στο άρθρο 1 στοιχείο ζ) της συμφωνίας, και οι γραμμές βάσης περιγράφονται στο προσάρτημα 5 του παρόντος παραρτήματος.

               3.Οι ζώνες στις οποίες απαγορεύεται η αλιεία σύμφωνα με την ισχύουσα εθνική νομοθεσία, όπως είναι τα εθνικά πάρκα, οι προστατευόμενες θαλάσσιες περιοχές και οι ζώνες αναπαραγωγής ιχθύων, καθώς και οι ζώνες στις οποίες απαγορεύεται η ναυσιπλοΐα περιγράφονται στο προσάρτημα 5 του παρόντος παραρτήματος.

               4.Η Λιβερία κοινοποιεί στους πλοιοκτήτες τις συντεταγμένες των περιοχών αυτών κατά την έκδοση της αδείας αλιείας.

               5.Η Λιβερία κοινοποιεί στην Ένωση, τουλάχιστον δύο (2) μήνες πριν την έναρξη ισχύος τυχόν αλλαγή στις περιοχές όπου απαγορεύονται η αλιεία και η ναυσιπλοΐα.

               Πληρωμές από τους πλοιοκτήτες

               6.Η Λιβερία κοινοποιεί στην Ένωση, πριν από την προσωρινή εφαρμογή του πρωτοκόλλου, τα στοιχεία του(των) τραπεζικού(ών) λογαριασμού(ών) στον(στου) οποίο(ους) πρέπει να καταβάλλονται από τα ενωσιακά σκάφη τα χρηματικά ποσά βάσει της συμφωνίας. Οι δαπάνες που αφορούν τα τραπεζικά εμβάσματα βαρύνουν τους πλοιοκτήτες.

               Επικοινωνία

               7.Τα στοιχεία επικοινωνίας των αρχών της Λιβερίας περιλαμβάνονται στο προσάρτημα 7 του παρόντος παραρτήματος.

               ΚΕΦΑΛΑΙΟ II

               ΑΔΕΙΕΣ ΑΛΙΕΙΑΣ

               ΤΜΗΜΑ 1

               ΥΠΟΒΟΛΗ ΚΑΙ ΕΚΔΟΣΗ ΑΔΕΙΩΝ ΑΛΙΕΙΑΣ

               Όροι απόκτησης άδειας αλιείας

               1.Μόνον τα επιλέξιμα σκάφη μπορούν να λάβουν άδεια αλιείας στην αλιευτική ζώνη της Λιβερίας.

               2.Για να είναι ένα σκάφος επιλέξιμο, δεν πρέπει να έχει απαγορευθεί στον πλοιοκτήτη, στον πλοίαρχο ή στο ίδιο το σκάφος η άσκηση αλιευτικής δραστηριότητας στη Λιβερία. Πρέπει να πληροί τις προϋποθέσεις νομιμότητας έναντι της διοίκησης της Λιβερίας, κατά την έννοια ότι πρέπει να έχει εκπληρώσει όλες τις παλαιότερες υποχρεώσεις του που προέκυψαν από τις αλιευτικές τους δραστηριότητες στη Λιβερία στο πλαίσιο των αλιευτικών συμφωνιών που έχουν συναφθεί με την Ένωση. Τα σκάφη πρέπει επίσης να είναι εγγεγραμμένα στο νηολόγιο αλιευτικών σκαφών της ΕΕ, στο αρχείο σκαφών της ICCAT και όχι στον κατάλογο ΠΛΑ της ICCAT ή οποιασδήποτε άλλης περιφερειακής οργάνωσης διαχείρισης της αλιείας.

               Αίτηση για άδεια αλιείας

               3.Η Ένωση υποβάλλει αίτηση με ηλεκτρονικό μέσο στη Λιβερία, με αντίγραφο στην Αντιπροσωπεία της ΕΕ στη Λιβερία, για κάθε σκάφος που επιθυμεί να ασκήσει αλιευτικές δραστηριότητες δυνάμει της συμφωνίας, τουλάχιστον δέκα πέντε (15) ημερολογιακές ημέρες πριν από την ημερομηνία έναρξης ισχύος της αιτούμενης άδειας. Τα πρωτότυπα αποστέλλονται από την Ένωση απευθείας στη Λιβερία με αντίγραφο στην Αντιπροσωπεία της ΕΕ στη Λιβερία.

               4.Οι αιτήσεις υποβάλλονται με τη μορφή του υποδείγματος που περιλαμβάνει το προσάρτημα 1 του παρόντος παραρτήματος και συνοδεύονται από τα εξής έγγραφα:

               i)απόδειξη πληρωμής της μη επιστρεπτέας προκαταβολής των τελών για την περίοδο ισχύος της αιτούμενης άδειας αλιείας·

               ii)κάθε πρώτη αίτηση που υποβάλλεται βάσει του πρωτοκόλλου, ή μετά από τεχνική τροποποίηση του οικείου σκάφους, περιλαμβάνει πρόσφατη (12 μήνες ή πιο πρόσφατη) ψηφιακή έγχρωμη φωτογραφία του σκάφους ενδεδειγμένης ευκρίνειας (μεγέθους τουλάχιστον 15x10 cm), στην οποία φαίνεται λεπτομερώς η πλευρική όψη του σκάφους, καθώς και η ονομασία και ο αριθμός νηολογίου του στο κύτος του.

               iii)το πιστοποιητικό αξιοπλοΐας του σκάφους·

               iv)το πιστοποιητικό νηολόγησης του σκάφους·

               v)το πιστοποιητικό χωρητικότητας του σκάφους·

               vi)το πιστοποιητικό ασφάλισης του σκάφους·

               vii)διάγραμμα και λεπτομερής περιγραφή των χρησιμοποιούμενων αλιευτικών εργαλείων.

               5.Οι πληροφορίες που παρέχονται στο έντυπο της αίτησης που αναφέρεται στο άρθρο 4 χρησιμοποιούνται από τις αρχές της Λιβερίας για την επεξεργασία και την έκδοση του πιστοποιητικού εγγραφής στο νηολόγιο από τις Ναυτιλιακές Αρχές της Λιβερίας εντός της προθεσμίας που αναφέρεται στο σημείο 3 ανωτέρω. Το πιστοποιητικό εγγραφής στο νηολόγιο από τις ναυτιλιακές αρχές της Λιβερίας πρέπει να εκδίδεται πριν την έκδοση της άδειας αλιείας από τις αρμόδιες αρχές της Λιβερίας.

               6.Στο πλαίσιο της πρώτης αίτησης χορήγησης αδείας βάσει του παρόντος πρωτοκόλλου, όλα τα ενωσιακά σκάφη υποβάλλονται σε επιθεώρηση πριν την έκδοση της άδειας. Η έκδοση της πρώτης άδειας αλιείας εξαρτάται από την επιτυχή ολοκλήρωση της επιθεώρησης αυτής, η οποία διενεργείται σε καθορισμένους λιμένες υποπεριοχής που έχουν συμφωνηθεί μεταξύ της Ένωσης και της Λιβερίας, με την επιφύλαξη εξουσιοδότησης του οικείου κράτους του λιμένα. Όλο το κόστος επιθεωρήσεων που διενεργούνται εκτός του λιμένα της Μονρόβια βαρύνει τον πλοιοκτήτη.

               7.Για την ανανέωση άδειας αλιείας βάσει του ισχύοντος πρωτοκόλλου για σκάφος του οποίου τα τεχνικά χαρακτηριστικά δεν έχουν μεταβληθεί, η αίτηση ανανέωσης συνοδεύεται μόνον από την απόδειξη πληρωμής των μη επιστρέψιμων τελών. Σε περίπτωση που έχουν μεταβληθεί τα τεχνικά χαρακτηριστικά, η αίτηση υποβάλλεται και πάλι με όλα τα σχετικά έγγραφα που καθορίζονται στο σημείο 4 και η έκδοση της άδειας αλιείας εξαρτάται από την επιτυχή ολοκλήρωση της επιθεώρησης πριν την έκδοσή της.

               8.Σε περίπτωση που η Λιβερία δεν λάβει εξουσιοδότηση από το οικείο κράτος του λιμένα για να διενεργήσει την επιθεώρηση, ο πλοιοκτήτης απαλλάσσεται αυτομάτως της υποχρέωσης να υποβληθεί στις επιθεωρήσεις  που αναφέρονται στα σημεία 6 και 7 πριν από την έκδοση της άδειας.

               Έκδοση άδειας αλιείας

               9.Η Λιβερία εκδίδει τις άδειες αλιείας σε πλοιοκτήτες ή ενημερώνει την Ένωση για την άρνηση έκδοσης άδειας εντός δέκα πέντε (15) ημερολογιακών ημερών από την παραλαβή όλων των εγγράφων που αναφέρονται στο σημείο 4 ανωτέρω. Το πρωτότυπο της άδειας αλιείας αποστέλλεται αμέσως στον πλοιοκτήτη ή στον ναυτικό του πράκτορα μέσω της Ένωσης. Εάν τα γραφεία της Ένωσης είναι κλειστά, η Λιβερία μπορεί να αποστείλει την άδεια αλιείας απευθείας στον πλοιοκτήτη ή τον ναυτικό του πράκτορα και διαβιβάζει αντίγραφο στην Ένωση.

               10.Ταυτόχρονα, για να μην καθυστερήσει η δυνατότητα αλιείας, αποστέλλεται αντίγραφο της άδειας αλιείας στην Ένωση με ηλεκτρονικά μέσα, προς διαβίβασή του στον πλοιοκτήτη, και στην Αντιπροσωπεία της ΕΕ στη Λιβερία προς ενημέρωση. Το αντίγραφο αυτό μπορεί να χρησιμοποιηθεί για μέγιστο χρονικό διάστημα εξήντα (60) ημερολογιακών ημερών από την ημερομηνία έκδοσης της άδειας αλιείας. Κατά την περίοδο αυτή, το αντίγραφο της άδειας θεωρείται ισοδύναμο με το πρωτότυπο.

               11.Το πρωτότυπο της άδειας αλιείας φυλάσσεται πάντοτε επί του σκάφους, με την επιφύλαξη των διατάξεων του σημείου 10 ανωτέρω.

               Κατάλογος των σκαφών στα οποία επιτρέπεται η αλιεία

               12.Μετά την έκδοση άδειας αλιείας, η Λιβερία εγγράφει αμέσως το ενωσιακό σκάφος στον κατάλογο των σκαφών στα οποία επιτρέπεται να αλιεύουν στην αλιευτική ζώνη της Λιβερίας. Ο κατάλογος αυτός αποστέλλεται αμέσως στη Μονάδα Παρακολούθησης, Ελέγχου και Επιτήρησης (Monitoring Control and Surveillance Unit (MCSU)), στο Εθνικό Κέντρο Παρακολούθησης της Αλιείας (National Fisheries Monitoring Center (NFMC)) και στο Υπουργείο Γεωργίας (ΥΓ) της Λιβερίας και στην Ένωση. Η Λιβερία επικαιροποιεί τακτικά τον κατάλογο των σκαφών στα οποία επιτρέπεται να αλιεύουν. Ο νέος κατάλογος αποστέλλεται χωρίς καθυστέρηση στην MCSU, στο NFMC και στο ΥΓ της Λιβερίας και στην Ένωση.

               13.Σε περίπτωση που η άδεια αλιείας δεν εκδοθεί εντός της προθεσμίας που καθορίζεται στο σημείο 9 ανωτέρω, το σκάφος εγγράφεται προσωρινά στον κατάλογο, εκτός εάν υπάρχουν σαφείς ενδείξεις ότι δεν πληροί τις απαιτήσεις του σημείου 2 ανωτέρω. Σε αυτό το χρονικό διάστημα επιτρέπεται στο σκάφος να αλιεύει.

               Μεταβίβαση της άδειας αλιείας

               14.Η άδεια αλιείας εκδίδεται επ’ ονόματι συγκεκριμένου σκάφους και δεν είναι μεταβιβάσιμη.

               15.Εντούτοις, κατ’ αίτηση της Ένωσης και σε περίπτωση αποδεδειγμένης ανωτέρας βίας, ιδίως απώλειας ή παρατεταμένης ακινητοποίηση σκάφους λόγω σοβαρής τεχνικής βλάβης, η άδεια αλιείας αντικαθίσταται από νέα άδεια επ’ ονόματι άλλου σκάφους της ίδιας κατηγορίας αλιείας με εκείνη του σκάφους που αντικαθίσταται, εφόσον υποβληθεί νέα αίτηση αδείας αλιείας σύμφωνα με τα προβλεπόμενα στο σημείο 4 ανωτέρω και την επιτυχή ολοκλήρωση της επιθεώρησης πριν την έκδοση της άδειας βάσει του σημείου 6 ανωτέρω, χωρίς να οφείλονται νέα τέλη. Στην περίπτωση αυτή, κατά τον υπολογισμό του όγκου των αλιευμάτων για τον καθορισμό της ενδεχόμενης επιπλέον πληρωμής, λαμβάνεται υπόψη το άθροισμα των αλιευμάτων των δύο σκαφών.

               16.Ο πλοιοκτήτης του σκάφους ή ο πράκτοράς του παραδίδει την ακυρωθείσα άδεια αλιείας στη Λιβερία μέσω της Αντιπροσωπείας της ΕΕ στη Λιβερία. Η ημερομηνία έναρξης ισχύος της νέας άδειας αλιείας είναι η ημερομηνία επιστροφής της ακυρωθείσας άδειας αλιείας. Η Αντιπροσωπεία της ΕΕ στη Λιβερία ενημερώνεται σχετικά με τη μεταβίβαση της άδειας αλιείας.

               17.Η Λιβερία επικαιροποιεί τον κατάλογο των σκαφών στα οποία επιτρέπεται να αλιεύουν και τον αποστέλλει χωρίς καθυστέρηση στην MCSU, στο NFMC και στο ΥΓ της Λιβερίας και στην Ένωση.

               Περίοδος ισχύος της άδειας αλιείας

               18.Οι άδειες αλιείας ισχύουν για ένα έτος και είναι ανανεώσιμες.

               19.Για τον καθορισμό της έναρξης της περιόδου ισχύος, ως «ετήσια περίοδος» νοείται:

               i)για το πρώτο έτος εφαρμογής του πρωτοκόλλου, η περίοδος μεταξύ της ημερομηνίας της προσωρινής εφαρμογής του και της 31ης Δεκεμβρίου του ιδίου έτους·

               ii)στη συνέχεια, κάθε πλήρες ημερολογιακό έτος·

               iii)για το τελευταίο έτος εφαρμογής του πρωτοκόλλου, η περίοδος μεταξύ 1ης Ιανουαρίου και της ημερομηνίας λήξης του πρωτοκόλλου.

               Για το πρώτο και το τελευταίο έτος εφαρμογής του πρωτοκόλλου, τα προκαταβλητέα τέλη που αναφέρονται στο τμήμα 2 κατωτέρω υπολογίζονται συναρτήσει του χρόνου.

               Έγγραφα που φυλάσσονται επί του σκάφους

               20.Τα παρακάτω έγγραφα πρέπει να φυλάσσονται πάντοτε επί του σκάφους όσο αυτό βρίσκεται στην αλιευτική ζώνη της Λιβερίας ή σε συμφωνηθέντα προκαθορισθέντα λιμένα της υποπεριοχής:

               i)η άδεια αλιείας·

               ii)το πιστοποιητικό νηολόγησης του πλοίου·

               iii)το πιστοποιητικό εγγραφής στο νηολόγιο από τις ναυτιλιακές αρχές της Λιβερίας·

               iv)επικαιροποιημένα και επικυρωμένα σχέδια ή περιγραφές της διάταξης του αλιευτικού σκάφους και ιδίως ο αριθμός των κυτών αλιευμάτων των αλιευτικών σκαφών, με την ικανότητα αποθήκευσης σε κυβικά μέτρα·

               v)εάν έχουν τροποποιηθεί τα χαρακτηριστικά του αλιευτικού σκάφους ως προς το συνολικό του μήκος, την ολική χωρητικότητα, την ιπποδύναμη της κύριας μηχανής ή των μηχανών του ή τη χωρητικότητα του κύτους του, πιστοποιητικό επικυρωμένο από την αρμόδια αρχή του κράτους σημαίας, το οποίο να περιγράφει το είδος των εν λόγω τροποποιήσεων·

               vi)εάν το αλιευτικό σκάφος είναι εξοπλισμένο με ψυχρές ή ψυχόμενες δεξαμενές με θαλάσσιο νερό, έγγραφο επικυρωμένο από αρμόδια αρχή του κράτους σημαίας του σκάφους όπου αναγράφεται η βαθμονόμηση των δεξαμενών σε κυβικά μέτρα·

               vii)αντίγραφο της ισχύουσας νομοθεσίας της Λιβερίας, το οποίο παρέχει η Λιβερία· και

               viii)τα έγγραφα που αναφέρονται στο σημείο 4 ανωτέρω.

               ΤΜΗΜΑ 2

               ΟΡΟΙ ΕΚΔΟΣΗΣ ΑΔΕΙΑΣ ΑΛΙΕΙΑΣ – ΤΕΛΗ ΚΑΙ ΠΡΟΚΑΤΑΒΟΛΕΣ

               1.Τα τέλη καταβλητέα από τους πλοιοκτήτες τέλη υπολογίζονται με βάση τους ακόλουθους συντελεστές ανά τόνο αλιευμένων ιχθύων στην αλιευτική ζώνη της Λιβερίας:

               –55 ευρώ ανά τόνο για το πρώτο έτος εφαρμογής·

               –60 ευρώ ανά τόνο για το δεύτερο και το τρίτο έτος εφαρμογής·

               –65 ευρώ ανά τόνο για το τέταρτο έτος εφαρμογής·

               –70 ευρώ ανά τόνο για το πέμπτο έτος εφαρμογής.

               2.Οι άδειες αλιείας χορηγούνται μετά την προκαταβολή των τελών από τους πλοιοκτήτες στις αρμόδιες αρχές της Λιβερίας:

               –Για τα θυνναλιευτικά γρι-γρι:

               –7.150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 130 τόνους ετησίως για το πρώτο έτος εφαρμογής του πρωτοκόλλου·

               –7.150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 119,17 τόνους ετησίως για το για το δεύτερο και το τρίτο έτος εφαρμογής του πρωτοκόλλου·

               –7.150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 110 τόνους ετησίως για το τέταρτο έτος εφαρμογής του πρωτοκόλλου·

               –7.150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 102,14 τόνους ετησίως για το πέμπτο έτος εφαρμογής του πρωτοκόλλου.

               –Για τα παραγαδιάρικα επιφανείας:

               –2.200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 40 τόνους ετησίως για το πρώτο έτος εφαρμογής του πρωτοκόλλου·

               –2.200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 36,67 τόνους ετησίως για το για το δεύτερο και το τρίτο έτος εφαρμογής του πρωτοκόλλου·

               –2.200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 33,85 τόνους ετησίως για το τέταρτο έτος εφαρμογής του πρωτοκόλλου·

               –2.200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 31,43 τόνους ετησίως για το πέμπτο έτος εφαρμογής του πρωτοκόλλου.

               3.Στα προκαταβαλλόμενα τέλη περιλαμβάνονται όλες οι εθνικές και τοπικές επιβαρύνσεις, εξαιρουμένων των λιμενικών τελών και των εξόδων παροχής υπηρεσιών.

               4.Εφόσον η διάρκεια ισχύος της άδειας αλιείας είναι μικρότερη του ενός έτους, το ποσό των προκαταβλητέων τελών προσαρμόζεται κατ’ αναλογία της αιτούμενης διάρκειας ισχύος.

               5.Εάν το ποσό της τελικής εκκαθάρισης των τελών είναι υψηλότερο από τα προκαταβλητέα από τον πλοιοκτήτη τέλη για την απόκτηση άδειας αλιείας, ο πλοιοκτήτης καταβάλλει το υπόλοιπο στη Λιβερία το αργότερο στις 30 Σεπτεμβρίου του έτους που έπεται της αλίευσης. Εάν το ποσό της τελικής εκκαθάρισης είναι κατώτερο από το ποσό τα προκαταβλητέα τέλη που αναφέρονται στο σημείο 2, η διαφορά δεν επιστρέφεται στον πλοιοκτήτη.

               ΤΜΗΜΑ 3

               ΣΚΑΦΗ ΥΠΟΣΤΗΡΙΞΗΣ

               1.Η Λιβερία επιτρέπει στα ενωσιακά σκάφη που διαθέτουν άδεια αλιείας να επικουρούνται από σκάφη υποστήριξης. Τα σκάφη υποστήριξης φέρουν σημαία κράτους μέλους της ΕΕ και δεν επιτρέπεται να φέρουν εξοπλισμό αλιείας ή να χρησιμοποιούνται για μεταφόρτωση

               2.Η Λιβερία καθορίζει τις δραστηριότητες υποστήριξης και τους όρους απόκτησης άδειας και καταρτίζει κατάλογο των σκαφών υποστήριξης τον οποίο αποστέλλει αμελλητί στην εθνική αρχή που είναι αρμόδια για τον έλεγχο της αλιείας και στην ΕΕ.

               3.Το εφαρμοστέο ετήσιο τέλος αδείας για τα σκάφη υποστήριξης είναι 3.000 ανά σκάφος.

               ΚΕΦΑΛΑΙΟ III

               ΤΕΧΝΙΚΑ ΜΕΤΡΑ ΣΥΝΤΗΡΗΣΗΣ

               1.Τα τεχνικά μέτρα συντήρησης που εφαρμόζονται στα σκάφη που διαθέτουν άδεια αλιείας, σχετικά με τη ζώνη αλιείας, τα αλιευτικά εργαλεία και τα παρεμπίπτοντα αλιεύματα, καθορίζονται για κάθε κατηγορία αλιείας στα τεχνικά δελτία του προσαρτήματος 2 του παρόντος παραρτήματος.

               2.Τα σκάφη τηρούν όλες τις συστάσεις της ICCAT (Διεθνής Επιτροπή για τη Διατήρηση των Θυννοειδών του Ατλαντικού) και τις διατάξεις της σχετικής νομοθεσίας της Λιβερίας.

               3.Η χρήση φυσικού παρασυρόμενου εξοπλισμού συγκέντρωσης ιχθύων (ΕΣΙ) στην αλιευτική ζώνη της Λιβερίας περιορίζεται σε τεχνητά υποστηρίγματα με υποβρύχια συστήματα συγκέντρωσης ιχθύων χωρίς εμπλοκή. Η ανάπτυξη και η χρήση του ανωτέρω τεχνητού παρασυρόμενου ΕΣΙ υπόκειται στην έγκριση σχεδίου διαχείρισης από την Ευρωπαϊκή Ένωση σύμφωνα με τις διατάξεις που έχει θεσπίσει η ICCAT.

               4.Τα ενωσιακά σκάφη διεξάγουν όλες τις αλιευτικές δραστηριότητες κατά τρόπο που δεν διαταράσσει την παραδοσιακή, τοπική αλιεία και ελευθερώνουν όλες τις χελώνες, τα θαλάσσια θηλαστικά, τα θαλάσσια πτηνά και τα ψάρια των υφάλων, ώστε να παρέχονται στα εν λόγω μεικτά αλιεύματα μεγαλύτερες πιθανότητες επιβίωσης.

               5.Τα ενωσιακά σκάφη, οι πλοίαρχοι και οι φορείς εκμετάλλευσής τους διεξάγουν όλες τις αλιευτικές δραστηριότητες κατά τρόπο που δεν διαταράσσει τις αλιευτικές δραστηριότητες άλλων αλιευτικών σκαφών και δεν παρεμβαίνουν στα αλιευτικά εργαλεία άλλων αλιευτικών σκαφών.

               ΚΕΦΑΛΑΙΟ IV

               ΕΛΕΓΧΟΣ, ΠΑΡΑΚΟΛΟΥΘΗΣΗ ΚΑΙ ΕΠΙΤΗΡΗΣΗ

               ΤΜΗΜΑ 1

               ΑΝΑΦΟΡΑ ΑΛΙΕΥΜΑΤΩΝ

               Ημερολόγιο αλιείας

               1.Ο πλοίαρχος ενωσιακού σκάφους που αλιεύει δυνάμει της συμφωνίας τηρεί ημερολόγιο αλιείας, το υπόδειγμα του οποίου για κάθε κατηγορία αλιείας περιλαμβάνεται στο προσάρτημα 3 του παρόντος παραρτήματος.

               2.Το ημερολόγιο αλιείας συμπληρώνεται από τον πλοίαρχο για κάθε ημέρα παρουσίας του σκάφους στην αλιευτική ζώνη της Λιβερίας.

               3.Ο πλοίαρχος καταγράφει  ημερησίως στο ημερολόγιο αλιείας την ποσότητα κάθε είδους, ταυτοποιούμενου βάσει του αντίστοιχου τριψήφιου κωδικού FAO, που έχει αλιευθεί και διατηρείται επί του σκάφους, εκφρασμένη σε χιλιόγραμμα βάρους ζωντανού ιχθύος ή, εάν χρειάζεται, σε αριθμό ιχθύων. Για κάθε κύριο είδος ο πλοίαρχος καταγράφει και το παρεμπίπτον αλίευμα.

               4.Κατά περίπτωση, ο πλοίαρχος καταγράφει επίσης ημερησίως στο ημερολόγιο αλιείας:

               i)τις ποσότητες των παρεμπιπτόντων αλιευμάτων κάθε είδους, εκφρασμένες σε χιλιόγραμμα βάρους ζωντανών ιχθύων και, εάν χρειάζεται, σε αριθμό ιχθύων·

               ii)τα χρησιμοποιούμενα αλιευτικά εργαλεία·

               iii)το στίγμα μεσημβρίας του σκάφους και, κατά περίπτωση, τη θέση πόντισης των αλιευτικών εργαλείων και τον χρόνο παραμονής στο νερό ή τον αριθμό αγκιστριών και την επιφανειακή θερμοκρασία της θάλασσας·

               iv)τον συνολικό αριθμό ανασύρσεων ημερησίως, τον συνολικό χρόνο κάθε ανάσυρσης και τον συνολικό αριθμό ημερών αλίευσης ανά αλιευτικό ταξίδι· και

               v)όποιες άλλες πληροφορίες αποφασίσει η μεικτή επιτροπή.

               5.Σε περίπτωση που  ένα σκάφος δεν πραγματοποίησε ποντίσεις μια συγκεκριμένη ημέρα ή εάν πραγματοποιήθηκε πόντιση και δεν υπήρξαν αλιεύματα, ο πλοίαρχος του σκάφους καταγράφει τις πληροφορίες αυτές στο έντυπο ημερήσιας καταγραφής του ημερολογίου πλοίου. Τις ημέρες κατά τις οποίες δεν διεξάγονται αλιευτικές δραστηριότητες, πριν από τα μεσάνυκτα σε τοπική ώρα της συγκεκριμένης ημέρας, το σκάφος πρέπει να καταγράψει στο ημερολόγιο αλιείας το γεγονός ότι δεν διεξήχθησαν αλιευτικές δραστηριότητες.

               6.Ο χρόνος και η ημερομηνία εισόδων και εξόδων από την αλιευτική ζώνη της Λιβερίας καταγράφονται στο ημερολόγιο του πλοίου αμέσως μετά την είσοδο και την έξοδο από την αλιευτική ζώνη της Λιβερίας.

               7.Το ημερολόγιο αλιείας συμπληρώνεται ευανάγνωστα, με κεφαλαία γράμματα και υπογράφεται από τον πλοίαρχο.

               8.Ο πλοίαρχος είναι υπεύθυνος για την ακρίβεια των δεδομένων που καταγράφονται στο ημερολόγιο αλιείας.

               Δήλωση των αλιευμάτων

               9.Ο πλοίαρχος κοινοποιεί τα αλιεύματα του σκάφους υποβάλλοντας στην Υπηρεσία Εθνικής Αλιείας (BNF) τα ημερολόγια αλιείας που αντιστοιχούν στην περίοδο παρουσίας του σκάφους στην αλιευτική ζώνη της Λιβερίας.

               10.Τα ημερολόγια αλιείας υποβάλλονται με έναν από τους ακόλουθους τρόπους:

               i)σε περίπτωση κατάπλου σε λιμένα της Λιβερίας, το πρωτότυπο κάθε ημερολογίου αλιείας υποβάλλεται στον τοπικό εκπρόσωπο της Λιβερίας, ο οποίος βεβαιώνει εγγράφως την παραλαβή του·

               ii)σε περίπτωση εξόδου από την αλιευτική ζώνη της Λιβερίας χωρίς προηγούμενο κατάπλου σε λιμένα της Λιβερίας, το πρωτότυπο κάθε ημερολογίου αλιείας αποστέλλεται εντός δέκα τεσσάρων (14) ημερολογιακών ημερών από τον κατάπλου σε οιονδήποτε άλλο λιμένα, και ούτως ή άλλως εντός τριάντα (30) ημερολογιακών ημερών από την έξοδο από την αλιευτική ζώνη της Λιβερίας.

               α)κατά προτίμηση με ηλεκτρονικό μήνυμα υπό μορφή σκαναρισμένου αντιγράφου, ή

               β)με τηλεομοιοτυπία (φαξ)· ή

               γ)το πρωτότυπο ταχυδρομικώς.

               11.Αμφότερα τα συμβαλλόμενα μέρη καταβάλλουν κάθε προσπάθεια ώστε να συγκροτήσουν σύστημα ηλεκτρονικής ανταλλαγής όλων των δεδομένων με στόχο την ταχύτερη διαβίβασή τους.

               12.Μόλις είναι δυνατή η διαβίβαση των δηλώσεων αλιευμάτων μέσω ηλεκτρονικού ταχυδρομείου, ο πλοίαρχος διαβιβάζει τα ημερολόγια αλιείας στη Λιβερία στην ηλεκτρονική διεύθυνση που κοινοποιείται από τη Λιβερία. Η Λιβερία βεβαιώνει αμελλητί την παραλαβή τους με ηλεκτρονικό ταχυδρομείο.

               13.Ο πλοίαρχος αποστέλλει αντίγραφο όλων των ημερολογίων αλιείας στην αντιπροσωπεία της ΕΕ στη Λιβερία. Για κάθε αλιευτικό σκάφος, ο πλοίαρχος αποστέλλει επίσης αντίγραφο όλων των ημερολογίων αλιείας στην Υπηρεσία Εθνικής Αλιείας (BNF) και σε ένα από τα κάτωθι επιστημονικά ιδρύματα:

               i)IRD (Ινστιτούτο Αναπτυξιακής Έρευνας/Institut de Recherche pour le Développement),

               ii)IEO (Ισπανικό Ωκεανογραφικό Ινστιτούτο/(Instituto Español Oceanografia),

               iii)IPMA (Πορτογαλικό Ινστιτούτο Θαλασσών και Ατμόσφαιρας/Instituto Português do Mar e da Atmosfèra).

               14.Η επιστροφή του σκάφους στην αλιευτική ζώνη της στη Λιβερία εντός της περιόδου ισχύος της οικείας άδειας αλιείας συνεπάγεται την υποβολή νέας δήλωσης αλιευμάτων.

               15.Σε περίπτωση μη τήρησης των διατάξεων που αφορούν τη δήλωση αλιευμάτων, η Λιβερία μπορεί να αναστείλει την άδεια αλιείας του συγκεκριμένου σκάφους μέχρις ότου λάβει την ελλείπουσα δήλωση αλιευμάτων και να επιβάλει στον πλοιοκτήτη την κύρωση που προβλέπεται στην ισχύουσα εθνική νομοθεσία. Εάν το αδίκημα επαναληφθεί, η Λιβερία μπορεί να αρνηθεί την ανανέωση της άδειας αλιείας. Η Λιβερία ενημερώνει αμελλητί την Ένωση σχετικά με οποιεσδήποτε εφαρμοζόμενες κυρώσεις στο πλαίσιο αυτό.

               Μετάβαση σε ηλεκτρονικό σύστημα

               16.Τα δύο συμβαλλόμενα μέρη δηλώνουν την κοινή βούλησή τους να διασφαλίσουν τη μετάβαση σε ηλεκτρονικό σύστημα δήλωσης των αλιευμάτων βάσει των τεχνικών προδιαγραφών που καθορίζονται στο προσάρτημα 6 του παρόντος παραρτήματος. Τα συμβαλλόμενα μέρη συμφωνούν από κοινού τις ρυθμίσεις της εν λόγω μετάβασης με στόχο το σύστημα να καταστεί λειτουργικό το συντομότερο δυνατόν. Η Λιβερία ενημερώνει την Ένωση μόλις εκπληρωθούν οι όροι της εν λόγω μετάβασης. Από την ημερομηνία διαβίβασης της πληροφορίας αυτής, τα συμβαλλόμενα μέρη συμφωνούν ότι το σύστημα θα καταστεί πλήρως λειτουργικό εντός δύο μηνών.

               Τριμηνιαίες δηλώσεις αλιευμάτων

               17.Μέχρι να τεθεί σε λειτουργία το ηλεκτρονικό σύστημα που προβλέπεται στο σημείο 16 ανωτέρω, τα κράτη μέλη ενημερώνουν την Ευρωπαϊκή Επιτροπή, το αργότερο εντός δέκα πέντε (15) ημερολογιακών ημερών από το τέλος κάθε τριμήνου, για τις ποσότητες αλιευμάτων του προηγούμενου τριμήνου, όπως έχουν επικυρωθεί από τις εθνικές υπηρεσίες και επιβεβαιωθεί από τα επιστημονικά ιδρύματα που αναφέρονται στο σημείο 13 ανωτέρω. Τα επιστημονικά ιδρύματα διενεργούν ανάλυση των δεδομένων για τα αλιεύματα με διασταύρωση των διαθέσιμων δεδομένων στα ημερολόγια αλιείας, τις δηλώσεις εκφόρτωσης, πώλησης και, κατά περίπτωση, τις επιστημονικές εκθέσεις παρατηρητών. Στη βάση αυτή, η Ένωση συντάσσει, για κάθε σκάφος που διαθέτει άδεια αλιείας στην αλιευτική ζώνη της Λιβερίας, τριμηνιαία δήλωση αλιευμάτων στην οποία η αλιεία αναλύεται ανά είδος αλιεύματος και ανά μήνα, σύμφωνα με το υπόδειγμα του προσαρτήματος 8 του παρόντος παραρτήματος.

               18.Τα συγκεντρωτικά δεδομένα που προέρχονται από τα ημερολόγια αλιείας θεωρούνται προσωρινά μέχρι να κοινοποιηθεί στην Ένωση η ετήσια οριστική εκκαθάριση των τελών που προβλέπεται στο σημείο 23 κατωτέρω.

               Οριστική εκκαθάριση τελών

               19.Μέχρι να τεθεί σε λειτουργία το ηλεκτρονικό σύστημα που προβλέπεται στο σημείο 16 ανωτέρω, τα κράτη μέλη ενημερώνουν την Ευρωπαϊκή Επιτροπή, το αργότερο στις 15 Μαΐου κάθε έτους, για τις ποσότητες αλιευμάτων του προηγούμενου έτους, όπως έχουν επικυρωθεί από τις εθνικές υπηρεσίες και επιβεβαιωθεί από τα επιστημονικά ιδρύματα που αναφέρονται στο σημείο 13 ανωτέρω.

               20.Τα επιστημονικά ιδρύματα διενεργούν ανάλυση των δεδομένων για τα αλιεύματα με διασταύρωση των διαθέσιμων δεδομένων στα ημερολόγια αλιείας, τις δηλώσεις εκφόρτωσης, πώλησης και, κατά περίπτωση, τις επιστημονικές εκθέσεις παρατηρητών.

               21.Η μεθοδολογία που χρησιμοποιούν τα ερευνητικά ιδρύματα αλιείας της Ένωσης για την ανάλυση του επιπέδου και της σύνθεσης των αλιευμάτων στην αλιευτική ζώνη της Λιβερίας γνωστοποιείται στην Υπηρεσία Εθνικής Αλιείας (BNF).

               22.Με βάση τις δηλώσεις των αλιευμάτων που αναφέρονται στο σημείο 19 ανωτέρω, η Ένωση συντάσσει για κάθε  σκάφος που διέθετε άδεια αλιείας στην αλιευτική ζώνη της Λιβερίας κατά τη διάρκεια του προηγούμενου έτους, οριστική εκκαθάριση των οφειλόμενων τελών του εν λόγω σκάφους, για την ετήσια περίοδο αλιείας του προηγούμενου ημερολογιακού έτους.

               23.Η Ένωση αποστέλλει την εν λόγω οριστική εκκαθάριση των τελών στη Λιβερία και τους πλοιοκτήτες μέσω των κρατών μελών πριν από τις 30 Ιουνίου του τρέχοντος έτους.

               24.Η Λιβερία κοινοποιεί στην Ένωση την παραλαβή των εν λόγω δηλώσεων και μπορεί να ζητήσει από την ΕΕ όλες τις διευκρινίσεις που κρίνει απαραίτητες. Στην περίπτωση αυτή, η Ένωση συμβουλεύεται τις εθνικές υπηρεσίες των κρατών σημαίας και τα επιστημονικά ιδρύματα της Ένωσης και καταβάλλει κάθε προσπάθεια για να διαβιβάσει στη Λιβερία κάθε πρόσθετη απαραίτητη πληροφορία. Κατά περίπτωση, μπορεί να διοργανωθεί ειδική κοινή επιστημονική συνεδρίαση, προκειμένου να εξεταστούν τα δεδομένα σχετικά με τα αλιεύματα και τις μεθοδολογίες που χρησιμοποιούνται για τη διασταύρωση των πληροφοριών.

               25.Η Λιβερία διαθέτει προθεσμία 30 ημερολογιακών ημερών από την ημερομηνία της κοινοποίησης που αναφέρεται στο σημείο 24 για να αμφισβητήσει την ετήσια τελική δήλωση των αλιευμάτων και την οριστική εκκαθάριση των τελών, με βάση αποδεικτικά έγγραφα. Σε περίπτωση διαφωνίας, τα συμβαλλόμενα μέρη διαβουλεύονται στο πλαίσιο της μεικτής επιτροπής. Εάν η Λιβερία δεν προβάλει αντιρρήσεις εντός της προαναφερόμενης προθεσμίας, η οριστική εκκαθάριση των τελών θεωρείται ότι έχει εγκριθεί.

               ΤΜΗΜΑ 2

               ΕΚΦΟΡΤΩΣΗ ΚΑΙ ΜΕΤΑΦΟΡΤΩΣΗ

               Διαδικασία εκφόρτωσης

               1.Ο πλοίαρχος ενωσιακού σκάφους, ο οποίος επιθυμεί να εκφορτώσει αλιεύματα που έχουν αλιευθεί στην αλιευτική ζώνη της Λιβερίας σε λιμένα της Λιβερίας, κοινοποιεί στη Λιβερία τουλάχιστον σαράντα οκτώ (48) ώρες πριν την εκφόρτωση μέχρι να αρχίσει να λειτουργεί η αποβάθρα Mesurado και στη συνέχεια τουλάχιστον σε είκοσι τέσσερις (24) ώρες πριν την εκφόρτωση τα εξής:

               α)την ονομασία και το διεθνές σήμα κλήσεως ασυρμάτου του σκάφους (IRCS) του αλιευτικού σκάφους που πρόκειται να εκφορτώσει,

               β)τον λιμένα εκφόρτωσης,

               γ)την προβλεπόμενη ημερομηνία και ώρα εκφόρτωσης,

               δ)την ποσότητα (σε χιλιόγραμμα βάρους των ζωντανών ιχθύων ή, εάν χρειάζεται, σε αριθμό ιχθύων) κάθε είδους προς εκφόρτωση (ταυτοποιούμενου βάσει του αντίστοιχου τριψήφιου κωδικού FAO),

               ε)την παρουσίαση των προϊόντων.

               2.Η εκφόρτωση πρέπει να πραγματοποιείται έξω από την αλιευτική ζώνη λιμένα της Λιβερίας ο οποίος έχει λάβει άδεια προς τον σκοπό αυτό.

               3.Η μη τήρηση των διατάξεων που αφορούν τη διαδικασία εκφόρτωσης επισύρει την επιβολή των σχετικών κυρώσεων που προβλέπονται στη νομοθεσία της Λιβερίας.

               Παροχή κινήτρων για την εκφόρτωση

               4.Τα ενωσιακά αλιευτικά σκάφη καταβάλλουν προσπάθειες να εφοδιάζουν με τόνο την τοπική βιομηχανία στις διεθνείς τιμές της αγοράς. Μέχρι να αρχίσει να λειτουργεί η αποβάθρα Mesurado στη Λιβερία, ενωσιακό αλιευτικό σκάφος το οποίο διαθέτει άδεια αλιείας σύμφωνα με τους όρους του παρόντος πρωτοκόλλου και εκφορτώνει τα αλιεύματα θυννοειδών σε καθορισμένο λιμένα της Λιβερίας, αποκτά οικονομικό κίνητρο υπό μορφή μείωσης του τέλους των 10 ευρώ ανά τόνο εκφορτωθέντος παρεμπίπτοντος αλιεύματος σε περίπτωση πώλησης του αλιεύματος σε αλιευτική επιχείρηση της Λιβερίας για τον εφοδιασμό της αγοράς της Λιβερίας. Ο εν λόγω μηχανισμός εφαρμόζεται σε μέγιστο ποσοστό 50 % των τελικώς δηλωθέντων αλιευμάτων.

               5.Όταν αρχίσει να λειτουργεί ο τερματικός αλιευτικός σταθμός του Mesurado, τα ενωσιακά σκάφη αποκτούν οικονομικό κίνητρο υπό μορφή μερικής μείωσης του τέλους των 10 ευρώ ανά εκφορτωθέντα τόνο. Πρόσθετη μείωση του τέλους των 10 ευρώ ανά εκφορτωθέντα τόνο χορηγείται σε περίπτωση πώλησης στην τοπική βιομηχανία. Όσον αφορά το παρεμπίπτον αλίευμα, χορηγείται ειδική μείωση του τέλους των 25 ευρώ ανά τόνο εκφορτωθέντος τόνου παρεμπίπτοντος αλιεύματος όταν το αλίευμα πωλείται στην τοπική αγορά. Ο εν λόγω μηχανισμός εφαρμόζεται σε μέγιστο ποσοστό 50 % των τελικώς δηλωθέντων αλιευμάτων θυννοειδών.

               Μεταφόρτωση

               6.Ο πλοίαρχος ενωσιακού σκάφους, ο οποίος επιθυμεί να μεταφορτώσει αλιεύματα που έχουν αλιευθεί στην αλιευτική ζώνη της Λιβερίας σε λιμένα της Λιβερίας, κοινοποιεί στη Λιβερία τουλάχιστον σαράντα οκτώ (48) ώρες πριν τη μεταφόρτωση μέχρι να αρχίσει να λειτουργεί η αποβάθρα Mesurado και στη συνέχεια τουλάχιστον σε είκοσι τέσσερις (24) ώρες πριν τη μεταφόρτωση τα εξής:

               α)την ονομασία και το διεθνές διακριτικό κλήσεως ασυρμάτου (IRCS) του αλιευτικού σκάφους εκφόρτωσης,

               β)την ονομασία και το διεθνές διακριτικό κλήσεως ασυρμάτου (IRCS) του παραλαμβάνοντος αλιευτικού σκάφους,

               γ)τον λιμένα μεταφόρτωσης,

               δ)την προβλεπόμενη ημερομηνία και ώρα μεταφόρτωσης,

               ε)την ποσότητα (σε χιλιόγραμμα βάρους των ζωντανών ιχθύων ή, εάν χρειάζεται, σε αριθμό ιχθύων) κάθε είδους προς μεταφόρτωση (ταυτοποιούμενου βάσει του αντίστοιχου τριψήφιου κωδικού FAO),

               στ)την παρουσίαση των προϊόντων.

               7.Οι εργασίες μεταφόρτωσης πραγματοποιούνται σε λιμένα της Λιβερίας στον οποίο έχει χορηγηθεί άδεια παρουσία επιθεωρητών της Λιβερίας. Για να αποφεύγονται οι καθυστερήσεις, στις εξαιρετικές περιπτώσεις που δεν είναι δυνατή η παρουσία επιθεωρητών της Λιβερίας, επιτρέπεται στον πλοίαρχο να αρχίσει τη μεταφόρτωση μετά τη λήξη της προθεσμίας προειδοποίησης κατά το σημείο 6. Η μεταφόρτωση στη θάλασσα απαγορεύεται.

               8.Η μεταφόρτωση θεωρείται ως έξοδος από την αλιευτική ζώνη της Λιβερίας, όπως αυτή ορίζεται στο τμήμα 3. τα σκάφη πρέπει συνεπώς να υποβάλλουν τις οικείες δηλώσεις αλιευμάτων στις αρμόδιες αρχές το αργότερο 24 ώρες μετά την ολοκλήρωση της μεταφόρτωσης ή ούτως ή άλλως 6 ώρες πριν το σκάφος εκφόρτωσης αποπλεύσει από τον λιμένα, όποια περίπτωση σημειώνεται πρώτη, και ο πλοιοκτήτης δηλώνει κατά πόσον προτίθεται να συνεχίσει την αλιεία στην αλιευτική ζώνη της Λιβερίας ή να την εγκαταλείψει. Για το παραλαμβάνον αλιευτικό σκάφος, εφαρμόζονται οι απαιτήσεις αναφοράς της ισχύουσας νομοθεσίας της Λιβερίας.

               ΤΜΗΜΑ 3

               EΛΕΓΧΟΣ ΚΑΙ ΕΠΙΘΕΩΡΗΣΗ

               Είσοδος και έξοδος από την αλιευτική ζώνη

               1.Κάθε είσοδος ενωσιακού σκάφους που διαθέτει άδεια αλιείας στην αλιευτική ζώνη της Λιβερίας ή έξοδος από αυτήν κοινοποιείται στη Λιβερία εντός έξι (6) ωρών πριν την είσοδο ή την έξοδο.

               2.Κατά την κοινοποίηση εισόδου ή εξόδου του, το ενωσιακό σκάφος κοινοποιεί ιδίως:

               i)την ημερομηνία, την ώρα και το προβλεπόμενο σημείο διέλευσής του,

               ii)την ποσότητα όλων των ειδών επί του σκάφους, ταυτοποιούμενων βάσει του αντίστοιχου τριψήφιου κωδικού FAO, εκφρασμένη σε χιλιόγραμμα βάρους ζωντανών ιχθύων ή, εάν χρειάζεται, σε αριθμό ιχθύων,

               iii)την παρουσίαση των προϊόντων.

               3.Η κοινοποίηση πραγματοποιείται κατά προτίμηση με ηλεκτρονικό ταχυδρομείο ή, ελλείψει αυτού, με τηλεομοιοτυπία ή ασύρματο, σε ηλεκτρονική διεύθυνση, αριθμό κλήσης ή συχνότητα η οποία κοινοποιείται από τη Λιβερία όπως ορίζεται στο προσάρτημα 7. Η Λιβερία επιβεβαιώνει αμελλητί την παραλαβή τους με απάντηση στο ηλεκτρονικό ταχυδρομείο. Η Λιβερία ενημερώνει αμέσως τα ενδιαφερόμενα ενωσιακά σκάφη και την Ένωση για οποιαδήποτε μεταβολή της ηλεκτρονικής διεύθυνσης, του αριθμού κλήσης ή της συχνότητας διαβίβασης.

               4.Κάθε ενωσιακό σκάφος το οποίο συλλαμβάνεται να αλιεύει στην αλιευτική ζώνη της Λιβερίας χωρίς να έχει προηγουμένως κοινοποιήσει την παρουσία του, θεωρείται ως σκάφος που αλιεύει παράνομα.

               Επιθεώρηση εν πλω

               5.Η επιθεώρηση ενωσιακών σκαφών εν πλω στην αλιευτική ζώνη της Λιβερίας που διαθέτουν άδεια αλιείας πραγματοποιείται από σκάφη και επιθεωρητές της Λιβερίας οι οποίοι αναγνωρίζονται σαφώς ως διορισθέντες επιθεωρητές αλιείας.

               6.Πριν από την επιβίβασή τους στο σκάφος, οι επιθεωρητές της Λιβερίας ενημερώνουν το ενωσιακό σκάφος για την απόφασή τους να διενεργήσουν επιθεώρηση. Ο πλοίαρχος του ενωσιακού σκάφους επιτρέπει την επιβίβαση των επιθεωρητών στο σκάφος και διευκολύνει το έργο τους. Η επιθεώρηση διεξάγεται από πέντε (5) επιθεωρητές κατ’ ανώτατο όριο, οι οποίοι οφείλουν να επιδείξουν τα στοιχεία της ταυτότητάς τους και της ιδιότητάς τους ως επιθεωρητών πριν τη διεξαγωγή της επιθεώρησης.

               7.Ο πλοίαρχος συμμορφώνεται αμέσως με όλες τις εύλογες οδηγίες των εξουσιοδοτημένων υπαλλήλων, διευκολύνει την ασφαλή επιβίβασή τους και διευκολύνει την επιθεώρηση του σκάφους, των εργαλείων, του εξοπλισμού, των βιβλίων, των ιχθύων, των προϊόντων αλιείας και των εγγράφων που αφορούν το πλήρωμα.

               8.Ο πλοίαρχος ή το πλήρωμα του σκάφους δεν επιτρέπεται να βιαιοπραγούν, να παρακωλύουν, να προβάλλουν αντίσταση, να καθυστερούν, να αρνούνται την επιβίβαση, να εκφοβίζουν ή να παρεμβαίνουν στην εκτέλεση των καθηκόντων των εξουσιοδοτημένων υπαλλήλων.

               9.Οι επιθεωρητές της Λιβερίας παραμένουν στο ενωσιακό σκάφος μόνον για όσο χρόνο απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπο ώστε να ελαχιστοποιείται ο αντίκτυπος τόσο για το σκάφος, όσο και για την αλιευτική του δραστηριότητα και το φορτίο του.

               10.Η Λιβερία μπορεί να επιτρέψει στην Ένωση να συμμετέχει στις επιθεωρήσεις ως παρατηρητής.

               11.Μετά το πέρας κάθε επιθεώρησης οι επιθεωρητές της Λιβερίας συντάσσουν έκθεση επιθεώρησης. Ο πλοίαρχος του ενωσιακού σκάφους έχει το δικαίωμα να διατυπώσει σχόλια στην έκθεση επιθεώρησης. Η έκθεση επιθεώρησης υπογράφεται από τον επιθεωρητή που συνέταξε την έκθεση και από τον πλοίαρχο του ενωσιακού πλοίου.

               12.Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη σε περίπτωση παράβασης. Εάν ο πλοίαρχος αρνηθεί να υπογράψει το εν λόγω έγγραφο, διευκρινίζει εγγράφως τους λόγους της άρνησης και ο επιθεωρητής σημειώνει στο έγγραφο την ένδειξη «άρνηση υπογραφής». Οι επιθεωρητές της Λιβερίας παραδίδουν αντίγραφο της έκθεσης επιθεώρησης στον πλοίαρχο του ενωσιακού σκάφους πριν από εγκαταλείψουν το σκάφος. Η Λιβερία αποστέλλει αντίγραφο της έκθεσης επιθεώρησης στην Ένωση εντός προθεσμίας οκτώ (8) ημερολογιακών μερών από την επιθεώρηση.

               Επιθεώρηση σε λιμένα

               13.Η επιθεώρηση ενωσιακών σκαφών εν πλω ή σε λιμένα, τα οποία διαθέτουν άδεια αλιείας και εκφορτώνουν αλιεύματα από την αλιευτική ζώνη της Λιβερίας σε λιμένα της υποπεριοχής που έχει προκαθορισθεί κατόπιν συμφωνίας μεταξύ της Ένωσης και της Λιβερίας, πραγματοποιείται από σκάφη και επιθεωρητές της Λιβερίας οι οποίοι αναγνωρίζονται σαφώς ως διορισθέντες επιθεωρητές αλιείας, με την επιφύλαξη εξουσιοδότησης του οικείου κράτους του λιμένα.

               14.Πριν από την επιβίβασή τους στο σκάφος, οι επιθεωρητές της Λιβερίας ενημερώνουν το ενωσιακό σκάφος για την απόφασή τους να διενεργήσουν επιθεώρηση. Ο πλοίαρχος του ενωσιακού σκάφους επιτρέπει την επιβίβαση των επιθεωρητών στο σκάφος και διευκολύνει το έργο τους. Η επιθεώρηση διεξάγεται από πέντε (5) επιθεωρητές κατ’ ανώτατο όριο, οι οποίοι οφείλουν να επιδείξουν τα στοιχεία της ταυτότητάς τους και της ιδιότητάς τους ως επιθεωρητών πριν τη διεξαγωγή της επιθεώρησης.

               15.Ο πλοίαρχος συμμορφώνεται αμέσως με όλες τις εύλογες οδηγίες των εξουσιοδοτημένων υπαλλήλων, διευκολύνει την ασφαλή επιβίβασή τους και διευκολύνει την επιθεώρηση του σκάφους, των εργαλείων, του εξοπλισμού, των βιβλίων, των ιχθύων, των προϊόντων αλιείας και των εγγράφων που αφορούν το πλήρωμα.

               16.Ο πλοίαρχος ή το πλήρωμα του σκάφους δεν επιτρέπεται να βιαιοπραγούν, να παρακωλύουν, να προβάλλουν αντίσταση, να καθυστερούν, να αρνούνται την επιβίβαση, να εκφοβίζουν ή να παρεμβαίνουν στην εκτέλεση των καθηκόντων των εξουσιοδοτημένων υπαλλήλων.

               17.Οι επιθεωρητές της Λιβερίας παραμένουν στο ενωσιακό σκάφος μόνον για όσο χρόνο απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπο ώστε να ελαχιστοποιείται ο αντίκτυπος τόσο για το σκάφος, όσο και για την αλιευτική του δραστηριότητα και το φορτίο του.

               18.Η Λιβερία μπορεί να επιτρέψει στην Ένωση να συμμετέχει στις επιθεωρήσεις ως παρατηρητής.

               19.Μετά το πέρας κάθε επιθεώρησης οι επιθεωρητές της Λιβερίας συντάσσουν έκθεση επιθεώρησης. Ο πλοίαρχος του ενωσιακού σκάφους έχει το δικαίωμα να διατυπώσει σχόλια στην έκθεση επιθεώρησης. Η έκθεση επιθεώρησης υπογράφεται από τον επιθεωρητή που συνέταξε την έκθεση και από τον πλοίαρχο του ενωσιακού πλοίου.

               20.Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη σε περίπτωση παράβασης. Εάν ο πλοίαρχος αρνηθεί να υπογράψει το εν λόγω έγγραφο, διευκρινίζει εγγράφως τους λόγους της άρνησης και ο επιθεωρητής σημειώνει στο έγγραφο την ένδειξη «άρνηση υπογραφής». Οι επιθεωρητές της Λιβερίας παραδίδουν αντίγραφο της έκθεσης επιθεώρησης στον πλοίαρχο του ενωσιακού σκάφους πριν από εγκαταλείψουν το σκάφος. Η Λιβερία αποστέλλει αντίγραφο της έκθεσης επιθεώρησης στην Ένωση εντός προθεσμίας οκτώ (8) ημερολογιακών μερών από την επιθεώρηση.

               Συμμετοχική παρακολούθηση για την καταπολέμηση της παράνομης, λαθραίας και άναρχης (ΠΛΑ) αλιείας

               21.Για να ενισχυθεί η καταπολέμηση της παράνομης, λαθραίας και άναρχης (ΠΛΑ) αλιείας, οι πλοίαρχοι των ενωσιακών αλιευτικών σκαφών αναφέρουν την παρουσία σκαφών στην αλιευτική ζώνη της Λιβερίας που ασκούν δραστηριότητες οι οποίες ίσως συνιστούν ΠΛΑ αλιευτική δραστηριότητα, και ζητούν όσο το δυνατόν περισσότερες πληροφορίες σχετικά με την παρατήρησή τους. Οι εκθέσεις παρατήρησης αποστέλλονται αμελλητί στην MCSU, στο NFMC και στο ΥΓ της Λιβερίας, καθώς και στην αρμόδια αρχή του κράτους μέλους του σκάφους που έκανε την παρατήρηση, το οποίο τις διαβιβάζει αμέσως στην Ένωση ή στον οργανισμό που έχει ορίσει.

               22.Η Λιβερία αποστέλλει στην Ένωση κάθε έκθεση παρατήρησης έχει στη διάθεσή της για αλιευτικά σκάφη που ασκούν δραστηριότητες οι οποίες ίσως συνιστούν ΠΛΑ αλιευτική δραστηριότητα στην αλιευτική ζώνη της Λιβερίας.

               ΤΜΗΜΑ 4

               ΔΟΡΥΦΟΡΙΚΟ ΣΥΣΤΗΜΑ ΠΑΡΑΚΟΛΟΥΘΗΣΗΣ (ΔΣΠ)

               Μηνύματα στίγματος των σκαφών – σύστημα ΔΣΠ

               1.Όταν βρίσκονται στην αλιευτική ζώνη της Λιβερίας, τα ενωσιακά σκάφη που διαθέτουν άδεια αλιείας πρέπει να είναι πάντοτε εξοπλισμένα με δορυφορικό σύστημα παρακολούθησης (Vessel Monitoring System - VMS), ώστε να εξασφαλίζεται η αυτόματη και συνεχής ανά δίωρη εκπομπή του στίγματός τους στο κέντρο παρακολούθησης της αλιείας (ΚΠΑ) (Fisheries Monitoring Center – FMC) του οικείου κράτους σημαίας.

               2.Κάθε μήνυμα στίγματος πρέπει να περιέχει:

               α)τα στοιχεία αναγνώρισης του σκάφους,

               β)το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 100 μέτρων και διάστημα εμπιστοσύνης 99 %,

               γ)την ημερομηνία και την ώρα καταγραφής του στίγματος,

               δ)την ταχύτητα και την πορεία του σκάφους.

               3.Κάθε μήνυμα που αφορά το γεωγραφικό στίγμα πρέπει να έχει τη μορφή του υποδείγματος που περιλαμβάνει το προσάρτημα 4 του παρόντος παραρτήματος.

               4.Το πρώτο στίγμα που καταγράφεται μετά από την είσοδο στην αλιευτική ζώνη της Λιβερίας ταυτοποιείται με τον κωδικό «ENT». Όλα τα επόμενα στίγματα ταυτοποιούνται με τον κωδικό «POS», πλην του πρώτου στίγματος που καταγράφεται μετά την έξοδο από την αλιευτική ζώνη της Λιβερίας, το οποίο ταυτοποιείται με τον κωδικό «EXI».

               5.Το κέντρο παρακολούθησης της αλιείας (ΚΠΑ) του κράτους σημαίας μεριμνά για την αυτόματη επεξεργασία και, εάν χρειάζεται, για την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και διατηρούνται για χρονικό διάστημα τριών ετών.

               Διαβίβαση από το σκάφος σε περίπτωση βλάβης του συστήματος ΔΣΠ

               6.Ο πλοίαρχος μεριμνά για την πάντοτε άψογη λειτουργία του συστήματος ΔΣΠ του σκάφους του και για την ορθή διαβίβαση των μηνυμάτων στίγματος στο ΚΠΑ του κράτους σημαίας.

               7.Σε περίπτωση βλάβης, το σύστημα ΔΣΠ του σκάφους επισκευάζεται ή αντικαθίσταται εντός 10 ημερών. Μετά την εκπνοή αυτής της προθεσμίας το σκάφος δεν επιτρέπεται πλέον να αλιεύει στην αλιευτική ζώνη της Λιβερίας.

               8.Τα σκάφη που αλιεύουν στην αλιευτική ζώνη της Λιβερίας με ελαττωματικό σύστημα ΔΣΠ διαβιβάζουν τα οικεία μηνύματα στίγματος με ηλεκτρονικό ταχυδρομείο, ασύρματο ή τηλεομοιοτυπία στο ΚΠΑ του κράτους σημαίας, τουλάχιστον ανά τετράωρο, και οφείλουν να παρέχουν όλες τις υποχρεωτικές πληροφορίες.

               Ασφαλής διαβίβαση των μηνυμάτων γεωγραφικού στίγματος στη Λιβερία

               9.Το ΚΠΑ του κράτους σημαίας αποστέλλει αυτομάτως τα μηνύματα γεωγραφικού στίγματος των εμπλεκομένων σκαφών στο ΚΠΑ της Λιβερίας. Τα ΚΠΑ του κράτους σημαίας και της Λιβερίας ανταλλάσσουν τις ηλεκτρονικές διευθύνσεις τους και αλληλοενημερώνονται χωρίς καθυστέρηση για οιαδήποτε μεταβολή των εν λόγω διευθύνσεων.

               10.Η διαβίβαση των μηνυμάτων γεωγραφικού στίγματος μεταξύ των ΚΠΑ του κράτους σημαίας και της Λιβερίας πραγματοποιείται ηλεκτρονικά με ασφαλές σύστημα επικοινωνίας.

               11.Το ΚΠΑ της Λιβερίας ενημερώνει το ΚΠΑ του κράτους σημαίας και την Ένωση για κάθε διακοπή της διαδοχικής παραλαβής μηνυμάτων στίγματος από σκάφος που διαθέτει άδεια αλιείας, εφόσον το εμπλεκόμενο σκάφος δεν έχει κοινοποιήσει την έξοδό του από τη ζώνη.

               Δυσλειτουργία του συστήματος επικοινωνίας

               12.Η Λιβερία μεριμνά για τη συμβατότητα του ηλεκτρονικού εξοπλισμού της με εκείνον του ΚΠΑ και του κράτους σημαίας και ενημερώνει αμέσως την Ένωση για τυχόν δυσλειτουργία στην επικοινωνία και τη λήψη μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν. Η μεικτή επιτροπή επιλαμβάνεται οιασδήποτε πιθανής διαφοράς που προκύπτει.

               13.Ο πλοίαρχος θεωρείται υπεύθυνος για οιαδήποτε αποδεδειγμένη παραποίηση του συστήματος ΔΣΠ του σκάφους με στόχο να διαταράξει τη λειτουργία του ή να αλλοιώσει τα μηνύματα στίγματος. Τυχόν παραβάσεις επισύρουν τις κυρώσεις που προβλέπονται στην ισχύουσα νομοθεσία της Λιβερίας.

               Αναθεώρηση της συχνότητας αποστολής των μηνυμάτων στίγματος

               14.Σε περίπτωση που υπάρχουν αποχρώσες ενδείξεις βάσει των οποίων εικάζεται ότι έχει διαπραχθεί παράβαση, η Λιβερία μπορεί να ζητήσει από το ΚΠΑ του κράτους σημαίας, με κοινοποίηση στην Ένωση, να μειώσει σε τριάντα λεπτά τη συχνότητα αποστολής μηνυμάτων στίγματος σκάφους για δεδομένη χρονική διάρκεια έρευνας. Τα εν λόγω αποδεικτικά στοιχεία διαβιβάζονται αμελλητί από τη Λιβερία στο ΚΠΑ του κράτους σημαίας και στην Ένωση. Το ΚΠΑ του κράτους σημαίας διαβιβάζει αμελλητί στη Λιβερία τα μηνύματα στίγματος με τη νέα συχνότητα αποστολής.

               15.Στο τέλος της καθορισμένης περιόδου έρευνας, η Λιβερία ενημερώνει αμέσως το ΚΠΑ του κράτους σημαίας και την Ένωση και ακολούθως τους ενημερώνει για οιαδήποτε συνέχεια που θα δοθεί στην έρευνα.

               ΤΜΗΜΑ 5

               ΠΑΡΑΤΗΡΗΤΕΣ

               Παρατήρηση των αλιευτικών δραστηριοτήτων

               1.Τα σκάφη τα οποία διαθέτουν άδεια αλιείας υπόκεινται σε καθεστώς παρατήρησης των αλιευτικών δραστηριοτήτων που διεξάγουν στο πλαίσιο της συμφωνίας.

               2.Το εν λόγω καθεστώς παρατήρησης ανταποκρίνεται στις συστάσεις της ICCAT (Διεθνής Επιτροπή για τη Διατήρηση των Θυννοειδών του Ατλαντικού).

               3.Μέχρι να καταστεί επιχειρησιακό το νέο περιφερειακό πρόγραμμα παρατήρησης της ICCAT, εφαρμόζονται ο κάτωθι διατάξεις για τους παρατηρητές.

               Καθορισμός σκαφών και ορισμός παρατηρητών

               4.Η Υπηρεσία Εθνικής Αλιείας (BNF) καθορίζει τα ενωσιακά σκάφη που δέχονται την επιβίβαση παρατηρητή, καθώς και τον παρατηρητή που ορίζεται για το συγκεκριμένο σκάφος το αργότερο δέκα πέντε (15) ημερολογιακές ημέρες πριν από την προβλεπόμενη ημερομηνία επιβίβασης του παρατηρητή. Κατόπιν αιτήματος των αρχών της Λιβερίας, τα ενωσιακά αλιευτικά σκάφη δέχονται την επιβίβαση παρατηρητή με σκοπό να επιτευχθεί ποσοστό κάλυψης 15 % των σκαφών που διαθέτουν άδεια.

               5.Η Υπηρεσία Εθνικής Αλιείας (BNF) καταρτίζει κατάλογο των σκαφών που ορίζονται να δεχθούν την επιβίβαση παρατηρητή, καθώς και κατάλογο των ορισθέντων παρατηρητών. Οι κατάλογοι αυτοί επικαιροποιούνται. Διαβιβάζονται στην Ένωση μόλις καταρτιστούν και στη συνέχεια ανά τρίμηνο όταν επικαιροποιηθούν.

               6.Όταν εκδίδεται άδεια αλιείας, η Υπηρεσία Εθνικής Αλιείας (BNF) ενημερώνει την Ένωση και τον πλοιοκτήτη, ή τον πράκτορά του, σχετικά με τα καθορισμένα σκάφη και τους παρατηρητές που θα επιβιβασθούν σε κάθε σκάφος. Ο χρόνος και ο λιμένας επιβίβασης, ο οποίος είναι δυνατόν να μην είναι λιμένας της Λιβερίας, επιλέγονται από τον πλοιοκτήτη. Η Υπηρεσία Εθνικής Αλιείας (BNF) ενημερώνει αμέσως την Ένωση και τον πλοιοκτήτη, ή τον πράκτορά του, σχετικά με οποιαδήποτε μεταβολή στον καθορισμό των σκαφών και των παρατηρητών.

               7.Η Υπηρεσία Εθνικής Αλιείας (BNF) προσπαθεί να μην ορίζει παρατηρητές σε σκάφη στα οποία έχει ήδη επιβιβασθεί παρατηρητής ή τα οποία υποχρεούνται ήδη ρητά να έχουν παρατηρητή κατά τη διάρκεια της συγκεκριμένης περιόδου αλιείας, στο πλαίσιο των δραστηριοτήτων τους σε άλλες αλιευτικές ζώνες πλην εκείνης της Λιβερίας.

               8.Ο χρόνος παραμονής των παρατηρητών σε σκάφη είναι ένα ταξίδι αλιείας ή, μετά από ρητό αίτημα του πλοιοκτήτη, περισσότερο από ένα ταξίδι αλιείας για συγκεκριμένο σκάφος.

               9.Ο χρόνος παρουσίας του παρατηρητή επί του σκάφους δεν υπερβαίνει το απαραίτητο χρονικό διάστημα για την εκτέλεση των καθηκόντων του.

               Κατ’ αποκοπή χρηματοδοτική συνεισφορά

               10.Κατά την καταβολή των ετήσιων κατ’ αποκοπή τελών, ο πλοιοκτήτης καταβάλλει επίσης ετησίως στη Λιβερία για κάθε σκάφος το κατ’ αποκοπή ποσό των 400 ευρώ για κάθε σκάφος.

               Μισθός του παρατηρητή

               11.Ο μισθός και οι εισφορές κοινωνικής ασφάλισης του παρατηρητή βαρύνουν τη Λιβερία.

               Όροι επιβίβασης

               12.Οι όροι επιβίβασης του παρατηρητή, και ιδίως η διάρκεια παρουσίας του στο σκάφος ορίζονται κοινή συναινέσει μεταξύ του πλοιοκτήτη, ή του ναυτικού του πράκτορα, και της Υπηρεσίας Εθνικής Αλιείας (BNF).

               13.Οι παρατηρητές στο σκάφος αντιμετωπίζονται ως αξιωματικοί. Εντούτοις, για την παραμονή του παρατηρητή στο σκάφος λαμβάνεται υπόψη η τεχνική δομή του σκάφους.

               14.Ο πλοιοκτήτης αναλαμβάνει τα έξοδα ενδιαίτησης και σίτισης για τον επιβιβασθέντα παρατηρητή, συμπεριλαμβανομένης της πρόσβασης στους χώρους υγιεινής, ποιότητας τουλάχιστον εξίσου καλής με εκείνη που παρέχεται για τους αξιωματικούς του αλιευτικού σκάφους.

               15.Ο πλοίαρχος λαμβάνει όλα τα μέτρα που εμπίπτουν στην αρμοδιότητά του για να εξασφαλίσει τη σωματική ασφάλεια και την καλή διαβίωση του παρατηρητή.

               16.Ο πλοίαρχος μεριμνά ώστε ο παρατηρητής να έχει πρόσβαση στις εγκαταστάσεις, τα εργαλεία και τον εξοπλισμό του σκάφους στο οποίο ο παρατηρητής πρέπει να φέρει σε πέρας τα καθήκοντά του, μεταξύ των οποίων είναι:

               i)η γέφυρα και ο εξοπλισμός επικοινωνίας και ναυσιπλοΐας του σκάφους,

               ii)τα έγγραφα και τα βιβλία, συμπεριλαμβανομένων όλων των ημερολογίων του σκάφους, εφόσον απαιτείται να υπάρχουν και να φυλάσσονται στο σκάφος με βάση τον κανονισμό περί αλιείας της Λιβερίας ή, ειδάλλως, για την επιθεώρηση των βιβλίων και την παραγωγή αντιγράφων.

               17.Ο πλοίαρχος επιτρέπει πάντοτε στον παρατηρητή:

               i)να λαμβάνει και να αποστέλλει μηνύματα και να επικοινωνεί με την ξηρά και άλλα σκάφη μέσω του εξοπλισμού επικοινωνίας του σκάφους·

               ii)να λαμβάνει, να μετρά, να αφαιρεί από το σκάφος και να κρατεί δείγματα ιχθύων ή ολόκληρο είδος ιχθύων·

               iii)να αποθηκεύει στο σκάφος δείγματα και ολόκληρα είδη ιχθύων, καθώς και δείγματα και ολόκληρα είδη ιχθύων στις ψυκτικές εγκαταστάσεις του σκάφους·

               iv)να φωτογραφίζει τις αλιευτικές δραστηριότητες, καθώς και τα ψάρια, τα εργαλεία, τον εξοπλισμό, τα έγγραφα, τους χάρτες και τα βιβλία, και να παίρνει από το σκάφος τις εν λόγω φωτογραφίες ή τις ταινίες που ενδεχομένως έχει λάβει ή χρησιμοποιήσει ο παρατηρητής στο σκάφος.

               Υποχρεώσεις του παρατηρητή

               18.Κατά την παρουσία τους στο σκάφος οι παρατηρητές:

               α)λαμβάνουν όλα τα απαραίτητα μέτρα ώστε να μην διακόπτονται και να μην παρεμποδίζονται οι αλιευτικές δραστηριότητες,

               β)σέβονται την ιδιοκτησία και τον εξοπλισμό του σκάφους,

               γ)τηρούν την εμπιστευτικότητα όλων των εγγράφων που ανήκουν στο σκάφος.

               Επιβίβαση και αποβίβαση των παρατηρητών

               19.Ο πλοιοκτήτης ή ο πράκτορας του κοινοποιεί στη Λιβερία, με προθεσμία προειδοποίησης δέκα (10) ημερολογιακών ημερών πριν από την επιβίβαση, την ημερομηνία, την ώρα και τον λιμένα επιβίβασης του παρατηρητή. Εάν ο παρατηρητής επιβιβαστεί σε άλλη χώρα, τα έξοδα ταξιδίου του για να μεταβεί στον λιμένα επιβίβασης βαρύνουν τον πλοιοκτήτη.

               20.Εάν ο παρατηρητής δεν παρουσιαστεί προς επιβίβασή του εντός δώδεκα (12) ωρών από την προβλεπόμενη ημερομηνία και ώρα, ο πλοιοκτήτης απαλλάσσεται αυτόματα από την υποχρέωσή του να τον επιβιβάσει. Το σκάφος μπορεί τότε να αποπλεύσει από τον λιμένα και να αρχίσει τις αλιευτικές του δραστηριότητες.

               21.Εφόσον ο παρατηρητής δεν αποβιβαστεί σε λιμένα της Λιβερίας, ο πλοιοκτήτης αναλαμβάνει τα έξοδα επαναπατρισμού τού παρατηρητή στη Λιβερία το συντομότερο δυνατόν.

               22.Εάν το σκάφος δεν φθάσει τη συμφωνηθείσα ώρα στον προαποφασισθέντα λιμένα για την επιβίβαση του παρατηρητή, ο πλοιοκτήτης καταβάλλει τα έξοδα αναμονής του παρατηρητή στον λιμένα (διαμονή, διατροφή, κ.λ.π.) με ημερήσια αποζημίωση 80 ευρώ για τον αριθμό ημερών αδυναμίας του παρατηρητή να επιβιβασθεί στο σκάφος.

               23.Εάν το σκάφος δεν εμφανισθεί, χωρίς να έχει προειδοποιήσει την Υπηρεσία Εθνικής Αλιείας (BNF) και το Εθνικό Κέντρο Παρακολούθησης της Αλιείας (NFMC), η Λιβερία μπορεί να λάβει κατάλληλα μέτρα σύμφωνα με την ισχύουσα νομοθεσία της Λιβερίας.

               Καθήκοντα του παρατηρητή

               24.Ο παρατηρητής εκτελεί τα ακόλουθα καθήκοντα:

               α)παρατηρεί τις αλιευτικές δραστηριότητες του σκάφους,

               β)τα είδη, την ποσότητα, το μέγεθος και την κατάσταση των αλιευμάτων,

               γ)τις μεθόδους, τις περιοχές και το βάθος αλίευσης,

               δ)τα αποτελέσματα των μεθόδων αλίευσης στα ψάρια και το περιβάλλον,

               ε)την επεξεργασία, τη μεταφορά, τη μεταφόρτωση, την αποθήκευση ή τη διάθεση ψαριών,

               στ)επαλήθευση του στίγματος του σκάφους κατά τη διάρκεια της αλιευτικής του δραστηριότητας,

               ζ)προβαίνει σε δειγματοληψίες βιολογικού υλικού στο πλαίσιο επιστημονικού προγράμματος,

               η)καταγράφει τα χρησιμοποιούμενα αλιευτικά εργαλεία,

               θ)επαληθεύει τα στοιχεία αλιευμάτων στην αλιευτική ζώνη της Λιβερίας που καταχωρίζονται στο ημερολόγιο του πλοίου,

               ι)επαληθεύει τα ποσοστά των παρεμπιπτόντων αλιευμάτων και υπολογίζει κατ’ εκτίμηση τα προς απόρριψη αλιεύματα,

               ια)κοινοποιεί τις παρατηρήσεις του με ασύρματο, τηλεομοιοτυπία ή ηλεκτρονικό ταχυδρομείο τουλάχιστον μια φορά την εβδομάδα, όταν το σκάφος αλιεύει στην αλιευτική ζώνη της Λιβερίας, καθώς και τον όγκο των κύριων και των παρεμπιπτόντων αλιευμάτων στο σκάφος.

               Έκθεση του παρατηρητή

               25.Πριν την αναχώρησή του από το σκάφος, ο παρατηρητής υποβάλλει έκθεση με τις παρατηρήσεις του στον πλοίαρχο του σκάφους, στο περιεχόμενο της οποίας συμφωνεί η μεικτή επιτροπή. Ο πλοίαρχος του σκάφους έχει το δικαίωμα να διατυπώσει σχόλια στην έκθεση του παρατηρητή. Η έκθεση υπογράφεται από τον παρατηρητή και τον πλοίαρχο. Ο πλοίαρχος λαμβάνει αντίγραφο της έκθεσης του παρατηρητή.

               26.Ο παρατηρητής αποστέλλει την έκθεσή του στην Υπηρεσία Εθνικής Αλιείας (BNF), η οποία διαβιβάζει αντίγραφό της στην Ένωση εντός προθεσμίας δέκα πέντε (15) ημερολογιακών ημερών από την αποβίβαση του παρατηρητή.

               27.Οι πληροφορίες που περιέλαβε ο παρατηρητής στην έκθεσή του επιτρέπεται να χρησιμοποιηθούν για επιστημονικούς σκοπούς και ανάλυση της συμμόρφωσης από τις αρμόδιες αρχές της Λιβερίας και της Ένωσης.

               ΤΜΗΜΑ 6

               ΠΑΡΑΒΑΣΕΙΣ

               Χειρισμός των παραβάσεων

               1.Κάθε παράβαση που διαπράττεται από ενωσιακό σκάφος που διαθέτει άδεια αλιείας σύμφωνα με τις διατάξεις του παρόντος παραρτήματος πρέπει να αναφέρεται σε έκθεση παράβασης ή επιθεώρησης την οποία συντάσσει η αρμόδια αρχή της Λιβερίας. Η επίδοση της κοινοποίησης της παράβασης και των σχετικών εφαρμοστέων κυρώσεων στον πλοίαρχο ή την αλιευτική εταιρεία αποστέλλονται απευθείας στον πλοιοκτήτη σύμφωνα με τη διαδικασία που ορίζει η ισχύουσα νομοθεσία της Λιβερίας. Αντίγραφο της κοινοποίησης αποστέλλεται στο κράτος σημαίας του σκάφους και στην Ένωση εντός 24 ωρών.

               2.Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη σε περίπτωση παράβασης. Ο πλοίαρχος του σκάφους συνεργάζεται κατά την εξέλιξη της διαδικασίας επιθεώρησης.

               Κράτηση σκάφους – Ενημερωτική συνάντηση

               3.Εφόσον προβλέπεται από την κείμενη νομοθεσία της Λιβερίας για την περίπτωση παράβασης, κάθε ενωσιακό σκάφος που έχει διαπράξει παράβαση είναι δυνατόν να υποχρεωθεί να παύσει την αλιευτική του δραστηριότητα και, εάν το σκάφος είναι στη θάλασσα, να επιστρέψει σε λιμένα της Λιβερίας.

               4.Η Λιβερία κοινοποιεί στην Ένωση, εντός προθεσμίας είκοσι τεσσάρων (24) ωρών, τυχόν κράτηση ενωσιακού σκάφους που διαθέτει άδεια αλιείας. Η εν λόγω κοινοποίηση περιλαμβάνει έγγραφες αποδείξεις προς υποστήριξη της κράτησης του σκάφους.

               5.Πριν τη λήψη οποιωνδήποτε μέτρων κατά του σκάφους, του πλοιάρχου, του πληρώματος ή του φορτίου, εξαιρουμένων των μέτρων για την προστασία των αποδεικτικών στοιχείων, η Λιβερία συγκαλεί, κατόπιν αιτήματος της Ένωσης, εντός μιας εργάσιμης ημέρας από την κοινοποίηση της κράτησης σκάφους, ενημερωτική συνάντηση για να διευκρινίσει τα γεγονότα που οδήγησαν στην κράτηση σκάφους και να εξηγήσει ποια περαιτέρω μέτρα μπορεί να λάβει. Στην εν λόγω ενημερωτική συνάντηση επιτρέπεται να παρίσταται ένας εκπρόσωπος του κράτους σημαίας του σκάφους.

               Επιβολή κυρώσεων – Διαδικασία συμβιβασμού

               6.Η επιβολή κύρωσης για κάθε παράβαση καθορίζεται από τη Λιβερία σύμφωνα με τις διατάξεις της κείμενης εθνικής νομοθεσίας.

               7.Σε περίπτωση που ο πλοιοκτήτης δεν δεχθεί τα πρόστιμα και με την προϋπόθεση ότι η παράβαση δεν συνιστά εγκληματική πράξη, τίθεται σε εφαρμογή διαδικασία συμβιβασμού μεταξύ των αρχών της Λιβερίας και του ενωσιακού σκάφους με σκοπό τον φιλικό διακανονισμό πριν την κίνηση δικαστικής διαδικασίας. Στην εν λόγω διαδικασία συμβιβασμού μπορούν να συμμετέχουν εκπρόσωποι του κράτους σημαίας του σκάφους και της Ένωσης. Η διαδικασία συμβιβασμού περατώνεται το αργότερο τρεις (3) ημερολογιακές ημέρες από την κοινοποίηση κράτησης του σκάφους.

               Δικαστική διαδικασία — Τραπεζική εγγύηση

               8.Εάν αποτύχει η διαδικασία συμβιβασμού και η παράβαση παραπεμφθεί ενώπιον του αρμόδιου δικαστικού οργάνου, ο πλοιοκτήτης του σκάφους που διέπραξε την παράβαση καταθέτει τραπεζική εγγύηση σε τράπεζα που ορίζει η Λιβερία, το ποσό της οποίας καθορίζεται από τη Λιβερία, καλύπτει τις δαπάνες που συνδέονται με την κράτηση του σκάφους, το εκτιμώμενο πρόστιμο και τυχόν αποζημίωση. Η τραπεζική εγγύηση παραμένει δεσμευμένη έως την ολοκλήρωση της δικαστικής διαδικασίας.

               9.Η τραπεζική εγγύηση αποδεσμεύεται και επιστρέφεται αμέσως στον πλοιοκτήτη μετά την έκδοση της απόφασης:

               α)εις το ακέραιο, σε περίπτωση που δεν επιβληθούν κυρώσεις,

               β)στο ύψος του υπολοίπου, εάν η κύρωση είναι πρόστιμο κατώτερο του ποσού της τραπεζικής εγγύησης.

               10.Η Λιβερία ενημερώνει την Ένωση για την έκβαση της δικαστικής διαδικασίας εντός οκτώ (8) ημερολογιακών ημερών από την έκδοση απόφασης.

               Ελευθέρωση του σκάφους και του πληρώματος

               11.Το σκάφος και το πλήρωμά του επιτρέπεται να εγκαταλείψουν τον λιμένα μόλις πληρωθεί το πρόστιμο με διαδικασία συμβιβασμού ή μόλις κατατεθεί η τραπεζική εγγύηση.

               ΚΕΦΑΛΑΙΟ V

               ΝΑΥΤΟΛΟΓΗΣΗ

               1.Οι πλοιοκτήτες θυνναλιευτικών γρι-γρι και παραγαδιάρικων προσλαμβάνουν υπηκόους χωρών ΑΚΕ, υπό τους ακόλουθους όρους και περιορισμούς:

               –για τον στόλο των θυνναλιευτικών γρι-γρι, το 20 % τουλάχιστον των ναυτολογούμενων ναυτικών κατά την περίοδο αλιείας τόνου στην αλιευτική ζώνη τρίτων χωρών προέρχεται από χώρες ΑΚΕ,

               –για τον στόλο των παραγαδιάρικων θυνναλιευτικών, το 20 % τουλάχιστον των ναυτολογούμενων ναυτικών κατά την περίοδο αλιείας τόνου στην αλιευτική ζώνη τρίτων χωρών προέρχεται από χώρες ΑΚΕ.

               2.Οι πλοιοκτήτες καταβάλλουν προσπάθειες να ναυτολογούν τρεις (3) ειδικευμένους ναυτικούς της Λιβερίας ανά σκάφος. Οι πλοιοκτήτες επιλέγουν ελεύθερα τους ναυτικούς που ναυτολογούν στα σκάφη τους από τα ονόματα του καταλόγου που υποβάλλει η Υπηρεσία Εθνικής Αλιείας (BNF) στην Ένωση.

               3.Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται στα ενωσιακά σκάφη. Αυτό αφορά ιδίως την ελευθερία του συνεταιρίζεσθαι και την αποτελεσματική αναγνώριση του δικαιώματος συλλογικών διαπραγματεύσεων των εργαζομένων, καθώς και την κατάργηση των διακρίσεων σε θέματα απασχόλησης και άσκησης του επαγγέλματος.

               4.Οι συμβάσεις απασχόλησης των ναυτικών από τις χώρες ΑΚΕ συνάπτονται μεταξύ του(των) εκπροσώπου(ων) των πλοιοκτητών και των ναυτικών και/ή των συνδικαλιστικών τους οργανώσεων ή των εκπροσώπων τους. Αντίγραφο παραδίδεται στους υπογράφοντες, στην Υπηρεσία Εθνικής Αλιείας (BNF), στις ναυτιλιακές αρχές της Λιβερίας (Liberia Maritime Authority/LiMA) και στο Υπουργείο Εργασίας της Λιβερίας. Οι συμβάσεις αυτές εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, συμπεριλαμβανομένης της ασφάλισης ζωής, ασθενείας και ατυχήματος.

               5.Ο μισθός των ναυτικών από χώρες τις ΑΚΕ καταβάλλονται από τους πλοιοκτήτες. Ο μισθός καθορίζεται πριν την έκδοση της άδειας αλιείας με κοινή συμφωνία μεταξύ των πλοιοκτητών και των ναυτικών και/ή των συνδικαλιστικών τους οργανώσεων ή των εκπροσώπων τους. Εντούτοις, οι αποδοχές των ναυτικών δεν επιτρέπεται να είναι κατώτερες εκείνων που ισχύουν για ναυτικούς των αντίστοιχων χωρών τους και σε καμία περίπτωση κατώτερες από τις προβλεπόμενες από τους κανόνες της ΔΟΕ.

               6.Κάθε ναυτικός που προσλαμβάνεται από τα ενωσιακά σκάφη παρουσιάζεται στον πλοίαρχο του εκάστοτε σκάφους την παραμονή της ημέρας που προτείνεται για την επιβίβασή του. Εάν ναυτικός δεν παρουσιαστεί τη συμφωνηθείσα ημέρα και ώρα προς επιβίβασή του, ο πλοιοκτήτης απαλλάσσεται αυτόματα από την υποχρέωσή του να τον ναυτολογήσει.

               7.Εφόσον Λιβεριανός ναυτικός δεν αποβιβαστεί σε λιμένα της Λιβερίας, ο πλοιοκτήτης αναλαμβάνει τα έξοδα επαναπατρισμού τού ναυτικού στη Λιβερία το συντομότερο δυνατόν.

               8.Εάν το σκάφος δεν φθάσει τη συμφωνηθείσα ώρα στον προσυμφωνηθέντα λιμένα για την επιβίβαση του Λιβεριανού ναυτικού, ο πλοιοκτήτης καταβάλλει τα έξοδα αναμονής του Λιβεριανού ναυτικού στον λιμένα (διαμονή, διατροφή, κ.λ.π.) με ημερήσια αποζημίωση 80 ευρώ για τον αριθμό ημερών αδυναμίας του ναυτικού να επιβιβασθεί στο σκάφος.

               9.Οι πλοιοκτήτες διαβιβάζουν ετησίως πληροφορίες για τους ναυτικούς που ναυτολογούν. Στις εν λόγω πληροφορίες περιλαμβάνεται ο αριθμός των ναυτικών που είναι υπήκοοι:

               α)της Ένωσης,

               β)χώρας ΑΚΕ, με διαχωρισμό των Λιβεριανών ναυτικών από τους ναυτικούς υπηκόους χωρών της ΑΚΕ και

               γ)χωρών που δεν είναι μέλη της ΑΚΕ και της Ένωσης.

               Προσαρτήματα στο παρόν παράρτημα

               Προσάρτημα 1 – Έντυπο αίτησης για τη χορήγηση άδειας αλιείας

               Προσάρτημα 2 – Τεχνικό δελτίο

               Προσάρτημα 3 – Ημερολόγιο αλιείας

               Προσάρτημα 4 – Μορφή του μηνύματος στίγματος VMS

               Προσάρτημα 5 – Όρια της αλιευτικής ζώνης της Λιβερίας

               Προσάρτημα 6 – Ηλεκτρονική αναφορά αλιευτικών δραστηριοτήτων

               Προσάρτημα 7 – Στοιχεία επικοινωνίας των αρχών της Λιβερίας

               Προσάρτημα 8 – Έντυπα δήλωσης αλιευμάτων

               Προσάρτημα 1

               ΣΥΜΦΩΝΙΑ ΑΛΙΕΙΑΣ ΜΕΤΑΞΥ ΤΗΣ ΛΙΒΕΡΙΑΣ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ

               ΕΝΤΥΠΟ ΑΙΤΗΣΗΣ ΓΙΑ ΤΗ ΧΟΡΗΓΗΣΗ ΑΔΕΙΑΣ ΑΛΙΕΙΑΣ

               Ι- ΑΙΤΩΝ

               1.
                     Ονοματεπώνυμο του πλοιοκτήτη: .....................................................................................................................................

               2.
                     Διεύθυνση του πλοιοκτήτη: .....................................................................................................................................

               2.
                     Επωνυμία της ένωσης ή ονοματεπώνυμο του πράκτορα του πλοιοκτήτη: .....................................................................................................................................

               3.
                     Διεύθυνση της ένωσης ή του πράκτορα του πλοιοκτήτη (κατά περίπτωση): .....................................................................................................................................

               4.
                     Τηλέφωνο: Φαξ: Ηλεκτρονικό ταχυδρομείο:

               5.
                     Ονοματεπώνυμο του πλοιάρχου: Υπηκοότητα: Ηλεκτρονικό ταχυδρομείο:

               6.
                     Ονοματεπώνυμο και διεύθυνση του πράκτορα στη Λιβερία:

               .....................................................................................................................................

               ΙΙ-ΣΤΟΙΧΕΙΑ ΑΝΑΓΝΩΡΙΣΗΣ ΤΟΥ ΣΚΑΦΟΥΣ

               1.
                     Όνομα του σκάφους: .....................................................................................................................................

               2.
                     Κράτος σημαίας: .....................................................................................................................................

               3.
                     Εξωτερικός αριθμός νηολογίου: .....................................................................................................................................

               4.
                     Λιμένας νηολόγησης: ………………………..…………. MMSI: ……………..……….…….

               Αριθμός IMO: ….….….

               5.
                     Ημερομηνία υπαγωγής του σκάφους στην παρούσα σημαία: ........./......../.............

               Προηγούμενη χώρα σημαίας (εφόσον υπάρχει): ....................

               6.
                     Έτος και τόπος ναυπήγησης: ....../......./.......... (τόπος) ..........................................

               Διακριτικό κλήσεως ασυρμάτου: .....................................

               7.
                     Συχνότητα κλήσεως ασυρμάτου: ....................................

               Αριθμός δορυφορικού τηλεφώνου: ..............................

               8.
                     Υλικό κατασκευής του κύτους του σκάφους:
                     ◻ Χάλυβας
                     ◻ Ξύλο
                     ◻ Πολυεστέρας
                     ◻ Άλλο

               ΙΙΙ - ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΟΥ ΣΚΑΦΟΥΣ ΚΑΙ ΕΞΟΠΛΙΣΜΟΣ

               1.
                     Μήκος (ολικό): ..................................................
                     Πλάτος: ..............................

               2.
                     Ολική χωρητικότητα (σε GT): ..............................
                     Καθαρή χωρητικότητα: …………………...

               3.
                     Ισχύς της κύριας μηχανής σε KW: .......................
                     Μάρκα: ................................
                  Τύπος: ...........................................

               4.
                     Τύπος σκάφους:
                     ◻ Θυνναλιευτικό γρι-γρι
                     ◻ Παραγαδιάρικο

                     ◻ Με καλάμι:

               5.
                     Αλιευτικά εργαλεία: ..................................................................................................

               6.
                     Αλιευτικές ζώνες: .................................................
                     Στοχευόμενα είδη: …………………

               7.
                     Ορισθείς λιμένας για τις δραστηριότητες εκφόρτωσης: ....................................................................

               8.
                     Συμπληρωματικό πλήρωμα: ..................................................................................................

               9.
                     Μέθοδος συντήρησης αλιευμάτων στο σκάφος:

                  ◻ Ψύξη
                     ◻ Ψύξη συντήρησης
                     ◻ Μεικτή
                     ◻ Κατάψυξη

               10.
                     Ημερήσια ικανότητα κατάψυξης σε τόνους/24 ώρες: .................
                     Χωρητικότητα αμπαριών: ……...................
                  Αριθμός: .....

               11.
                     Πομπός VMS:

               Κατασκευαστής: ............................. Μοντέλο: ........................... Αριθμός σειράς: ........................

               Έκδοση λογισμικού: ....................................Παρακολούθηση μέσω δορυφόρου: ...........................

               12.
                     Βοηθήματα ναυσιπλοΐας και εύρεσης στίγματος: …………………………………………………………………………………………..……

               IV – ΛΟΙΠΕΣ ΠΛΗΡΟΦΟΡΙΕΣ

               1.
                     Πλήρης ονομασία και διεύθυνση ασφαλιστικής εταιρείας: …………………………………………………………………………………………………

               2.
                     Αριθμός νηολογίου και μάρκα ελικοπτέρου που τυχόν φέρει το σκάφος: …………………………………………………………………………………………………

               3.
                     Αριθμός νηολογίου, μάρκα και φορέας εκμετάλλευσης του αεροσκάφους που πρόκειται να χρησιμοποιείται στις αλιευτικές δραστηριότητες: …………………………………………………………………………………………………

               4.
                     Δήλωση εάν ο πλοιοκτήτης ή ο ναυλωτής του σκάφους είναι αφερέγγυος ή βρίσκεται σε διαδικασία πτώχευσης σύμφωνα με τον νόμο σε οποιοδήποτε κράτος: …………………………………………………………………………………………………

               5.
                     Δήλωση εάν ο πλοιοκτήτης, ο φορέας εκμετάλλευσης ή το σκάφος εμπλέκεται σε παραβίαση νόμου της Δημοκρατίας της Λιβερίας: …………………………………………………………………………………………………

               6.
                     Είχε άδεια το ανωτέρω ταυτοποιούμενο σκάφος, με την τρέχουσα ονομασία/σημαία του, ή με τυχόν προηγούμενες ονομασίες/σημαίες του, ή ανεστάλη ή ανακλήθηκε η άδειά του τα τρία προηγούμενα έτη;

               ΝΑΙ______ ΟΧΙ_______

               Εάν ναι, να καταγραφούν και να επισυναφθούν σε χωριστό φύλλο οι περιστάσεις κάθε περίπτωσης και να εξηγηθεί η τρέχουσα κατάσταση αναστολής ή ανάκλησης.

               7.
                     Περιλαμβάνεται το σκάφος στο ισχύον μητρώο υγείας σκαφών;

               ΝΑΙ______ ΟΧΙ_______

               Ο κάτωθι υπογεγραμμένος βεβαιώνω ότι οι πληροφορίες που περιλαμβάνονται στην παρούσα αίτηση είναι ακριβείς και παρέχονται καλή τη πίστει.

               (Τόπος)...............................................,  ……/………/………………

               Ονοματεπώνυμο του αιτούντος:

               Προσάρτημα 2

               ΤΕΧΝΙΚΟ ΔΕΛΤΙΟ:

                        (1)Αλιευτική ζώνη:

                        12 ναυτικά μίλια από τη γραμμή βάσης, εξαιρουμένων των ζωνών στις οποίες απαγορεύεται η ναυσιπλοΐα και η αλιεία που προβλέπονται στο προσάρτημα 5.

                        (2)Επιτρεπόμενες κατηγορίες:

                        Για τα θυνναλιευτικά γρι-γρι

                        Παραγαδιάρικα επιφανείας

                        (3)Παρεμπίπτοντα αλιεύματα:

                        Τήρηση των συστάσεων της ICCAT και του FAO.

                        (4)Τέλη και χωρητικότητα:

                        Τέλη ανά τόνο αλιευμάτων

                        Θυνναλιευτικά γρι-γρι και παραγαδιάρικα επιφανείας:

                        - 1ο έτος: 55 ευρώ ανά τόνο

                        - 2ο και 3ο έτος: 60 ευρώ ανά τόνο

                        - 4ο έτος: 65 ευρώ ανά τόνο

                        - 5ο έτος: 70 ευρώ ανά τόνο

                        Ετήσιο προκαταβαλλόμενο τέλος (συμπεριλαμβανόμενων όλων των εθνικών και τοπικών επιβαρύνσεων, εξαιρουμένων των λιμενικών τελών και των εξόδων παροχής υπηρεσιών):

                        - Θυνναλιευτικά γρι-γρι: 7 150 ευρώ ετησίως, κατά τη διάρκεια του πρωτοκόλλου

                        - Παραγαδιάρικα επιφανείας: 2 200 ευρώ ετησίως, κατά τη διάρκεια του πρωτοκόλλου

                        Αριθμός σκαφών που επιτρέπεται να αλιεύουν

                        28 θυνναλιευτικά γρι-γρι

                        6 παραγαδιάρικα επιφανείας.

                        (5)Άλλα:

                        Τέλος αδείας για τα σκάφη υποστήριξης: 3 000 ευρώ ανά σκάφος ετησίως.

                        Παρατηρητές του 15% των σκαφών που επιτρέπεται να αλιεύουν·

                        Κατ’ αποκοπή χρηματοδοτική συνεισφορά παρατηρητή: 400 ευρώ ανά σκάφος ετησίως.

                        Ναυτικοί: Το 20% των ναυτικών που ναυτολογούνται είναι υπήκοοι χωρών ΑΚΕ.

               Προσάρτημα 3

                        ΗΜΕΡΟΛΟΓΙΟ ΑΛΙΕΙΑΣ - ΗΜΕΡΟΛΟΓΙΟ ΑΛΕΙΑΣ ΤΟΝΟΥ ΤΗΣ ICCAT

                        Παραγάδι

                        Ζωντανό δόλωμα

                        Γρι-γρι

                        Τράτα

                        Άλλα εργαλεία

                        Όνομα του σκάφους: …………………………………………………….

                        Ολική χωρητικότητα: ………………………………………….

                        ΑΝΑΧΩΡΗΣΗ του σκάφους:
                        ΕΠΙΣΤΡΟΦΗ του σκάφους:

                        Μήνας

                        Ημέρα

                        Έτος

                        Λιμένας

                        Κράτος σημαίας: ……………………………………………………..

                        Χωρητικότητα - (MT): …………………………………………

                        Αριθ. νηολογίου: ………………………………………………..

                        Πλοίαρχος:  ……………………………………………..

                        Πλοιοκτήτης: ……………………………………………………

                        Αριθ. μελών πληρώματος: ………………………………………………..

                        Διεύθυνση: ………………………………………………….

                        Ημερομηνία έκθεσης: ………………………………………….

                        (Συντάκτης):

                        ……………………………………….................................

                        Αριθ. ημερών στη θάλασσα:

                        Αριθ. ημερών αλιείας:

                        Αριθ. ποντίσεων:

                        Αριθ. ταξιδίου:

                        Ημερομηνία

                        Τομέας

                        Αλιεύματα

                        Isco usado na pesca
                        Χρησιμοποιηθέν δόλωμα

                        Μήνας

                        Ημέρα

                        Γεωγραφικό πλάτος Β/Ν

                        Γεωγραφικό μήκος Α/Δ

                        Θερμοκρασία στην επιφάνεια του νερού
                        (ºC)

                        Αλιευτική προσπάθεια
                        Αριθ. χρησιμοποιηθέντρων αγκιστριών

                        Ερυθρός τόνος
                        Thunnus

                        thynnus ή

                        maccoyi

                        Τόνος κιτρινόπτερος
                        Thunnus

                        albacares

                        Τόνος μεγαλόφθαλμος
                        Thunnus

                        obesus

                        Τόνος μακρόπτερος
                        Thunnus

                        alalunga

                        Ξιφίας
                        Xiphias

                        gladius

                        Στικτό μάρλιν

                        Λευκό μάρλιν
                        Tetraptunus

                        audax ή albidus

                        Μαύρο μάρλιν
                        Makaira

                        indica

                        Ιστιοφόρος
                        Istiophorus albicans ή platypterus

                        Παλαμίδα
                        Katsuwonus

                        pelamis

                        Διάφορα αλιεύματα

                        Ημερήσιο σύνολο
                        (βάρος μόνον σε kg)

                        Λουτσοζαργάνες

                        Καλαμάρια

                        Ζωντανό δόλωμα

                        (Άλλο)

                        Αριθ.

                        Βάρος σε kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        ΒΑΡΟΣ ΕΚΦΟΡΤΩΣΗΣ (ΣΕ KG)

                        Σημειώσεις

                        1 – Χρησιμοποιήστε ένα φύλλο ανά μήνα και μία γραμμή ανά ημέρα.
                           2 - Στο τέλος κάθε ταξιδιού αποστείλατε αντίγραφο του ημερολογίου στον ανταποκριτή σας ή στην ICCAT, Calle Corazon de Maria, 8, 28002 Madrid, Spain

                        3 - Ως «ημέρα» νοείται η ημέρα πόντισης του παραγαδιού.
                           4 - Η αλιευτική περιοχή αφορά το στίγμα του σκάφους. Στρογγυλοποιήστε σε πρώτα λεπτά και καταγράψατε τις μοίρες γεωγραφικού πλάτους και γεωγραφικού μήκους. Μην ξεχάσετε να καταγράψετε Β/Ν και Α/Δ.

                        5 - Η τελευταία γραμμή (βάρος εκφόρτωσης)- πρέπει να συμπληρώνεται μόνο στο τέλος του ταξιδίου. Πρέπει να καταχωρίζεται το πραγματικό βάρος κατά την εκφόρτωση.
                        6 - Όλα τα στοιχεία του παρόντος προσαρτήματος έχουν αυστηρά εμπιστευτικό χαρακτήρα.

               Προσάρτημα 4

               ΔΙΑΒΙΒΑΣΗ ΜΗΝΥΜΑΤΩΝ VMS ΣΤΗ ΛΙΒΕΡΙΑ

               ΑΝΑΦΟΡΑ ΣΤΙΓΜΑΤΟΣ

                        Στοιχείο δεδομένου:

                        Κωδικός

                        Υποχρεωτικό ή προαιρετικό

                        Παρατηρήσεις

                        Αρχή εγγραφής

                        SR

                        M

                        Στοιχεία του συστήματος που προσδιορίζουν την έναρξη της εγγραφής

                        Αποδέκτης

                        AD

                        M

                        Στοιχεία του μηνύματος – Παραλήπτης, τριψήφιος κωδικός της χώρας (ISO-3166)

                        Από

                        FR

                        M

                        Στοιχεία του μηνύματος – Αποστολέας, τριψήφιος κωδικός της χώρας (ISO-3166)

                        Κράτος σημαίας

                        FR

                        M

                        Στοιχεία του μηνύματος – Κράτος σημαίας, τριψήφιος κωδικός (ISO-3166)

                        Τύπος μηνύματος

                        TM

                        M

                        Στοιχεία του μηνύματος – Τύπος μηνύματος (ENT, POS, EXI)

                        Διακριτικό κλήσεως ασυρμάτου (IRCS)

                        RC

                        M

                        Στοιχεία του σκάφους – Διεθνές σήμα κλήσεως ασυρμάτου του σκάφους (IRCS)

                        Εσωτερικός αριθμός αναφοράς του συμβαλλόμενου μέρους

                        IR

                        O

                        Στοιχεία του σκάφους – Μοναδικός τριψήφιος κωδικός (ISO-3166) του συμβαλλόμενου μέρους ακολουθούμενος από τον αριθμό

                        Εξωτερικός αριθμός νηολογίου

                        XR

                        M

                        Στοιχεία του σκάφους – Αριθμός που εμφαίνεται στην πλευρά του σκάφους (ISO 8859.1)

                        Γεωγραφικό πλάτος

                        LT

                        M

                        Στοιχεία στίγματος του σκάφους – Στίγμα σε μοίρες και δεκαδικές μοίρες Β/Ν ΜΜ.μμμ (WGS84)

                        Γεωγραφικό μήκος

                        LG

                        M

                        Στοιχεία στίγματος του σκάφους – Στίγμα σε μοίρες και δεκαδικές μοίρες Α/Δ ΜΜ.μμμ (WGS84)

                        Πορεία

                        CO

                        M

                        Πορεία του σκάφους σε κλίμακα 360 °

                        Ταχύτητα

                        SP

                        M

                        Ταχύτητα του σκάφους σε δεκάδες κόμβων

                        Ημερομηνία

                        DA

                        M

                        Στοιχεία στίγματος του σκάφους – Ημερομηνία καταγραφής του στίγματος UTC (ΕΕΕΕΜΜΗΗ)

                        Χρόνος

                        TI

                        M

                        Στοιχεία στίγματος του σκάφους – Ώρα καταγραφής του στίγματος UTC (ΩΩΛΛ)

                        Τέλος εγγραφής

                        ER

                        M

                        Στοιχεία του συστήματος που προσδιορίζουν το τέλος της εγγραφής

               M = Υποχρεωτικό στοιχείο δεδομένων

               O = Προαιρετικό στοιχείο δεδομένων

               Κάθε διαβίβαση δεδομένων έχει την ακόλουθη δομή:

               (1)Οι χαρακτήρες που χρησιμοποιούνται πρέπει να είναι σύμφωνοι με το πρότυπο ISO 8859.1

               (2)Μια διπλή πλάγια κάθετος (//) και οι χαρακτήρες «SR» υποδηλώνουν την αρχή του μηνύματος.

               (3)Κάθε στοιχείο δεδομένου ταυτοποιείται βάσει του κωδικού του και διαχωρίζεται από τα λοιπά στοιχεία δεδομένων με μια διπλή πλάγια κάθετο (//).

               (4)Μονή πλάγια κάθετος (/) χωρίζει τον κωδικό από τα δεδομένα.

               (5)Ο κωδικός «ER» ακολουθούμενος από διπλή πλάγια κάθετο (//) δηλώνει το τέλος του μηνύματος.

               (6)Τα προαιρετικά δεδομένα στοιχείων πρέπει να παρεμβάλλονται μεταξύ της έναρξης και του τέλους του μηνύματος.

               Προσάρτημα 5

               ΟΡΙΑ ΤΗΣ ΑΛΙΕΥΤΙΚΗΣ ΖΩΝΗΣ ΤΗΣ ΛΙΒΕΡΙΑΣ

               ΓΕΩΓΡΑΦΙΚΕΣ ΣΥΝΤΕΤΑΓΜΕΝΕΣ ΤΗΣ ΑΛΙΕΥΤΙΚΗΣ ΖΩΝΗΣ

               Οι αρμόδιες αρχές της Λιβερίας κοινοποιούν στις αρμόδιες αρχές της Ένωσης, πριν την έναρξη προσωρινής εφαρμογής του πρωτοκόλλου, τις γεωγραφικές συντεταγμένες της βασικής γραμμής της Λιβερίας, της αλιευτικής ζώνης της Λιβερίας και τις ζώνες όπου απαγορεύεται η ναυσιπλοΐα και η αλιεία. Οι αρχές της Λιβερίας αναλαμβάνουν επίσης τη δέσμευση να κοινοποιούν τουλάχιστον ένα μήνα ενωρίτερα οποιαδήποτε αλλαγή των εν λόγω οριοθετήσεων.

               Προσάρτημα 6

               ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΑΧΕΙΡΙΣΗ ΚΑΙ ΤΗΝ ΕΦΑΡΜΟΓΗ ΤΟΥ ΗΛΕΚΤΡΟΝΙΚΟΥ ΣΥΣΤΗΜΑΤΟΣ ΚΟΙΝΟΠΟΙΗΣΗΣ ΔΕΔΟΜΕΝΩΝ ΤΩΝ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ (ERS)

               Γενικές διατάξεις

               1)Κάθε ενωσιακό αλιευτικό σκάφος πρέπει να είναι εξοπλισμένο με ηλεκτρονικό σύστημα, εφεξής «ERS», με δυνατότητα καταγραφής και διαβίβασης δεδομένων για την αλιευτική δραστηριότητα του σκάφους, εφεξής «δεδομένα ERS», όταν το εν λόγω σκάφος αλιεύει στην αλιευτική ζώνη της Λιβερίας.

               2)Ενωσιακό σκάφος το οποίο δεν είναι εξοπλισμένο με ERS ή του οποίου το ERS δεν λειτουργεί, δεν επιτρέπεται να εισέλθει στην αλιευτική ζώνη της Λιβερίας για να ασκήσει αλιευτικές δραστηριότητες.

               3)Τα δεδομένα ERS διαβιβάζονται σύμφωνα με τις διαδικασίες του κράτους σημαίας του σκάφους, ήτοι αποστέλλονται καταρχήν στο Κέντρο Παρακολούθησης της Αλιείας (εφεξής «ΚΠΑ») του κράτους σημαίας, το οποίο τα διαθέτει αυτομάτως στο ΚΠΑ της Λιβερίας.

               4)Το κράτος σημαίας και η Λιβερία μεριμνούν ώστε τα οικεία ΚΠΑ να είναι εφοδιασμένα με τον εξοπλισμό πληροφορικής και τα αναγκαία λογισμικά για την αυτόματη διαβίβαση των δεδομένων ERS σε μορφότυπο XML, και διαθέτουν διαδικασία διασφάλισης με δυνατότητα καταγραφής και αποθήκευσης των δεδομένων ERS σε μορφή αναγνώσιμη μέσω υπολογιστή για χρονικό διάστημα τουλάχιστον τριών (3) ετών.

               5)Κάθε αλλαγή ή επικαιροποίηση του εν λόγω μορφοτύπου προσδιορίζεται και καταχωρίζεται η σχετική ημερομηνία, και πρέπει να είναι πλήρως λειτουργική έξι (6) μήνες αφότου τεθεί σε εφαρμογή.

               6)Η διαβίβαση των δεδομένων ERS πραγματοποιείται με χρήση των ηλεκτρονικών μέσων επικοινωνίας που διαχειρίζεται η Ευρωπαϊκή Επιτροπή εξ ονόματος της ΕΕ, των επονομαζόμενων DEH (Data Exchange Highway).

               7)Το κράτος σημαίας και η Λιβερία ορίζουν από έναν ανταποκριτή ERS, ο οποίος ενεργεί ως σημείο επαφής.

               α)Οι ανταποκριτές ERS διορίζονται για ελάχιστη περίοδο έξι (6) μηνών.

               β)Τα ΚΠΑ του κράτους σημαίας και της Λιβερίας κοινοποιούν αμοιβαία, πριν από την έναρξη παραγωγής του ERS από τον προμηθευτή, τα στοιχεία (όνομα, διεύθυνση, αριθμός τηλεφώνου και τηλετύπου, διεύθυνση ηλεκτρονικού ταχυδρομείου) του αντίστοιχου ανταποκριτή ERS.

               γ)Οποιαδήποτε μεταβολή των στοιχείων του ανταποκριτή ERS πρέπει να κοινοποιείται αμελλητί.

               Λήψη και κοινοποίηση δεδομένων ERS

               8)Το ενωσιακό αλιευτικό σκάφος πρέπει:

               α)να διαβιβάζει καθημερινά τα δεδομένα ERS για κάθε ημέρα παρουσίας στην αλιευτική ζώνη της Λιβερίας·

               β)να καταγράφει για κάθε αλιευτική δραστηριότητα τις ποσότητες κάθε είδους που αλιεύεται και διατηρείται επί του σκάφους ως στοχευόμενο είδος ή ως παρεμπίπτον ή απορριπτόμενο αλίευμα·

               γ)να δηλώνει τα μηδενικά αλιεύματα κάθε είδους που καθορίζονται στην άδεια αλιείας που έχει εκδώσει η Λιβερία·

               δ)να ταυτοποιεί κάθε είδος βάσει του αντίστοιχου τριψήφιου κωδικού FAO·

               ε)εκφράζει την ποσότητα σε χιλιόγραμμα βάρους των ζωντανών ιχθύων και, εάν είναι αναγκαίο, σε αριθμό ιχθύων·

               στ)να καταχωρίζει στα δεδομένα ERS, για κάθε είδος, τις ποσότητες που μεταφορτώνονται ή/και εκφορτώνονται·

               ζ)να καταγράφει στα δεδομένα ERS, σε κάθε είσοδο (μήνυμα COE) και έξοδο (μήνυμα COX) στην αλιευτική ζώνη της Λιβερίας, ειδικό μήνυμα το οποίο περιλαμβάνει, για κάθε είδος που προσδιορίζεται στην άδεια αλιείας που έχει χορηγήσει η Λιβερία, τις ποσότητες των αλιευμάτων επί του σκάφους κατά τον χρόνο κάθε διέλευσης·

               η)να διαβιβάζει καθημερινά τα δεδομένα ERS στο ΚΠΑ του κράτους σημαίας, στον μορφότυπο που προβλέπεται στην παράγραφο 3 ανωτέρω, το αργότερο στις 23:59 UTC.

               9)Ο πλοίαρχος είναι υπεύθυνος για την ακρίβεια των δεδομένων ERS που καταγράφονται και διαβιβάζονται.

               10)Το ΚΠΑ του κράτους σημαίας αποστέλλει αυτομάτως και αμέσως τα δεδομένα ERS στο KΠΑ της Λιβερίας.

               11)Το KΠΑ της Λιβερίας επιβεβαιώνει τη λήψη των δεδομένων ERS μέσω απαντητικού μηνύματος και χειρίζεται όλα τα δεδομένα ERS με εμπιστευτικότητα.

               Βλάβη του συστήματος ERS επί του σκάφους, ή/και κατά τη μετάδοση δεδομένων ERS μεταξύ του σκάφους και του FMC του κράτους σημαίας

               12)Το κράτος σημαίας ενημερώνει αμελλητί τον πλοίαρχο ή/και τον πλοιοκτήτη του σκάφους που φέρει τη σημαία του, ή τον εκπρόσωπό του, για κάθε τεχνική βλάβη του εγκατεστημένου συστήματος ERS ή για οποιοδήποτε πρόβλημα λειτουργίας στη διαβίβαση των δεδομένων ERS μεταξύ του σκάφους και του KΠΑ του κράτους σημαίας.

               13)Το κράτος σημαίας ενημερώνει τη Λιβερία σχετικά με τη διαπιστωθείσα βλάβη και τα διορθωτικά μέτρα που ελήφθησαν.

               14)Σε περίπτωση βλάβης του εγκατεστημένου συστήματος ERS, ο πλοίαρχος ή/και ο πλοιοκτήτης μεριμνά για την επισκευή ή την αντικατάσταση του συστήματος ERS εντός δέκα (10) ημερολογιακών ημερών. Εάν το σκάφος καταπλεύσει σε λιμένα εντός της συγκεκριμένης προθεσμίας των δέκα (10) ημερολογιακών ημερών, δεν επιτρέπεται να συνεχίσει τις αλιευτικές του δραστηριότητες στην αλιευτική ζώνη της Λιβερίας παρά μόνο όταν το σύστημα ERS θα είναι σε άριστη κατάσταση λειτουργίας, εκτός εάν λάβει σχετική άδεια από τη Λιβερία.

               15)Αλιευτικό σκάφος δεν μπορεί να αποπλεύσει από λιμένα εφόσον έχει σημειωθεί τεχνική βλάβη του συστήματος ERS μέχρι:

               α)να τεθεί και πάλι σε κατάσταση λειτουργίας το οικείο σύστημα ERS, σύμφωνα με τις απαιτήσεις του κράτους σημαίας και της Λιβερίας, ή

               β)να λάβει την άδεια του κράτους σημαίας. Στη δεύτερη περίπτωση, το κράτος σημαίας ενημερώνει τη Λιβερία για την απόφασή του πριν αναχωρήσει το σκάφος.

               16)Κάθε σκάφος της ΕΕ που αλιεύει στην αλιευτική ζώνη της Λιβερίας με σύστημα ERS στο οποίο έχει σημειωθεί βλάβη, οφείλει να διαβιβάζει καθημερινά και το αργότερο ως τις 23:59 UTC όλα τα δεδομένα ERS στο KΠΑ του κράτους σημαίας του με κάθε άλλο διαθέσιμο ηλεκτρονικό μέσο επικοινωνίας στο οποίο έχει πρόσβαση το KΠΑ της Λιβερίας.

               17)Τα δεδομένα ERS που δεν κατέστη δυνατό να τεθούν στη διάθεση της Λιβερίας μέσω του συστήματος ERS λόγω βλάβης, όπως προβλέπεται στην παράγραφο 12, διαβιβάζονται από το KΠΑ του κράτους σημαίας στο KΠΑ της Λιβερίας σε άλλη ηλεκτρονική μορφή που συμφωνείται από κοινού. Η εν λόγω εναλλακτική διαβίβαση θεωρείται ότι αποτελεί προτεραιότητα και εξυπακούεται ότι οι προθεσμίες διαβίβασης που ισχύουν συνήθως μπορούν να μην τηρηθούν.

               18)Εάν το Λιβερία της Λιβερίας δεν λάβει τα δεδομένα ERS ενός σκάφους επί τρεις (3) συνεχόμενες ημέρες, η Λιβερία μπορεί να δώσει εντολή στο σκάφος να επιστρέψει αμέσως σε λιμένα τον οποίο θα ορίσει η Λιβερία για έρευνα.

               Βλάβη στα ΚΠΑ — Αδυναμία λήψης των δεδομένων ERS από το ΚΠΑ της Λιβερίας

               19)Σε περίπτωση που ένα ΚΠΑ δεν λαμβάνει δεδομένα ERS, o οικείος ανταποκριτής ERS ενημερώνει αμελλητί τον ανταποκριτή ERS του άλλου ΚΠΑ και, εφόσον είναι απαραίτητο, συνεργάζεται μαζί του για την επίλυση του προβλήματος.

               20)Το ΚΠΑ του κράτους σημαίας και το ΚΠΑ της Λιβερίας συμφωνούν από κοινού, πριν από την έναρξη λειτουργίας του ERS, σχετικά με τα εναλλακτικά ηλεκτρονικά μέσα επικοινωνίας που θα πρέπει να χρησιμοποιούνται για τη διαβίβαση των δεδομένων ERS σε περίπτωση βλάβης των ΚΠΑ, και ενημερώνονται αμοιβαία αμελλητί για οποιαδήποτε τροποποίηση.

               21)Εάν το ΚΠΑ της Λιβερίας ενημερώσει ότι τα δεδομένα ERS δεν έχουν ληφθεί, το ΚΠΑ του κράτους σημαίας εντοπίζει τα αίτια του προβλήματος και λαμβάνει τα κατάλληλα μέτρα για την επίλυση του προβλήματος. Το ΚΠΑ του κράτους σημαίας ενημερώνει το ΚΠΑ της Λιβερίας και την ΕΕ σχετικά με τα αποτελέσματα και τα ληφθέντα μέτρα εντός είκοσι τεσσάρων (24) ωρών από τη διαπίστωση της βλάβης.

               22)Εάν για την επίλυση του προβλήματος απαιτείται διάστημα μεγαλύτερο των 24 ωρών, το ΚΠΑ του κράτους σημαίας διαβιβάζει αμελλητί τα απαιτούμενα δεδομένα ERS στο ΚΠΑ της Λιβερίας χρησιμοποιώντας εναλλακτικά μέσα, όπως προβλέπεται στο σημείο 20.

               23)Η Λιβερία ενημερώνει τις αρμόδιες υπηρεσίες ελέγχου (MCS) της χώρας ώστε τα σκάφη της ΕΕ να μην θεωρηθεί ότι διαπράττουν παράβαση λόγω της μη διαβίβασης των δεδομένων ERS από το ΚΠΑ της Λιβερίας εξαιτίας της βλάβης ενός εκ των ΚΠΑ.

               Συντήρηση των ΚΠΑ

               24)Οι προγραμματισμένες εργασίες συντήρησης ενός ΚΠΑ (πρόγραμμα συντήρησης), οι οποίες ενδέχεται να επηρεάσουν την ανταλλαγή δεδομένων ERS πρέπει να κοινοποιούνται στο άλλο ΚΠΑ τουλάχιστον εβδομήντα δύο (72) ώρες πριν από την εκτέλεσή τους, ει δυνατόν με αναφορά της ημερομηνίας και της διάρκειας συντήρησης. Για τις μη προγραμματισμένες εργασίες συντήρησης, οι εν λόγω πληροφορίες αποστέλλονται το συντομότερο δυνατόν στο άλλο ΚΠΑ.

               25)Κατά τη διάρκεια της συντήρησης, η διαβίβαση των δεδομένων ERS μπορεί να αναβληθεί έως ότου το σύστημα τεθεί εκ νέου σε λειτουργία. Τα σχετικά δεδομένα ERS διαβιβάζονται αμέσως μετά το πέρας των εργασιών συντήρησης.

               26)Εάν οι εργασίες συντήρησης διαρκέσουν περισσότερες από είκοσι τέσσερις (24) ώρες, τα δεδομένα ERS διαβιβάζονται στο άλλο ΚΠΑ με τη χρήση ενός από τα εναλλακτικά ηλεκτρονικά μέσα που προβλέπονται στο σημείο 20.

               27)Η Λιβερία ενημερώνει τις αρμόδιες υπηρεσίες ελέγχου (MCS) της χώρας ώστε τα ενωσιακά σκάφη να μην θεωρηθεί ότι διαπράττουν παράβαση εξαιτίας της μη διαβίβασης των δεδομένων ERS λόγω εργασιών συντήρησης σε ένα ΚΠΑ.

               Προσάρτημα 7

               ΣΤΟΙΧΕΙΑ ΕΠΙΚΟΙΝΩΝΙΑΣ ΤΩΝ ΑΡΧΩΝ ΤΗΣ ΛΙΒΕΡΙΑΣ

               1.
                     Υπουργείο Γεωργίας:

               Διεύθυνση: LIBSUCO Compound, LPRC Road, off Somalia Drive, Gardnersville, Liberia

               Ταχυδρομική διεύθυνση: P.O. Box 10-9010, 1000 Monrovia 10, Liberia

               2.
                     Αρχή έκδοσης άδειας αλιείας: Bureau of National Fisheries

               Διεύθυνση: UN Drive, opposite LBDI, Freepoint Branch, Bushrod Island, Monrovia, Liberia

               Ταχυδρομική διεύθυνση: c/o Ministry of Agriculture, P.O. Box 10-9010, 1000 Monrovia, Liberia
               Ηλεκτρονικό ταχυδρομείο:

                  bnf@liberiafisheries.net

               ;

                  williamyboeh@gmail.com

               Τηλέφωνο: +231-770-251-983, +231-888-198-006

               3.
                     Κέντρο Παρακολούθησης Αλιείας:

               Διεύθυνση: Liberia Coast Guard Base, Bong Mines Bridge, Bushrod Island

               Ηλεκτρονικό ταχυδρομείο:

                  fmc@liberiafisheries.net

               Τηλέφωνο: +231-880-431-581

               4.
                     Κοινοποίηση εισόδου και εξόδου:

               Ηλεκτρονικό ταχυδρομείο:

                  fmc@liberiafisheries.net

               Προσάρτημα 8

               ΕΝΤΥΠΟ ΔΗΛΩΣΗΣ ΑΛΙΕΥΜΑΤΩΝ

               ΠΑΡΑΡΤΗΜΑ III

               Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στη μεικτή επιτροπή

               (1)Η Επιτροπή εξουσιοδοτείται να διαπραγματεύεται με τη Δημοκρατία της Λιβερίας και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τις τροποποιήσεις του πρωτοκόλλου σχετικά με τα ακόλουθα ζητήματα:

               α)επανεξέταση των αλιευτικών δυνατοτήτων σύμφωνα με τα άρθρα 6 και 7 του πρωτοκόλλου·

               β)απόφαση σχετικά με τους τρόπους τομεακής στήριξης σύμφωνα με το άρθρο 4 του πρωτοκόλλου·

               γ)τεχνικές διατάξεις του πρωτοκόλλου και του παραρτήματος αυτού που εμπίπτουν στις αρμοδιότητες της μεικτής επιτροπής σύμφωνα με το άρθρο 6 παράγραφος 2 του πρωτοκόλλου.

               (2)Στο πλαίσιο της Μεικτής Επιτροπής που έχει συσταθεί δυνάμει της συμφωνίας, η Ένωση:

               α)ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής·

               β)ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής·

               γ)προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας και στο πλαίσιο της από κοινού διαχείρισης από τα παράκτια κράτη.

               (3)Όταν προβλέπεται η λήψη απόφασης κατά τη διάρκεια συνεδρίασης της μεικτής επιτροπής σχετικά με τροποποιήσεις του πρωτοκόλλου που αναφέρονται στο σημείο 1, λαμβάνονται τα απαραίτητα μέτρα ώστε η θέση που καθορίζεται εξ ονόματος της Ένωσης να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.

               Προς τον σκοπό αυτό και βάσει των ως άνω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά του όργανα, εντός επαρκούς χρονικού διαστήματος πριν από τη συνεδρίαση της μεικτής επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προτεινόμενης θέσης της Ένωσης, προς εξέταση και έγκριση.

               Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.

               Εάν, στο πλαίσιο επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.

               Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της απόφασης.